
Totul începe când ea devine noua secretara a 
lui Max Silver. Arhitectul sever şi iute la manie 
este tipul de bărbat care se afla în fanteziile 
secrete ale tuturor femeilor. Leora îi intuieste 
delicatetea din spatele durității aparente; ea 
reuşind să simta acea durere ascunsa din el. În 
Leora, Max descoperă o femeie vulnerabila care 
urmăreşte să se elibereze de inhibiţiile ei. Este 
oare el bărbatul alături de care ea o să descopere 
mai mult decât cele mai pasionate închipuiri... o 
dragoste mai puternica decât ar fi cunoscut 


vreodată? 


Traducere şi adaptare în limba română de 
MLĂDIŢA DORDEA. 


Capitolul 1 


— Faci o cafea foarte bună, spuse Max 
sprijinindu-se de perne şi privind-o pe Leora 
pregătind ceea ce adusese. 

Probabil că ai o familie ca a mea. 

Leora avu o scurtă ezitare, ea aplecându-şi 
capul puţin pentru a-şi ascunde expresia feţei. 

— Mă îndoiesc. Cel puţin nu adevărata mea 
familie, răspunse ea. Când am fost eu adoptată 
eram un pic prea mare pentru lucruri de felul 
ăsta. 

Max se încruntă simțind tensiunea bruscă din 
vocea ei. 

Nu era prima dată când observa această 
reacţie. Se aplecă prinzându-i mâinile într-ale lui. 

— Uită-te la mine, Leora. El aşteptă până 
când ea i se supuse. 

Spune-mi ce se întâmplă. De fiecare dată 
când spun ceva despre familia ta începi să te 
ascunzi. Întreb eu lucruri pe care nu crezi că am 


dreptul să le cunosc, sau ating vreun punct 


sensibil? 

Leora îl privi pe Max în ochi realizând că de 
fapt ar fi vrut ca el să ştie. Dacă ei vor fi împreună 
ar trebui ca el să cunoască adevărul. 

— Atingi un punct sensibil, răspunse ea încet, 
asigurându-se că încă nu se bâlbâia. Îşi trase 
mâinile dintre ale lui pentru a se aşeza lângă tava 
pe care o adusese. Este legat de felul în care m- 
am temut în cele două dăţi, continuă ea. 

Înainte de a fi adoptată. Ea îl privi. Avea încă 
zile când se întreba dacă făcuse ceva ca să merite 
pedeapsa fizică ce fusese viaţa ei dinainte de 
Lorraine şi Geoffrey. Ea ştia mai bine, desigur, dar 
încă... 

Max se încruntă şi mai tare, ochii fulgerându- 
i de mânie. 

Nu putuse niciodată să suporte cruzimea sub 
orice formă ar fi ea; ideea cruzimii împotriva unui 
copil inocent şi vulnerabil i se părea o crimă pe 
care nicio persoană raţională nu ar trebui s-o 
tolereze.  Cercetându-i chipul, încercând să 


citească mai mult pe figura ei, se gândea cum e 


mai bine să-i vorbească; nu-i era uşor, cu atât mai 
mult cu cât ceea ce îşi dorea cu adevărat era doar 
s-o strângă în braţe şi să-i promită că nimeni, 
niciodată, n-o va mai înspăimânta astfel. 

— E vorba de tatăl tău, tatăl tău biologic? 
întrebă el în sfârşit. El a fost cel care ţi-a creat 
această teamă de bărbaţii cu statură mare? Ea 
ezită, detestând faptul că lui îi veneau toate 
acestea în minte. 

— Te-a lovit? 

Leora dădu din cap aprobator, aruncându-i o 
privire scurtă iar apoi ocolindu-i ochii. 

Max reuşi să-şi ţină firea. Putea observa 
ruşinea din ochii ei, îngrijorarea că el ar putea s-o 
învinovăţească cumva. 

— Statul m-a luat de la ei când aveam 
doisprezece ani. De atunci nu i-am mai văzut pe 
niciunul dintre părinţi. Ea îşi ridică privirea. Nici 
nu vreau asta. Îl strânse în braţe, aşteptând 
verdictul. 

— Mama ta n-a încercat să te apere? Să 


ceară ajutor? 


Ea negă, dând din cap, de data asta fără să-l 
privească. 

Neutralitatea vocii lui era foarte diferită de 
tonul lui încărcat de emoție pe care-l avea de 
obicei. 

Controlându-şi furia de dragul ei, Max se 
ridică încet, prinzând-o de umerii mici. Îi putea 
simţi tensiunea din corp în timp ce o trăgea uşor 
către el. 

— Nu există nici cel mai mic motiv pentru 
care să vrei să-l vezi pe vreunul dintre ei. Din ceea 
ce mi-ai spus despre Lorraine şi Geoffrey, nu ai 
nevoie de nimeni altcineva în familie în afară de ei 
şi de surorile tale. Îi trase uşor faţa către el astfel 
că ea trebui să-l privească în ochi. Există oameni 
care nu merită copii şi îmi pare rău de tot că tu a 
trebuit să le suferi abuzul. 

— Dar el era bolnav, protestă Leora, repetând 
cuvintele cu care încercase s-o convingă 
terapeutul. 

— Şi asta presupune să poată fi iertat? El îi 


mângâia părul moale. Nu, în opinia mea, nu are 


nicio scuză. Bolnav sau sănătos, nimeni nu are 
dreptul să terorizeze şi să brutalizeze o altă fiinţă 
umană. La naiba, aceste etichete pe care le 
aplicăm pe oameni pentru a găsi o explicaţie 
cruzimii mă scot din minţi. Tu ai suferit şi acum se 
presupune că trebuie să te simţi mai bine pentru 
că un idiot îţi spune că ticălosul ăla era bolnav. 
Dar tu nu crezi asta. Văd în ochii tăi. Te simţi 
vinovată pentru că nu poţi să ierţi un om „bolnav”. 
Nu poţi să-l ierţi şi nu poţi trăi cu asta. El îi 
mângâie buzele cu degetul. 

Leora îl privi, încremenind la auzul cuvintelor 
care conţineau atât de mult adevăr. Era ca şi cum 
el ar fi privit în mintea ei şi ar fi văzut urâţenia de 
acolo. El înţelesese. Nu ştia cum, dar el îşi dăduse 
seama de ceea ce ea nu reuşise niciodată să 
explice terapeutului sau familiei ei. 

— Cum să fac să fie mai bine? 

— Draga mea, eu nu am un răspuns magic. 
Aş vrea mai mult ca orice pe lume să-ţi pot spune. 
Ştiu că orice lucru groaznic din viaţa mea a avut 


valoare dacă trecând peste fapt, am luat ceea ce 


îmi folosea mie sau cuiva care conta pentru mine. 

— La ce ajută asta? 

— Îmi dă o cale prin care mi se direcţionează 
durerea, furia sau frustrarea către ceva productiv. 
Când sunt ocupat, când fac ceva bun cu viaţa mea, 
în ciuda împrejurărilor, nu mă poate afecta ceea 
ce nu mai poate fi schimbat, pentru că s-a 
întâmplat deja. Asta nu înseamnă că acel lucru nu 
mă mai urmăreşte. Nu uit dar învăţ; acea pierdere 
devine câştig. 

Leora asculta cu mare atenţie. Pentru inima 
ei rănită aceste cuvinte fură ca un balsam de uns 
răni care nu s-au vindecat vreodată. Ea fusese 
capabilă să ierte sau să facă astfel ca nenorocirile 
copilăriei sale să n-o urmărească, să nu-i afecteze 
totată existenţa. 

— Mă ascund de ceea ce s-a întâmplat. 

El încuviinţă dar nu spuse nimic. Ea trebuia 
să-şi găsească propriile răspunsuri. Dar el putea s- 
o ajute, aşteptând. 

— Eu n-am făcut aşa. Era ca o povară 


atârnându-mi în jurul gâtului. 


El simţi fluxul de tensiune pe care îl emana 
ea la fiecare cuvânt. Ruşinea îi dezvăluise un drum 
către cunoaştere, teama, o cale spre hotărâre. Se 
umplu de mândrie pentru ea, puterea şi curajul ei. 
Voia să zâmbească dar încă aştepta. 

— Mă întreb dacă alţii simt în felul în care 
am simţit eu. 

El observă încordarea ei dar nu spuse nimic. 
Ea îi atinse faţa cu linii aspre şi unghiuri largi. 
Odată cu mângâierea ei dulce, el vorbi. 

— Este în oraş un cămin pentru femei 
maltratate şi copiii lor. Dacă vrei să treci pe acolo 
voi veni cu tine. 

— Chiar vii? şopti ea, nefiind sigură că era 
pregătită pentru un asemenea pas dar fără să se 
intimideze la gândul că ar fi trebuit s-o facă până 
acum. Avea de recuperat ani de durere şi 
suferinţă. Făcuse un prim pas în seara aceasta, 
graţie lui Max. 

Zâmbind, el se mai destinse puţin. 

— Când eşti tu pregătită pentru asta, da. Aş 


fi bucuros să merg cu tine. Şi dacă crezi că nu poţi 


să ştii că nu este nicio ruşine în asta. Sunt şi alte 
moduri de a oferi ceva şi o să le găsim. Asta poate 
să nu ni se potrivească. 

Leora îşi încetini respiraţia cu un oftat adânc, 
simțindu-se ca şi când s-ar fi apropiat de 
dezlegarea ultimului dintre lanţurile care o 
ţinuseră în iad atât de mult timp. Noelle o ajutase 
prin puterile ei magice să lupte cu demonii 
copilăriei ei. De la Max însă aflase că ea nu 
trebuia să se apere numai cu astfel de poveşti 
pentru copii, care luminează agonia întunecimii 
unei minţi. El era foarte pragmatic şi foarte 
pregătit să-i fie alături pentru ca ea să-şi 
făurească propriul viitor. 

Mângâindu-i buzele ea încercă să zâmbească. 
Se speriase atât că soarta o aruncase în mâinile 
unui zmeu şi de fapt descoperise la acesta numai 
frumuseţe şi tandrete. 

— Nu ştiu ce am făcut ca să te merit, 
Maximilian Silver, dar sunt foarte fericită că mi s-a 
întâmplat aşa. 


El râse din plin şi o îmbrăţişă. Ea îi făcea ziua 


mai luminoasă doar cu zâmbetul ei. 

— Este valabil şi pentru mine, mărturisi el, 
aplecându-şi capul pentru a o săruta. Trupul lui nu 
întârzie să reacționeze dar asta nu-i răpi nimic din 
fericirea pe care o simţea. Accepta durerea a ceea 
ce nu trebuia încă să se întâmple, bucurându-se 
de ceea ce simţea acum. 

— Trebuie să prăjim ceva, mi-e foame de mor. 

Leora chicoti ca o şcolăriţă, ceea ce nu 
avusese şansa să fie vreodată, şi sări din braţele 
lui. 

— Imediat. 

Îndreptându-se către secţia de proiectare, 
Leora traversă zglobie coridorul uitându-se mai 
mult pe lista cu rezultatele testelor pe care o ţinea 
în mână, decât pe unde merge. Max era foarte 
mulţumit de faptul că motorul trecuse o altă probă 
năbădăioasă şi o trimisese să-i dea lui Theo 
ultimele cifre. Deodată sunetul vocii lui Theo îi 
risipi gândurile de care era absorbită. 

— La dracu’! Cât de mult crezi că pot să 


continuu minţindu-l pe Max? El are grijă de motor 


ca de propriul lui copil. 

Leora se opri ca îngheţată la jumătatea unui 
pas, privind repede în jur. Nimeni în afară de ea şi 
Theo nu se afla în birouri. Toţi ceilalţi erau jos în 
atelier. Chiar şi convorbirile telefonice le fuseseră 
transferate acolo. 

— Nu ştiu despre aceste specificaţii. Nu cred 
că e posibil ca cineva să spună că măsurătorile au 
fost măsluite. Vor da greş exact ca şi cu celelalte, 
dar de data asta se pare că eşecul va sfârşi pe 
linia ferată. 

La auzul acestora Leora păli. N-ar fi trebuit 
să-şi permită să fie discretă noaptea trecută. 
Avusese de gând să-i spună lui Max despre ceea 
ce auzise. Acum, avea bănuiala că Theo era acela 
care sabota motorul. Îşi încleştă degetele pe 
hârtiile pe care le avea în mână. Chiar şi acest 
zgomot abia perceptibil îi părea să aibă 
reverberaţiile unei artilerii. 

— Ne vedem undeva afară. Nu pot vorbi. Ne 
întâlnim la locul ştiut, la aceeaşi oră. 


Leora îşi dădu seama că are doar câteva 


secunde să se aranjeze astfel încât totul să pară 
normal. Să fugi pe vârfuri încercând să nu faci 
zgomot mult nu era prea uşor, dar ea reuşi să facă 
drumul înapoi până la capătul culoarului, se 
întoarse şi se îndreptă către biroul lui Theo. Cu 
ochii aţintiţi pe hârtiile din faţa ei, îi trecu prin 
minte să se folosească de unul din obiceiurile lui 
Noelle. Îşi şoptea ceva în barbă ca şicând era 
foarte absorbită de acele informaţii şi total 
neatentă la ceea ce era în jurul ei. Era conştientă 
că în aceeaşi secundă Theo avea să iasă din biroul 
lui şi o s-o privească, dar ea nici nu ezită nici nu-şi 
cobori privirea. 

— Leora, spuse Theo. 

Leora ridică ochii către el, zâmbind la fel de 
vag cum văzuse că făcea Noelle. Apoi îl privi pe 
Theo drept în faţă. 

— Max m-a trimis să-ţi aduc astea. Îi 
întâmpinse hârtiile. 

Spune că dacă ai timp ai putea să treci pe la 
atelier. 


Leora se strădui să-l înfrunte pe Theo ştiind 


că el căuta la ea orice semn care să arate că ea 
fusese destul de aproape ca să audă ce vorbise el 
la telefon. Leora reuşi să afişeze o expresie care 
nu-i trăda niciunul din gândurile ce o asaltau. 

Nu trebuia să-i dea acestui om nici cea mai 
mică bănuială a suspiciunilor ei, pentru că altfel n- 
ar fi făcut decât să-l ajute să trădeze în 
continuare. Max nu merita să aibă un astfel de 
prieten iar ea nu avea să-l lase pe Theo să-l facă să 
sufere pe Max. Nu era hotărâtă exact ce avea de 
făcut. Un lucru era sigur: intenţiona să-i spună lui 
Max tot ceea ce auzise trăgând cu urechea. 

— Am de dat nişte telefoane aşa că te las să 
vorbeşti cu Max. Ea se depărtă, timp în care elo 
privea. Abia după ce trase după ea uşa exterioară 
a biroului se relaxă, oftând adânc. „Acum să 
vorbesc cu Max”, îşi spuse ea, năpustindu-se la 
panou şi înhăţând telefonul. Cu urechile ciulite 
spre holul de afară ea formă numărul atelierului. 
Sunetul paşilor lui Theo îndepărtându-se îi fu ca o 
binecuvântare pe care o acceptă cu uşurare. 


— Trebuie să vorbesc cu Max, spuse ea pe un 


ton normal persoanei care răspunsese. După un 
moment, Max veni la telefon. 

— Da, Leora. Ce este? 

— Max, invită-mă să luăm prânzul undeva, 
ceru ea, ştiind că voia să termine convorbirea 
înainte ca Theo să ajungă în atelier. 

— Ce s-a întâmplat, Leora? murmură Max, 
încruntându-se pentru că îi simţise neliniştea din 
voce. 

— Max, ai încredere în mine şi nu pune 
întrebări. Doar vino să mă iei la masă. Fă ca totul 
să pară natural. 

Max se întoarse astfel încât oricine l-ar fi 
privit să nu-i poată vedea decât spatele. Tensiunea 
din vocea Leorei era ca o rugăminte dar şi ca un 
ordin. 

— În regulă, încuviinţă el repede. Zgomotul 
pe care îl ăcu uşa atelierului deschizându-se îi 
atrase privirea. Theo stătea în prag, privindu-l 
ciudat. Încredere. Leora n-ar fi folosit cuvântul 
fără să aibă un motiv al naibii de suficient. 


— Nu te îngrijora de ceea ce a spus 


Enderman, Leora. O să mă descurc eu cu el, 
murmură Max. O să vorbim despre asta la prânz. 
Trebuie să-mi iau o scurtă pauză. 

— Despre ce vorbeşti, Max? Leora se 
încruntă. Enderman era unul dintre furnizorii lor, 
unul dintre puţinii care nu fusese implicat în 
povestea cu componentele greşite. 

— O secretară bună nu comentează ceea ce 
spune şeful ei. Consideră masa de prânz cu mine 
ca pe un câştig suplimentar pentru că mi-ai mai 
calmat dispoziţiile rele. 

Leora murmură un oh! la propria ei prostie. 
Max nu făcea decât să acopere conversaţia. Nu 
putea fi Mata Hari. 

— Am auzit asta. 

— Tu ai început. 

— Ne întâlnim în parcare la ora 
douăsprezece. Fără vreun alt cuvânt, Max închise 
telefonul. Privi la ceas. O oră. 

Leora puse telefonul în furcă, ştiind că Max 
are un presentiment a ceea ce se întâmpla. Altfel 


n-ar fi avut sens. El acoperise convorbirea şi 


singurul motiv la care se putea gândi era că Theo 
ajunsese în atelier mai repede decât a calculat ea. 
Oftă din nou, blestemând în gând ceea ce auzise, 
chiar dacă binecuvânta faptul că poate să-i ofere 
lui Max măcar o părticică din suportul pe care el i- 
| dăduse ei. 

Motorul ăsta însemna foarte mult pentru el şi 
deja îl costase viaţa unuia dintre cei mai buni 
prieteni. Nu voia să creadă că Theo ar fi putut fi 
implicat, dar nu-i găsea nicio altă explicaţie. Ea îi 
spuse toate astea lui Max în momentul în care 
rămaseră singuri în cămăruţa din spate a 
restaurantului unde, o oră mai devreme, o adusese 
Max. 

El se încruntă la auzul acestei veşti care 
părea să nu aibă de fapt nicio bază. 

— Ce te face atât de sigură că el este 
implicat? N-am putut să stabilim ca sigur faptul că 
este vorba de sabotaj. Pentru un moment el se 
gândi la propriile lui suspiciuni. 

Telefoanele pe care le dăduse ca să-l verifice 


pe Theo nu au arătat altceva decât spusese el. Se 


lăsase convins. Acum însă nu mai era atât de sigur 
că nu se grăbise. 

Leora îi căută faţa, încercând să-şi 
amintească tandreţea şi bunătatea lui. Max arăta 
orice altceva în afară de aceste lucruri acum. Era 
dur, parcă gata să înceapă o bătălie. 

— N... nu ştiu... ştiu că este sigur aşa. Doar 
ş... ştiu că am a... auzit unele lucruri e... care mă 
fac să mă î... îngrijorez. 

Nu sunt de mult timp la Silver ca să î... 
înţeleg unde se asamblează piesele sau măcar 
dacă se a... asamblează. 

D... dar ceva nu e în regulă. 

Max se uită la ea, la felul încordat în care 
stătea, la hotărârea din ochii ei. Leora nu era o 
femeie care să se descurce uşor în orice gen de 
confruntări, dar pentru el ea se lupta cu demonii 
ei proprii. Realizând acest fapt, el se întinse peste 
masă şi o prinse de mână. 

— Nu mai fi aşa de supărată. Orice ar fi, o să 
ascult. 


Respiră adânc şi spune-mi calm. Nu te 


îngrijora, doar spune-mi despre ce este vorba. 

Leora continuă, blestemându-şi în gând 
poticnelile din vorbire. Trase aer în piept, cerând 
minţii ei să se calmeze pentru a-i da lui Max 
ajutorul de care avea nevoie. Nu putea să-l lase 
baltă. Încet, simţi cum teama o părăseşte. 

— Aşa e bine, spiriduş. Trage încă o dată aer 
în piept. 

Ea respiră din nou. El încuviinţă mulţumit. 

— În regulă. Ce ai auzit? 

Rar, Leora povesti fiecare conversaţie 
telefonică, redându-i atât cât îşi putea reaminti 
chiar cuvintele spuse. În tot timpul monologului ei 
simţea mâna lui Max ţinând-o pe a ei, chiar dacă 
chipul lui era încordat de emoție ţinută sub 
control. 

— Asta e, sfârşi ea, întorcându-şi mâna astfel 
încât acum palmele lor se atingeau. 

— Până acum câteva zile aş fi băgat mâna în 
foc pentru loialitatea lui Theo. Apoi am început şi 
eu să am dubii în ceea ce îl priveşte. 


Leora vru să întrebe ce fel de dubii, dar nu o 


făcu. 

— Poate am înţeles eu greşit. 

— Poate. Dar asta nu explică de ce Theo m-a 
minţit spunându-mi că în Detroit a avut o întâlnire 
cu un posibil furnizor care s-a dovedit a fi unul pe 
care nu se poate conta. 

Am crezut că poate s-a întâlnit de fapt cu 
vreo fată într-un bar sau în altă parte. 

— L-ai prins cu o minciună şi el ştie asta? 

— Nu. Propriu-zis nu l-am prins. E doar 
faptul că el s-a întors cu o zi mai târziu decât 
trebuia. Nu m-aş fi gândit deloc la asta dacă n-aş fi 
ştiut cât de preocupat este de copilul lui. De cândi 
s-a născut fetiţa el n-a mai rămas nicăieri peste 
noapte, tot timpul se ducea acasă. Mai mult decât 
atât, când mi-a expus a doua zi motivele lui de a 
mai rămâne o noapte, mi s-a părut clar o minciună 
pentru că el nici măcar n-a putut să mă privească 
în ochi. Ştiind despre necazurile pe care le are cu 
Jill, m-am gândit că poate fi o altă femeie la mijloc. 
Nu era. Am telefonat la hotelul unde a stat şi unde 


mi-a spus că s-a întâlnit cu furnizorul. Cei de la 


hotel mi-au confirmat ceea ce spusese el, oricum 
atât cât puteau ei să ştie. 

Neîncrezătoare, Leora reflectă la asta. 

— Poate că furnizorul era o acoperire care-i 
convenea. 

Max dădu din cap. 

— Nu cred. Dacă mă gândesc bine, nu este 
chiar stilul lui. Streak era un bărbat căruia îi 
plăceau femeile. Theo n-a fost niciodată. Este prea 
pornit pe un singur lucru şi pare să trăiască doar 
pentru munca lui. La el toate pasiunile pe care le 
are se transformă în ambiţii. În afară de asta, îşi 
iubeşte prea mult fetiţa pentru a risca un divorţ şi 
o posibilă luptă pentru custodie, ceea ce cred că 
oricum ar fi cazul dacă el ar încerca ceva de genul 
ăsta. Max privi pentru un moment undeva 
deasupra Leorei, gândindu-se la cel pe care îl 
considera prieten. Ştiu că are probleme pentru a 
plăti facturile medicale ale fetiţei lui, precum şi 
operaţiile de care o să aibă nevoie. Ştiu de 
asemenea că lucrează şi în alte părţi. Nu mi-a 


păsat de asta atâta timp cât n-a avut repercusiuni 


asupra slujbei lui aici la mine. Chiar l-am admirat 
pentru drumul pe care l-a ales, dar de fapt m-am 
înşelat. El trebuie să ştie că eu ştiu. Lua-l-ar naiba, 
de ce n-a venit să-mi spună mie? 

Leora se încruntă amintindu-şi ceea ce îi 
spusese Max despre Christy, fetiţa lui Theo. 

—  Consideri că nevoia lui de bani îl 
îndreptăţea să te fure pe tine? 

— Modificarea asta a motorului este ca o 
carte deschisă în mâinile potrivite. 

— Dar patentul? 

— Ia timp mult şi chiar dacă nu ar lua, 
oricine ar putea să opereze nişte mici schimbări în 
proiectare şi ar fi al lui. 

Leora crezuse că a înţeles problema, însă nu- 
şi dăduse seama de dimensiunile primejdiei în 
care se afla Max. 

— Ce ai de gând să faci? 

— Aş vrea să pot şti. Ar fi uşor să mă 
confrunt cu Theo dar se poate să nu obţin numele 
cumpărătorului, asta presupunând că mă vinde. 


Trebuie să ştiu doar exact ce anume a vândut. Tot 


ce ştiu este că altcineva ar putea să facă aceleaşi 
teste, cu rezultate mult mai bune. 

— Atunci urmăreşte-l. Se pot rezolva multe 
dacă există supraveghere. Cât timp compania 
merge bine şi Theo nu bănuieşte că eşti pe urmele 
lui, el n-o să se gândească la nimic de genul ăsta. 

Mirat de uşurinţa cu care Leora făcuse 
propunerea, un moment Max nu spuse nimic. 

— Cum de ştii tu astfel de lucruri? 

— Cumnatul meu are o firmă specializată în 
spionaj şi sabotaj comercial şi industrial. Ea ezită. 
Aş putea să-l sun ca să vorbeşti cu el sau să-ţi dau 
numele lui. E bun, Max. Lista lui de clienţi este 
impresionantă. Desigur, poate vrei să te foloseşti 
de o firmă din această zonă, poate de propria ta 
companie de securitate? 

Max îi dădu drumul la mână, lăsându-se pe 
spate în scaun şi reflectând la oferta ei. 

— Compania mea de pază nu se poate ocupa 
de astfel de situaţii. În plus, am angajat şi mai 
înainte investigatori şi n-au reuşit să găsească 


nimic. Din anumite puncte de vedere mizele erau 


însă mai mici atunci. 

Leora nu spuse nimic. 

— Nu cunosc pe nimeni în această zonă 
căruia aş putea să-i încredinţez compania şi asta 
este în mod clar ceea ce trebuie să fac acum. Am 
luat un împrumut pentru acest motor. Când am 
avut pentru prima dată ideea, nu m-am gândit că- 
mi va lua atât de mult timp ca s-o dezvolt. Nici 
acum nu ştiu de ce. Principalul este că am ajuns în 
momentul în care trebuie să iau o decizie fermă 
dacă voi continua sau nu. Nu sunt făcut să renunţ, 
astfel că nu pot s-o las baltă. Privi un moment 
dincolo de Leora. Moartea lui Streak încă îl 
urmărea iar poliţia nu avansase prea mult cu 
investigaţiile. Acum, când părea că Theo fusese 
implicat cumva, trebuia ca poliţia să-şi pună totuşi 
şi alte întrebări. Theo dorise de la început să se 
alăture lui şi lui Streak, însă acesta din urmă 
reuşise să-l convingă că nu aveau nevoie şi de 
altcineva. Theo venise la el chiar cu puţin înainte 
de moartea lui Streak şi îşi oferise serviciile 


sugerând că ulterior i-ar plăcea să aibă şi el o 


parte din companie. 

— Ce s-a întâmplat? 

Max se concentră asupra feţei îngrijorate a 
Leorei. 

— Ti-am vorbit despre Streak, nu-i aşa? 

— Puțin. 

— Poliţia crede că moartea lui a fost un 
accident. Nimic din investigaţiile care au urmat nu 
au indicat că ar fi fost ceva aranjat, dar nici noi 
nici ei nu am detectat vreo anumită cauză a 
accidentului. Motorul a explodat, dar înainte de 
asta maşina deja se învârtea. Maşina s-a rotit de 
opt ori înainte de a se opri pe câmp. A ars, iar apoi 
a fost o explozie. Toți l-am putut vedea pe Streak 
luptându-se să iasă din maşină. 

Leora oftă adânc; ea nu realizase până acum 
că şoferul ar fi putut fi încă în viaţă. 

— Îngrozitor, murmură ea, ştiind că cuvintele 
ei nu-şi aveau rostul, dar incapabilă să spună 
altceva. 

— Poliţiştii au zis că a fost o greşeală a 


şoferului. Dar eu îl cunosc pe Streak. L-am văzut 


câştigând curse conducând aproape mort de beat. 
Nu era deloc încordat când se urca la volan, avea 
un entuziasm care nu-l părăsea niciodată. La 
dracu', singura dată în viaţa lui când a avut un 
accident a fost pentru că i-a apărut ceva în drum 
şi chiar era o situaţie fără ieşire. El n-ar fi putut să 
facă o astfel de greşeală prostească. Nu era nimic 
pe drum care să-l fi putut face să piardă controlul 
maşinii, iar mecanismul de funcţionare a 
motorului era intact, fără nicio problemă. 

— Crezi că cineva a planificat ca el să moară 
astfel? şopti ea cu groază. 

— Nu ştiu ce să cred. Faptele pur şi simplu 
nu se leagă. 

Nu s-au legat niciodată. 

— Atunci se poate ca Theo să fie implicat în 
această crimă. 

Încruntându-se de frustrare, de furie 
neputincioasă, Max întâlni privirea Leorei. 

— Dacă este, cea mai mică pedeapsă o să fie 
închisoarea pe viaţă. O să mă ocup eu de asta 


personal. 


— Lasă-l pe Killian să te ajute, spuse Leora 
încet, privindu-l în ochi. Ştiu că el n-o să te 
abandoneze. 

— Chiar crezi atât de mult în el? 

Leora zâmbi puţin observând surprinderea 
din vocea lui Max. 

— Am încredere foarte mare în sora mea 
Silke. Ea s-a căsătorit cu el. Nu e proastă şinueo 
femeie pe care s-o poată decepţiona un bărbat în 
vreun fel. În plus, tatăl meu, Geoffrey, vorbeşte în 
termeni foarte buni despre el şi a lucrat cu el de-a 
lungul timpului. 

Max se aplecă, îi luă mâna şi o duse la buze. 
Îi sărută mijlocul palmei, apoi îi mângâie mâna. 

— Cum aş putea să-ţi mulţumesc? 

— Pentru ce? întrebă ea încet, emoţionată de 
gestul lui blând şi de privirea din ochii lui. 

— Pentru grijă. Pentru că ai riscat spunându- 
mi ceea ce ai aflat, neştiind cum o să reacţionez. 
Pentru că m-ai ajutat să găsesc un punct de 
pornire. Pentru că m-ai ascultat. Pentru că mi-ai 


dat o soluţie. 


— Şi tu ai făcut acelaşi lucru pentru mine, 
noaptea trecută, îi aminti ea. 

El  zâmbi, bucuros că ea observa 
similarităţile. 

— Se pare că facem o echipă bună. 

Zâmbetul Leorei se lărgi, simțind parcă cum 
cuvintele lui i se strecoară direct în inimă. Încă o 
dată îi fusese de folos lui Max. El avusese nevoie 
iar ea fusese acolo. Se simţea incredibil de bine la 
gândul că a putut să dea ceva cuiva, să 
împărtăşească problemele când, în loc de a fi ea 
aceea care întotdeauna primeşte ajutor. 

— Îmi place să fac parte din echipa ta, 
murmură ea în final, cu sinceritate. 

Max se ridică, ţinându-i încă mâinile între ale 
lui. 

— Într-atât încât să fii o parte permanentă? 

Pentru o clipă, Leora crezu că Max se referea 
la căsătorie. 

Ochii i se măriră de surprindere şi de o 
excitare ciudată. 


— Sun-o pe May şi spune-i că vreau să te 


păstrez. 

Leora închise ochii pentru o secundă, 
luptându-se cu dezamăgirea care o învăluia. Până 
în acel moment uitase că Max îi oferise un post în 
firma lui. Când deschise ochii văzu lucirea 
întrebătoare din ochii lui. Nu voia să-l părăsească. 

Era un simplu fapt al existenţei ei. 

— De acord, spuse ea. Aprobarea şi uşurarea 
din ochii lui îi îndepărtă o parte din dezamăgire. 
Avea timp iar el o dorea. Asta era mai mult decât 
se aşteptase atunci când pornise în odiseea 
cunoaşterii de sine. Viitorul aducea cu el o 
promisiune de mai mult, dacă ea era destul de 


curajoasă să aştepte, să spere şi să creadă. 


Capitolul 2 


Leora intră în biroul lui Max, sigură că în rest 
nu mai e nimeni în clădire. Ea şi Max aşteptaseră 
intenţionat până când toţi plecaseră acasă. Nu 
voiau ca cineva să tragă cu urechea la convorbirea 
care urma s-o facă. Ea se întrebă în gând dacă 
Killian mai este oare la birou. 

— Toți au plecat? întrebă Max, aşezându-se 
de partea cealaltă a biroului. 

Ea încuviinţă. 

— Theo a fost ultimul şi a plecat acum mai 
bine de o oră. 

Am verificat parcarea înainte de a veni aici, 
ca să fiu sigură că nu s-a întors. 

Max înclină din cap, cu ochii aprobatori, în 
ciuda îngrijorării care-i întuneca gândurile. 

— Hai să ne apucăm, murmură el, arătând 
către telefon. 

Leora formă numărul privat din biroul lui 
Killian, simțind privirea lui Max fixată asupra ei. 


Acesta răspunse de la primul apel. 


— Leora... 

Ea putu să-şi dea seama de surpriza din 
vocea lui când îi spuse cine e la telefon. 

— S-a întâmplat ceva? 

— Nu cu mine, răspunse Leora rapid, simțind 
îngrijorarea din tonul lui. O cunoştinţă are nevoie 
de ajutorul tău profesional. Voiam să vorbeşti cu 
el. 

— Cine? 

— Se numeşte Maximilian Silver. Lucrez la el. 
Pot să-ţi fac legătura cu el ca să-ţi explice? 

— Lasă-mi doar un moment să-i spun 
secretarei să îmi amâne puţin următoarea 
întâlnire şi o să vorbesc cu el. 

Lucrez până târziu în noaptea asta ca să 
recuperez un lung weekend pe care l-am petrecut 
cu Silke. 

— Putem să revenim cu un telefon, se oferi 
ea, sperând însă ca el să nu accepte. 

— Tu faci parte din familie. Tu nu suni din 
nou. El lăsă telefonul pe aşteptare, apoi o sună pe 


secretară. Adu-mi dosarul St. James, ceru el. 


Dosarul conţinea o serie de rapoarte ale 
bodyguardului personal al Leorei, despre care 
aceasta nu ştia însă nimic. Lorraine, cu planul ei 
nebunesc de a-şi trimite cele patru fiice adoptive 
în lume fără umbrela protectoare a influenţei şi 
banilor lui St. James, dorise să-şi protejeze copiii, 
astfel că fiecare avea propriul bodyguard, a cărui 
slujbă nu consta decât în a se asigura că niciuna 
dintre fete nu se loveşte de vreun pericol real. 
Această protecție presupunea cecuri plătite 
fiecăruia dintre cei pe care-i angajase perfect 
legal. 

În mai puţin de un minut asistenta lui îi puse 
dosarul pe masă şi plecă fără să pună vreo 
întrebare. El îl deschise şi aruncă o privire rapidă 
peste informațiile pe care angajatul său le 
strânsese despre Maximilian Silver şi Silver 
Streak. 

Avea o memorie bună dar voia să fie sigur de 
tot ce era scris acolo. 

— A naibii de bună companie, mormăi el. 


Reputaţie bună. 


Afaceri cinstite.  Solvabilă financiar, cu 
excepţia acelui împrumut. Silver recunoscut 
pentru creativitatea sa în materie de motoare. 
Încuviinţă ca pentru sine, apoi restabili legătura 
cu Leora. 

— OK. Am aranjat. Vreau să vorbesc cu 
Silver. 

Leora îi trecu lui receptorul şi vru să se 
ridice. Max o prinse de braţ cu mâna pe care o 
avea liberă şi o îndemnă să ia loc din nou pe 
scaun. 

— Stai, spuse el înainte de a-i se prezenta lui 
Killian Carpenter. 

— Care e problema? întrebă Killian fără 
ocolişuri. 

Lui Max îi plăcea modul acesta de abordare 
şi răspunse la fel de concis descriind situaţia, 
inclusiv moartea lui Streak. 

— Deci e vorba de o moarte care nu-şi 
găseşte explicaţia. 

O modificare a motorului care ar putea 


valora mult dacă ai perfecta-o. Un credit 


important care limitează timpul şi banii de care 
dispui pentru a continua investiţia în proiect, şi 
acum unul dintre oamenii tăi cheie pare că este 
băgat adânc în niscaiva afaceri dubioase, Silver, 
murmură Killian terminând de notat totul. Ai 
nevoie de viteză şi discreţie. Aş putea să-ţi 
recomand pe cineva din zonă. 

Max nu ezită. Leora garantase pentru acest 
bărbat iar el înţelegea şi aprecia atitudinea lui 
Killian. 

— Leora are încredere în tine. 

Killian îşi arcui sprâncenele la această 
replică rapidă. 

Făcu o altă însemnare, de data asta în 
dosarul Leorei. 

— Nu e tocmai potrivit pentru mine, dar cred 
că pot să aranjez. Lasă-mi câteva ore să-mi refac 
programul. Secretara mea o va suna pe Leora să-i 
spună detaliile. Dacă nu sună înainte ca voi să 
plecaţi, o va găsi pe Leora acasă, sau dacă nu, la 
birou, mâine. 


Max închise telefonul câteva momente mai 


târziu, cu o figură mai puţin întunecată decât 
avusese tot timpul monologului său despre ceea ce 
se întâmplase de la moartea lui Streak. 

— Cu certitudine cumnatul tău nu este genul 
de om care să piardă timpul când îşi pune ceva în 
minte. Secretara lui va suna să ne spună o dată de 
sosire. Dacă nu ne găseşte aici, te va suna pe tine 
acasă. 

— Să fac rezervări la hotel? 

El încuviinţă. Îşi coborî privirea asupra 
mâinilor ei, realizând deodată ceva ce ar fi trebuit 
să-i treacă de la început prin minte. 

— Dar cum rămâne cu noi? îşi ridică privirea, 
întâlnind-o pe a ei şi continuând s-o privească fix. 
El e din familie. 

Trebuie să mă port ca şi cum nu m-ai 
interesa ca femeie? Îţi răspund de acum. O s-o fac 
pentru tine, dar n-o să-mi placă. 

Leora îl privi. Ea nu se gândise la acest 
aspect al situaţiei deşi ar fi trebuit. 

— Este necesar să aducem vorba de asta? 


întrebă ea încet. 


Max înjură în gând lipsa de experienţă a 
Leorei. Să păstreze secretul ei în locuri 
impersonale, cum ar fi la birou, era una. Să 
ascundă relaţia lor de cineva care ei îi era 
cunoscut era cu desăvârşire altceva. Ea nu avea 
cum să ştie că erau lucruri pe care un bărbat şi o 
femeie care se plac le trădează, mai ales faţă de 
persoane care nu sunt superficiale. 

— Probabil că n-o să apară acest lucru în 
conversaţie, dar pot să pun pariu că cumnatul tău 
va observa că îmi place de tine. Ar fi putut să 
adauge că Killian putea cu siguranţă să vadă la fel 
de bine faptul că ea s-a schimbat. Avea mult mai 
multă încredere de sine decât cu doar câteva zile 
înainte. 

Strălucea ca un trandafir în zorii zilei, toată 
numai petale proaspete şi culori calde. Ea nu avea 
destulă experienţă ca să-şi ascundă din privire 
faptul că îl plăcea pe el ca bărbat. 

— Dacă ţie nu-ţi pasă, atunci nici mie, spuse 
ea în cele din urmă. 


El zâmbi, expresia calmă a feţei lui 


înseninându-se imediat. 

— Pe mine nu m-ar deranja să-i spun asta 
chiar în momentul în care coboară din avion. 

Ea clipi, încremenind la vederea reacției lui. 

— Chiar aşa? 

El se ridică, se apropie de partea biroului 
unde se afla ea şi o smulse din scaunul unde 
stătea. Chiar dacă ar mai fi fost şi alţii în clădire, 
uşa biroului era închisă şi nimeni nu-l deranja 
niciodată pe nepregătite. Erau în siguranţă pentru 
moment, şi el intenţiona să se folosească de asta. 

— Nu, nu m-ar deranja, mârâi el, ridicând-o 
în braţe şi sărutând-o blând. El zâmbi privind-o în 
ochii miraţi, ridicându-i capul. Mă simt de parcă 
aş sărbători ceva. 

— Sărbători? Eşti nebun. Ce avem noi de 
sărbătorit? 

— Îmi place de Killian. Sărbătoresc faptul că 
toată încurcătura asta o să intre pe mâinile unui 
profesionist. 

Sărbătoresc şi că am o femeie care nu stă 


lângă mine şi îşi freacă mâinile atunci când 


lucrurile merg mai prost. Tu tocmai ai trecut prin 
aşa ceva. Puţini bărbaţi au norocul să dea peste o 
femeie de genul ăsta. El o sărută din nou, de data 
asta savurând gustul ei. Când îşi înălţă capul, 
respiraţia ei se transformase în suspinuri mici 
care se înteţeau. El se sprijini de birou luând-o pe 
în braţe ca s-o liniştească. Îi plăcea s-o simtă 
acolo, dar nu forţă mai mult intimitatea. 

Leora stătea în braţele lui, simțindu-se puţin 
copleşită, excitată,  temătoare dar foarte 
bucuroasă. Cele mai simple dintre gesturile şi 
faptele lui Max pentru ea erau noi şi exotice. 
Niciodată nu şi-ar fi imaginat că cineva ar putea-o 
considera o femeie atrăgătoare şi apetisantă chiar 
în timpul programului ei de lucru. 

— Nu ar trebui să facem asta, murmură ea, 
mai mult pentru că crezuse că aşa trebuie decât 
pentru că aşa simţea ea. 

Îşi dădu seama din privirea lui Max că el 
înţelesese de ce protestase. 

— Dar mie îmi placi. Eu nu-ţi plac? 


Ea zâmbi, incapabilă să nu răspundă sincer. 


— Ba da. Apoi, îl prinse cu braţele de după 
gât. 

El o trase uşor mai aproape, lăsându-i destul 
timp să se împotrivească. Se obosea însă degeaba. 
Leora zbură mai aproape, corpul ei lipindu-se de 
al lui ca şi cum ar fi fost făcut pentru a se mula pe 
formele lui. Trase aer adânc în piept, umplându-şi 
plămânii cu parfumul lui. Lumea era afară. Acolo 
erau moarte, minciună şi decepţii, toate acestea 
undeva departe de căldura corpului lui şi de 
sunetul vocii lui. Dar de acum el nu mai putea face 
nimic, oricât de mult ar vrea. 

— Spune-mi cum te-ai simţit de dimineaţă. 

Ea îşi sprijini obrazul cu mâna, înțelegând 
întrebarea. 

— M-am trezit zâmbind. Fără regrete. Ea nu- 
şi dezlipi privirea de ochii lui întrebători care nu-i 
puteau ascunde emoția în aşteptarea răspunsului. 

El răsuflă uşurat, cu o bucurie mai intensă 
decât orice alt sentiment. Până în acest moment, 
el nu-şi îngăduise să-şi facă griji pentru ceea ce 


simte ea. Îi fusese prea teamă să se gândească la 


posibilitatea ca ea să nu-l dorească cu aceeaşi 
bucurie şi libertate ca a lui. 

— Şi în seara asta? 

Leora simţi că o cuprinde un fel de 
fierbinţeală, însă nu-şi desprinse ochii din ochii 
lui. 

— Vrei să vii la mine acasă în seara asta? 

Ea încuviinţă. 

— Aş veni dar trebuie să aşteptăm telefonul 
lui Killian. Ea ezită numai o clipă, apoi spuse încet: 
vino tu la mine. 

Max îşi aplecă obrazul în părul ei, simţindu- 
se ca şi când ar fi câştigat o bătălie importantă. Ea 
avea încredere în el. 

Aflarea acestui fapt era o promisiune de aur. 
Ea, care nu avea motive să aibă încredere în 
oameni, să rişte descoperindu-şi vulnerabiliatea în 
faţa vreunui bărbat, în special a unuia de statura 
lui, îşi dorea să petreacă o noapte cu el, să înveţe 
secretele pasiunii. Umil, plin de venerație, el 
rămase practic fără cuvinte. 


— Niciunul dintre noi nu va mai trebui să 


aştepte, şopti el în părul ei. Să mergem acasă. 


— Ai verificat schemele? 


— De patru ori. Theo se lăsă mai jos în umbra 
cabinei telefonice din spatele barului. Se afla într- 
un magazin de carne, de cartier, care în mod 
normal nu era foarte frecventat. Niciunul dintre 
cunoscuţii lui nu şi-ar face cumpărăturile vreodată 
într-un asemenea loc, astfel încât nu se temea că 
va fi descoperit. 

— Nimeni din echipă nu şi-a dat seama de 
modificări pentru că au fost foarte uşoare. Acele 
părţi vor eşua la fel ca şi celelalte dar nu cred că 
asta o să se întâmple la testele de rezistenţă. Îl 
studie pe bărbatul pe care şi-l alesese drept 
complice, în timp ce vorbea. Nu-i plăcea ceea ce 
făcea, dar nu avea altă soluţie. Împrejurările îi 
stabiliseră regulile. 

— Eşti sigur? 

— Nu, la dracu' nu sunt sigur. Nimeni n-ar 


putea fi. Dar ce pot să spun mai sigur este că 


accidentul va avea loc pe pistă şi nu la teste. 

— O altă moarte? 

Theo ridică din umeri. 

— Poate. Depinde de şofer. 

— Pe cine o să pună Silver? 

— Nu ştiu. N-a spus iar eu n-am vrut să 
întreb. Cred că este suspicios. N-a înghiţit scuza 
mea cu privire la întârzierea neprevăzută din 
Detroit. 

Bărbatul se încruntă. 

— A spus ceva în sensul ăsta? Theo dădu din 
cap. 

— Nu. În anumite situaţii nu e nevoie ca Max 
să spună ceva. Ochii lui vorbesc mai mult. Nu m-a 
crezut. 

— Asta complică lucrurile. 

Theo îşi trecu degetele prin părul moale. 

— Ştiu. Nu trebuie să-mi spui asta. Aş vrea să 
nu fi intrat niciodată în această harababură. Ai 
reuşit să mă termini rapid. Nu ştiu cât de mult pot 
s-o mai ţin aşa. 


— Te-ai adâncit în chestia asta şi ai putea să 


pierzi totul. 

Theo oftă furios. 

— Oricum nu trebuie să-mi spui asta. Ştiu. 
Aici e în joc ceva mai mult decât reputaţia lui 
Silver. Am nevoie de acest parteneriat. El n-o să 
mi-l dea dacă nu demonstrez că are nevoie de 
mine. Dacă asta îmi iese, o să pot. Theo împinse 
deoparte băutura lui pe jumătate consumată şi se 
ridică. 

Aruncă nişte bancnote pe masa pătată, apoi 
îşi cobori privirea către omul pe care-l angajase. 

— Ai recomandări foarte bune. Sper să dai 
rezultate. 

Bărbatul se ridică în picioare, cu ochii 
micşoraţi de furie. 

— Îmi dai mărfurile şi eu le distribui. Simplu. 
Fără să mai aştepte să vadă dacă Theo mai are 
ceva de spus, el îşi croi drum către bar. 

Theo se uită după el, apoi îl urmă cu un mers 
mai încet. 

Alesese calea diavolului. Nu era uşor să 


trăieşti cu asta; îl costa foarte scump. 


Leora opri maşina, ştiind că Max era chiar în 
spatele ei. 

Abia avu timp să iasă, că Max era deja lângă 
ea şi o prinse de mână. Ea îi zâmbi în întuneric. 

— Acesta devine un obicei, murmură ea în 
timp ce se îndreptau către uşă. 

— Un obicei frumos, răspunse el, aşteptând 
ca ea să nimerească cheia în broască. O dată ce se 
aflară înăuntru, el închise uşa după ei şi o luă în 
braţe. Îi dădu jos pălăria mică şi nostimă de un 
verde închis şi o ciupi de obraz. 

— Ţi-am spus cât de mult îmi plac pălăriile pe 
care le porţi tu? 

Ea râse încet descoperind o intimitate stranie 
în gestul lui. 

— Nu. Am crezut că ţi se par la fel de 
nepotrivite ca şi pantofii mei. 

El privi în jos, fără să-şi ascundă admiraţia 
pentru gambele ei lungi şi fine în ciorapi de 
mătase şi pentru picioarele gingaşe care nu 


păreau a fi pe tocuri înalte. 


— Îmi plac pantofii tăi, prea mult de fapt. 
Toată partea masculină a biroului îţi admiră 
pantofii, dacă vrei să ştii adevărul. Ai picioare 
sexy, spiriduş. Îşi ridică privirea la timp pentru a 
observa surprinderea din ochii ei. El râse în timp 
ce aşeza pălăria pe măsuţa de lângă uşă. Nu ştiai 
că bărbaţii admiră această privelişte, nu-i aşa? 

Ea dădu din cap, surprinsă de faptul că el 
părea serios. 

— Nu mi-au spus niciodată nimic. 

Max ezită, întrebându-se dacă ar trebui să-i 
spună ceea ce făcuse. Nu-i plăcea să ţină secrete 
dar acesta îşi avea rădăcinile în acele momente 
ale ei de teamă extremă la care el asistase. Ideea 
că ei i-ar plăcea ceea ce ar urma să-i spună îl făcu 
să-i destăinuiească aşa cum nu ar fi făcut-o cu altă 
femeie. 

— Nu mi-am imaginat că îţi place să fii 
complimentată, aşa că i-am rugat să nu-ţi spună 
asta pentru că eşti timidă, zise el încet, privind-o 
atent. 


Leora îl privi, uimită de această confesiune. 


Ea s-ar fi aşteptat la acest tip de comportament 
din partea familiei sale, însă Max îi arătase că el 
nu se gândea la ea ca la o handicapată 
sentimental. 

— Din cauza a ceea ce s-a întâmplat, nu-i 
aşa? 

Max observă suferinţa din ochii ei şi se 
blestemă în gând pentru că se hotărâse să-i spună. 
Simţind că ea se depărtează de el, îşi încordă 
mâinile pe braţul ei. 

— N-aş putea suporta să te mai văd din nou 
atât de speriată. Nu sunt destul de puternic să 
stau deoparte şi să privesc la ce se întâmplă. Dacă 
ai fi în locul meu, tu ai putea să faci asta pentru 
mine? Când mi-ai povestit despre Theo astăzi nu 
te gândeai şi tu că asta ar putea să te pună într-o 
lumină proastă? Nu ţi-a fost teamă că ai să mă 
superi dar totuşi mi-ai mărturisit totul ca să mă 
ajuţi? 

Leora nu putea să nu ia în seamă toate 
aceste întrebări. 


El îi cerea să privească lucrurile dintr-un 


punct de vedere care nu-i era propriu ei. Nimeni 
nu-i ceruse vreodată asta. 

Ei fuseseră prea ocupați ca să se protejeze 
unul pe altul fără motiv. Max îi oferise protecţie 
dar numai atât cât aveau nevoie amândoi. Aşa 
făcuse şi ea. Dându-şi seama de asta, suferinţa 
provocată de aparenta lui trădare i se diminuă. 

Trupul ei pierdu din încordarea de mai 
înainte. 

— Nu m-am gândit la toate când l-am 
ascultat pe Theo. 

Doar am reacţionat. Ştiam ce înseamnă 
motorul şi ştiam că nu voiam să ţi se întâmple ţie 
ceva dacă cu puteam să fac ceva ca să evit răul, se 
confesă ea sincer. Asta nu înseamnă că nu am 
crezut că poţi să-ţi porţi şi singur de grijă. Ea se 
gândi la sentimentele ei şi descoperi că, în timp ce 
familia ei se grăbea doar s-o protejeze, Max de 
fapt îi eliberase trecutul de răni niciodată 
vindecate cu adevărat. Un surâs de recunoştinţă 
tremură pe buzele ei, fiind tot mai bucuroasă pe 


măsură ce conştientizarea acestui fapt o asalta. 


Max îşi reglă respiraţia cu un oftat de 
uşurare. Riscase şi câştigase. 

— Deci, nu am greşit, nu? El avea nevoie de 
acest răspuns. 

Privindu-l fix în ochi, ea dădu din cap. 

— Nu. N-aş fi suportat ca altcineva să-mi 
spună că îi place cum arăt şi în niciun caz să mă 
atingă. Ea tremura la acest gând, realizând cu 
claritate cât de vulnerabilă ar fi putut fi fără 
protecţia lui Max. Nu-i mai trecuse prin cap lucrul 
ăsta din momentul în care se hotărâse să-şi 
schimbe imaginea. 

Fusese atât de convinsă că o să-şi petreacă 
zilele singură încât nu se gândise niciodată la 
consecinţele faptului că se îngrijea de cum arăta. 

Ea îi căută privirea observând acolo 
încrederea lui în ea; ochii lui erau ca o oglindă în 
care ea putea vedea cât de departe ajunsese. 

— Tu m-ai învăţat asta. 

El dădu din cap. 

— Nu. Eu doar am avut norocul să fiu lângă 


tine când tu erai pregătită să înveţi ce fel de 


femeie eşti cu adevărat. Îi mângâie buzele uşor, 
oprindu-şi degetele la curba moale şi plină a buzei 
de jos. Nimeni, nici eu, nici altcineva nu s-a 
maturizat în locul tău. Tu ai făcut singură totul. El 
îşi înălţă capul zâmbind. Şi ai făcut-o al naibii de 
bine. 

Îi venea atât de uşor să se bucure odată cu el 
acum că îşi dădea seama că pentru el contează 
fiecare cuvânt al ei. 

— N-o să plecăm niciodată într-o vacanţă, 
dacă nu încetezi cu înjurăturile. 

El râse şi o sărută avid înainte de a o aşeza 
lângă el. 

— O să plecăm în vacanţă şi asta curând. Dar 
întâi trebuie să aflăm exact ce face Theo, şarpele 
din iarbă, cu motorul meu. Trebuie să ne ocupăm 
de investigația pe care o va întreprinde cumnatul 
tău şi de faptul că familia ta va afla cu siguranţă 
despre noi; şi de contractul tău cu May şi de 
dorinţa şi nevoia mea ca tu să rămâi la mine la 
birou. Şi ce e cel mai important, tu şi cu mine 


avem o întâlnire în noaptea asta. El îşi îndoi 


braţul, o prinse de mână şi i-o strecură de-a lungul 
braţului său, apoi o conduse către bucătărie. Să 
cinăm mai întâi, iar apoi trecem la treabă. 

Sărbătorim, îţi aminteşti? 

Leora râse de plăcere văzând felul în care 
putea el să facă foarte posibile şi cele mai dificile 
lucruri. El făcuse în aşa fel încât viitorul care ei i 
se părea atât de complicat să li se arate simplu şi 
uşor de realizat. Aveau de înfruntat probleme pe 
toate fronturile dar el îi dădea sentimentul că 
împreună ar putea rezolva orice. 

— Ce părere ai de o friptură? întrebă ea când 
intrară în bucătărie. 

— Mi-e o foame de lup. El se opri în faţa 
frigiderului şi o sărută din nou. Spune-mi ce pot 
face ca să te ajut. Ştiu să fac o salată destul de 
bună. Ştiu cum să folosesc cuptorul cu microunde 
şi pot să tai carnea. 

— Atunci nu mai ai nevoie de mine. 

El o trase mai aproape cu un braţ, o sărută 
uşor, apoi îi mângâie fundul cu cealaltă mână. 


— Spiriduş, am nevoie de tine pentru mult 


timp. Şi într-una din zilele astea poate am să-ți 
spun de ce. 

Leora privi către el, observând în ochii lui o 
profunzime a emoţiei care promitea mai mult 
decât pasiune. Ea tremura de o dorinţă care părea 
să se transmită de la corpul lui către al ei. Oare e 
dragostea? Oare atât de curând poate ea ţine în 
mâini ceva atât de frumos şi rar? La acest gândi 
se opri respiraţia. Să fie iubită de un bărbat ca 
Max era mai mult decât ar fi crezut vreodată că o 
să i se întâmple ei. 

— Asta te sperie? murmură el, cu vocea 
încărcată de nevoia de a şti. 

— Puțin, recunoscu ea, apoi zâmbi. Curba 
buzelor ei era timidă, ezitantă, dar privirea din 
ochi exprima dorinţă vie şi venerație. 

— Dar nu într-atât încât să fugi? 

Ea dădu din cap. Căldura din ochii lui o 
învăluia umplând-o de acceptare şi admiraţie. 

— Nu, n-o să fug de la tine. Niciodată. 

— Asta sună ca o promisiune. 

— Este. 


El o ciupi de obraz. 
— Atunci, sunt de acord, Leora St. James. 
Orice s-ar întâmpla, tu n-o să fugi şi eu nu o să 


plec în altă parte. 


Capitolul 3 


Sufrageria era scăldată de lumina roşiatică şi 
strălucitoare a focului din şemineu. Singurele 
sunete care spărgeau liniştea erau şuieratul şi 
pârâitul lemnelor care ardeau. Leora stătea 
întinsă pe podea, cu capul pe umărul lui Max, 
bătăile regulate ale inimii lui marcând trecerea 
timpului. Ea se juca făcând mici modele pe pieptul 
lui, explorându-i cu degetele contururile muşchilor 
cu o curiozitate crescândă. 

— Desfă nasturii, îi spuse Max când o simţi 
trecând cu mâna peste nasturii cămăşii lui. El voia 
ca ea să se simtă bine cu el, să vadă corpul lui ca 
pe un instrument al plăcerii ei şi nu să se teamă; 
la asta se gândise când imediat după cină 
aprinsese focul în şemineu, pusese pernele pe 
podea şi se aşezase în întuneric aşteptând. Fiecare 
nerv din trupul lui parcă striga dorinţa pe care o 
simţea pentru ea. El nu luă deloc în seamă aceste 
semnale, concentrându-şi atenţia numai la femeia 


de lângă el. 


— Vreau să simt mâinile tale pe corpul meu, 
o încurajă el în timp ce ea se juca cu nasturii. 

Leora trase uşor aer în piept, simțind căldura 
şi dorinţa lui. Max făcuse în aşa fel încât să fie 
uşor pentru ea. Întunericul era binevenit iar ea 
simţea o dorinţă latentă, parcă aştepta ceva. De 
când se aşezaseră pe jos împreună el doar o 
sărutase iar ea simţise cu intensitate că îl dorea 
tot mai mult, cu fiecare lungă mângâiere a lui pe 
spatele şi umerii ei. Încet, ea descheie primul 
nasture, lăsând să se vadă pielea aurie acoperită 
de păr întunecat, argintat pe alocuri. 

Al doilea nasture căzu victimă atingerii ei; 
apoi al treilea, al patrulea, până când în final îi 
deschise cămaşa până la mijloc. Ea îşi înălţă 
capul, dându-i la o parte cămaşa astfel că acum îl 
putea atinge fără să existe vreo barieră între ei. 

Parfumul lui senzual o seducea cu totul. 
Bărbat în adevăratul sens al cuvântului, el atingea 
cea mai adâncă parte a feminităţii ei. Îşi roti 
degetele prin păr în jurul sfârcului lui drept. 


Mugurul se întări plin de dorinţă, o dovadă a 


plăcerii pe care ea o răspândea şi în alte părţi ale 
corpului lui. Ea privi la bucăţica aceea mică, 
simțind deodată dorinţa de a o prinde în gură. 
Scoase limba, udându-şi buzele. 

Max desluşea în ochii ei o plăcere crescândă, 
o dorinţă care devenea tot mai intensă. La felul 
cum ea îl privea, el cu greu îşi reţinu un oftat. 
Pasiunea de pe chipul ei era aproape de 
nesuportat dar trebuia să treacă peste asta. 

— Gustă-mă, spiriduş. Vreau să simt buzele 
tale, murmură el, fără să fie sigur că ea îşi dă 
seama că îl adusese în punctul în care orice i-ar 
face ar fi pentru el o plăcere supremă. 

Leora se supuse vocii lui aspre pentru că îşi 
dorea foarte mult asta. Buzele ei îi încercuiră 
sfârcul, luptându-se cu el, încercându-i gustul, 
simțind cu limba acea mică bucată de carne care 
avea parfumul lui Max şi o savoare pe care ea o 
afla acum. Îl simţi tresărind când ea îl zgârie fără 
să vrea puţin cu dinţii. El se apropie mai mult de 
chipul ei, trecându-i degetele prin păr pentru a o 


ţine mai aproape. De data asta ea îl atinse cu 


dinţii ca o mângâiere şi el tremură din nou, 
gemând de plăcere. Ea îi mângâia corpul, atrasă 
de căldura lui, de felul în care se mişca la fiecare 
atingere a ei. 

Niciodată nu-şi imaginase că un bărbat poate 
dori astfel o femeie. Crezuse că a face dragoste 
înseamnă numai să primeşti, să ţi se dea. Max o 
învățase că există o putere stranie şi violentă în a 
putea oferi plăcere. Încă entuziasmată de gustul 
lui, ea îşi înălţă capul pentru a-i vedea reacţiile. 
Avea pielea întinsă, ochii îi sclipeau de dorinţa pe 
care ea i-o stârnise. Ea zâmbi, având în expresia 
feţei acel ceva pe care îl au în astfel de momente 
toate femeile de la Eva încoace. 

— N-am ştiut, şopti ea, întinzându-i buzele, 
ca într-o invitaţie. 

Max primi propunerea ei, citindu-i în ochi 
pasiunea eliberată de orice teamă, acea teamă pe 
care el sperase atât de mult că va fi destul de 
puternic ca să i-o risipească. Corpul ei era moale 
în braţele lui, modelându-se pe formele lui ca şi 


când nu va mai cunoaşte vreodată un alt iubit. 


— Nici eu, murmură el profund, mângâind-o 
pe sâni, luându-i în palme. Chiar şi prin țesătura 
bluzei şi sutienului ei putea să-i simtă sfârcurile 
întărindu-se la atingerea lui. 

— E rândul meu. Apăsă uşor pe primul 
nasture căutând în privirea ei vreo urmă de 
rezistenţă. Nu văzu decât o curiozitate înfocată 
care-i intensifica mai mult propria dorinţă. 

Alt nasture Îi  binecuvântă atingerea 
îndemânatică. Apoi altul şi bluza se desfăcu. El i-o 
dădu la o parte, coborându-şi şi fixându-şi privirea 
asupra curbelor netede ale formelor ei şi asupra 
constituţiei ei delicate. 

— O perfecţiune roz, şopti el, sărutându-i 
sfârcul sânului, jucându-se de-a ascunselea cu 
bretelele sutienului ei. 

Leora se arcui către buzele lui, incredibil de 
excitată de acest simplu gest. Simţi degetele lui 
trasând marginile sutienului, oprindu-se la bariera 
delicată fără să treacă de ea. Toate simţurile ei 
cereau mai mult. Îşi dădu capul pe spate închizând 


ochii la căldura uşoară care o cuprinsese şi se 


împinse mai mult în el. 

— Te rog, îl imploră ea cu o voce întretăiată. 

Max îşi curbă buzele într-un zâmbet în care 
se amestecau admiraţia masculină pentru femeia 
din braţele lui şi satisfacția că reuşise să acţioneze 
destul de încet pentru a-i oferi Leorei încrederea 
şi siguranţa de care avea nevoie. Mâinile lui 
alunecară în corsajul ei elastic, trecând repede 
peste mătasea subţire şi fină a chiloţilor ei pentru 
a-i prinde fesele în mâini. O trase mai aproape în 
culcuşul trupului lui pentru a o lăsa să-i simtă 
forţa sexului cât timp încă o despărţea de el 
protecţia hainelor. Ea înţepeni. El îngheţă, 
rugându-se să nu fi mers prea departe, prea 
repede. Apoi simţi brusca lovitură a şoldurilor ei. 
Pentru un moment se întrebă dacă nu cumva de 
prea multă dorinţă doar îşi imaginase această 
mică agresiune. Apoi gestul ei se repetă. 

Deschise ochii privindu-l fix. 

— Ce urmează acum? 

Max îşi apropie şoldurile de ale ei imitând 


mişcările ei dar mai în forţă. 


— Asta. El o ciupi de buza de jos muşcând-o 
mai tare decât ar fi făcut-o cu câteva momente 
înainte. Ea tremura în braţele lui, scuturată de un 
val de diferite senzaţii. O sărută. 

Mâinile lui regăsiră plinătatea moale a 
feselor ei, frământând curbele acestora în cercuri 
tot mai largi. Leora gemu în timp ce îl săruta, 
urmând cu tot trupul ritmul imprimat de el. 

Prin mătasea care-i mai despărţea el îi putea 
simţi emoția umedă. Când el îi trase chiloţii, ea se 
ridică, ajutându-l să-i dea jos. Rămăsese numai cu 
sutienul şi bluza desfăcută pe ea. 

— E rândul tău, spuse el cu voce gravă, 
ridicând-o în braţe şi aşezând-o lângă el. Îi luă 
mâna conducându-i-o către cureaua lui. 

— Fă tu asta. 

Cu privirea fixă într-a lui, Leora se chinui cu 
cureaua în timp ce Max îi dezmierda pielea 
dezgolită, provocându-i arsuri ca ale unui mic foc 
ce ardea la fiecare rotire a mâinilor lui. Sunetul 
fermoarului pe care ea îl deschisese fu 


insuportabil de puternic dar înainte ca Leora să 


observe asta, zgomotul fuse înghiţit de geamătul 
lui de plăcere care-i însoţi eliberarea de 
strânsoarea pantalonilor. Ea îşi plimbă degetele 
de-a lungul trupului lui. El o luă brusc în braţe, 
încordându-şi mâinile în carnea ei şi trăgând-o mai 
aproape. În câteva secunde îi dădu jos bluza şi 
sutienul. 

Acum ea era în întregime goală, vulnerabilă 
aşa cum stătea tolănită pe corpul lui puternic. 
Simţea peste tot căldura şi parfumul lui, 
îndepărtându-i orice gând în afara nevoii de a fi cu 
el în orice fel în care să-l simtă. Gura îi era parcă 
uscată, goală în lipsa sărutării lui care să i-o 
umple de gustul lui. Când el îi atinse buzele ea îşi 
înfipse degetele în părul lui. 

— Fă-o, ceru ea, încercând să intre parcă în 
carnea lui ca şi când ar fi fost singurul adăpost pe 
care l-ar fi cunoscut vreodată. 

— Nu-mi este frică. Îţi promit. Fă-o. 

În punctul în care ajunsese fiecare cuvânt era 
ca o lovitură de sabie pentru controlul lui. Max se 


încordă vrând să se smulgă de lângă ea, însă 


simțind strânsoarea ei care imita actul uniunii el 
pierdu şi ultima rămăşiţă de reţinere. 

Ridicându-se puţin, se împinse către şoldurile 
ei ridicând-o şi pe ea odată cu el. Aruncându-şi 
hainele care-i mai rămăseseră şi rămânând numai 
cu cămaşa, el se încolăci pe partea lui folosindu-se 
de propria greutate pentru a ajunge la 
împreunare. 

O prinse de bărbie. 

— Leora, priveşte-mă. 

Ea îşi ridică pleoapele grele privindu-l drept 
în faţă şi observând sclipirea fierbinte din ochii lui. 

— O să te doară, spiriduş. Nu pot să fac să nu 
te doară. 

Sunt mare iar tu eşti foarte micuță. 

Ea avu un fior de teamă care însă se 
transformă treptat în dorinţă. 

— Te doresc. 

El îi dădu la o parte părul de pe frunte. 

— Vreau să mă dăruiesc ție. Şi o s-o fac dar 
poate nu cu totul în seara asta. Ne jucăm puţin, 


spiriduşul meu. Nu e momentul să fii curajoasă. 


Dacă o să te doară mai mult decât te-ar durea o 
înţepătură mică, spune-mi. Indiferent când va fi, 
mă voi opri. Îţi promit. 

Ea îi căută faţa, felul în care lui îi păsa de ea 
umplându-i sufletul de tandrete. 

— N-o să-mi provoci durere. Am încredere în 
tine. 

El îşi înclină capul ca s-o sărute, mângâind-o 
în cercuri tot mai largi pe pântec. O acoperi cu 
sărutări. Se simţea tot mai atras de ea cu fiecare 
mângâiere din acelea pe care nu le învățase 
niciodată cu alte femei. Când ea începu să geamă, 
cu respiraţia întretăiată, el îi atinse pielea umedă 
umbrită de cârlionţi întunecaţi ca un cuib micuţ. 
Era ceea ce îşi dorise atât de mult însă acum se 
concentra numai s-o culce pe ea delicat, făcând-o 
să simtă fiecare nouă apăsare a lui doar ca pe o 
nouă plăcere care trebuie gustată. Avea broboane 
de sudoare pe frunte. Atingându-l, ea nu ştia că în 
curând va lăcrima la invazia lui. Ea era chiar mai 
mică decât crezuse el. Descoperirea acestui fapt îl 


duru ca lovitura unui cuţit în creştet. El se 


rostogoli pe spate trăgând-o şi pe ea. 

Faţa îi era inundată de dorinţă, ochii ei 
închişi, capul aplecat pe spate oferindu-i sânii care 
liberi şi în mişcare erau cu atât mai excitanţi. El se 
aşeză pătrunzând milimetru cu milimetru în 
căldura ei strâmtă. Aproape îşi tinu respiraţia 
simţind-o pe ea încordâdu-se puţin. O secundă mai 
târziu ea se relaxă, oferindu-i mai mult spaţiu lui. 
El o atinse ezitant, în aşteptare. O intrare în forţă 
bine făcută ar fi mai uşor de suportat pentru ea. În 
ciuda a ceea ce gândea, muşchii i se încordară 
parcă în aşteptarea posesiunii totale. Îi acoperi de 
mângâieri întreg corpul dezmierdându-i cu limba 
sfârcul unui sân şi frământându-i fesele; în acest 
timp, îi depărtă şi mai mult picioarele trăgând-o 
tot mai aproape. Când ea se ridică invadată de 
dorinţă, el se împreună cu ea. El prinse strigătul 
de durere şi surpriză de pe buzele ei; ea rămase 
calmă în loc să se mişte, făcând astfel să o doară 
şi mai mult. 

— Încet, spiriduş. N-o să te mai doară, îţi 


promit, şopti el, acoperind-o de sărutări pe obraji; 


două râuleţe gemene de umezeală erau dovada 
pierderii inocenţei ei. 

— Acum vreau doar să te ţin în braţe. Stai 
aşa. Nu mă voi mai mişca până nu-mi spui tu s-o 
fac. Toate simţurile, protestau la decizia lui, dar, 
privind-o fix în ochi, reuşi să nu le ia în seamă. 
Pasiunea trecuse acum, confuzia şi durerea care o 
invadau umbrind toată plăcerea care fusese. 

— Max? Ea trase uşor aer în piept, simţindu- 
se foarte jenată. Îi era frică să se mişte. Nu era 
rănită dar nimic n-o pregătise pentru sentimentul 
de posesiune, această senzaţie de a fi invadată de 
trupul unui bărbat. 

— Simte-mă, Leora. Sunt eu, mă împart cu 
tine. 

— Eşti atât de mare, şopti ea ca şi când 
pasiunea care-i mistuia ar fi avut urechi să audă. 

— Cred că aş arăta straniu dacă aş fi aşa 
fragil şi mic ca tine. El o atinse mângâietor, 
insistând în locurile unde ştia că o excita, ceea ce 
de fapt nu făcea decât să-i trezească 


neastâmpărul, să fie ars de focul dorinţei. 


Ea se amuză de răspunsul lui neaşteptat iar 
felul cald în care el o ţinea în braţe şi îi vorbea o 
făcu să se mai relaxeze puţin. Se mişca foarte 
uşor, fără măcar să-şi dea seama că astfel ea 
adânceşte penetrarea lui. Durerea îi încetase. Cu 
fiecare mângâiere a degetelor lui pe pielea ei 
excitată, amintirea a ceea ce fusese o părăsi. 

Max îşi stăpâni un geamăt la mişcarea 
provocatoare pe care ştia că ea o făcuse 
inconştient. 

— Îmi placi aşa mare, murmură ea, stând la 
pieptul lui cu degetele rătăcindu-i în părul lui. 

— Vrei să dansezi cu mine? 

Ea îl sărută pe piept desfătându-i sfârcul. 

— Îmi place unde sunt acum. 

— O să dansăm aici. El se împinse uşor în ea 
mângâind-o apoi retrăgându-se încet. Ea îl urmă 
nevrând să se depărteze de el. 

— Nu ştiu cum. 

El forţă mai tare de data asta. 

— Nu ştii, spiriduş? întrebă el când ea repetă 


mişcarea. 


Leora se înroşi la faţă, urmărind însă ritmul 
uşor pe care el îl imprimase. Simţea efectul 
senzaţiilor ciudate care păreau să-i transforme 
corpul în miere fierbinte. La fiecare intrare a lui în 
ea respiraţia i se întretăia de oftaturi de plăcere. 
Lumina focului din şemineu se reflecta în flăcări 
arzătoare pe pielea ei în timp ce ea şerpuia 
deasupra lui Max oferindu-i sânii, buzele pentru a 
fi sărutate, acoperindu-l de mângăieri. Deja, 
indiferent cât de aproape încerca ea să ajungă, 
urma să fie oricum mult mai uşor. Ea îl strigă pe 
Max cerându-i ceva ce nu cunoştea deloc dar îşi 
dorea foarte mult. El răspunse mai mult decât prin 
cuvinte, încălzind parcă întunericul până la 
incandescenţă. Pielea ei strălucea ca argintul, a 
lui ca aurul iar pasiunea lor creştea. Vocea ei era 
răguşită, asprită din cauza dorinţei nesatisfăcute. 

Chiar dacă era invadat de o dorinţă acută el 
era atent la toate detaliile. Brusc el se înălţă puţin, 
trăgând-o pe ea spre, el şi adâncindu-şi astfel 
penetrarea. 


Leora se trase înapoi cu trupul înlănţuit de al 


lui, strigându-i numele cu o voce care parcă nu 
mai era a ei. Universul se despărţi în două. 
Singura sursă de apărare era Max. Ea se prăbuşi 
la pieptul lui continuând ca şi cum lumea s-ar fi 
distrus şi ar fi curs în jurul ei într-o mare de foc. 
Apoi, tot aşa de rapid, fură cuprinşi amândoi de o 
linişte atât de totală încât ea nu auzea decât 
propria-i respiraţie grea împreunându-se cu cea a 
lui Max. Trase aer adânc în piept, în plămânii 
înfometați. 

Parfumul lui, al ei şi cel al comuniunii lor era 
puternic, plutind stăpân parcă peste tot în afară 
de ceea ce exista între ei. 

Cine a învins? 

Ce a învins? 

Ea nu ştia ce şi nici nu-i păsa. Era destul să 
ştie că îi aparţine lui Max şi să ştie că el îi aparţine 
ei. 

Max o ţinea aproape, simțind corpul ei 
delicat deasupra lui. Privea în întuneric dându-şi 
seama că nu i se mai întâmplase niciodată să facă 


dragoste în acest fel. În inocenţa ei, Leora îl 


făcuse să-şi descopere calităţi care-i fuseseră 
necunoscute. Îl făcuse să simtă cele mai calde 
emoţii, aşa cum nu crezuse că ar putea să simtă 
vreodată. Pe scurt, ea îl făcuse să realizeze că este 
în stare de mai mult decât crezuse el despre sine 
că ar putea fi. El îi atinse uşor părul vrând să-i 
spună lucrul acesta dar neştiind cum. 

— Ai adormit? murmură el liniştit. 

Ea zâmbi, simțindu-se parcă mai uşoară 
decât aerul. 

— Nu. Ea îşi înălţă capul pentru a-l privi. Ar 
trebui să-mi fie somn? 

El îi dădu după ureche o şuviţă de păr 
ciufulit. 

— Nu, dacă nu vrei să dormi. Dar ar fi bine 
să mergem împreună în pat în loc să stăm aici, pe 
podeaua asta tare. El o ridică la pieptu, acoperind- 
o protector cu corpul lui. 

— O să rămâi la mine în noaptea asta? 

El îi atinse uşor buzele sărutând-o ca să 
câştige timp. 


— O să plec doar dacă mă dai tu afară. 


Leora îl mângâie pe faţă, abia simțind 
asprimea bărbii lui. 

— N-o să fac asta, promise ea. 

— O să dormi cu mine? 

Ea încuviinţă. 

Max încercă să se ridice prinzând-o pe Leora 
care altfel s-ar fi prăbuşit pe duşumea. Se ridică 
cu ea în braţe. Era atât de uşoară încât el se 
întreba unde se ascunde atâta pasiune în fiinţa 
aceasta mică aflată la pieptul lui. El îi zâmbi. 

— Păcat că nu ai o scară ca să te urc mai 
uşor la mine. 

Leora îşi împreună mâinile în jurul gâtului 
lui. 

— Nimeni nu m-a mai purtat vreodată în 
braţe. 

— Un alt început. 

Leora se îmbujoră la faţă observând privirea 
lui grăitoare; înţelese că el revede clipele în care o 
posedase pe ea şi se gândeşte la faptul că niciun 
bărbat nu făcuse asta înaintea lui. 


— Îmi placi aşa cum eşti. Te-ai înroşit şi te-ai 


intimidat cu totul. 

— Şi tu mă provoci intenţionat. 

El înălţă uşor din umeri iar apoi se îndreptă 
spre dormitor. 

— Nu pot să mă abţin. 

Leora dădu din cap, cu un zâmbet pe buze. 

— Nu ştiu ce am să mă fac cu tine, Max. 

El sări sprijinindu-se pe un genunchi în 
mijlocul patului, apoi o puse pe ea jos. 

— Ai să mă păstrezi, sper, spuse el 
aplecându-se şi apropiindu-şi buzele de ale ei. 

Ochii ei sclipiră de aceeaşi dorinţă pe care o 
vedea din nou că îl cuprinde şi pe el. 

— O să mă gândesc la asta, răspunse ea, fără 
să se mire că putea la rândul ei să-l tachineze. Cu 
Max îndrăznea să facă orice. 

Max stătea întins lângă ea şi o trase mai 
aproape de el. 

— Cred că mai am de lucru ca să te conving 
cât de bun sunt. El îi atinse grijuliu sânii, 
mângâindu-i fiecare sfârc până când reuşi să-i 


întărâte. 


Leorei i se opri respiraţia în gât. Căldura îi 
invada corpul. 

Simţi o durere când el îi spuse numele şi îşi 
duse mâinile mai jos, cerând mai mult cu fiecare 
nouă mângâiere. Ea se apropie mai mult de el 
atingându-l cu mâinile, reînvăţându-i formele. 

De data asta ea înţelese ce avea să urmeze. 
Acum se grăbea dornică să atingă punctul final iar 
Max o urma pas cu pas. Şi când el o strânse 
puternic, cu numele ei pe buze la mişcarea finală, 
ea ţipă cu toată puterea şi dorinţa de care era în 
stare. 

Liniştea îi cuprinse pe amândoi. Apoi le veni 
somnul, întunericul ţesând un veşmânt de linişte 
în jurul ei şi al bărbatului care o făcuse să 
cunoască paradisul pe pământ. 

Leora se trezi greu simțind o prezenţă în 
patul ei. Era fierbinte, sănătoasă şi ciudat de 
letargică. Nu avea chef să se mişte. Îşi ridică leneş 
pleoapele. Primul lucru pe care-l văzu fu chipul lui 
Max. 


— Bună dimineaţa, murmură ea, cu vocea 


răguşită ca după somn. 

El zâmbi în timp ce o privea atent. Leora 
părea satisfăcută şi foarte fericită. El oftă încet 
umplându-se de uşurare. Până în acest moment nu 
fusese sigur ce o să vadă când ea va deschide 
ochii. 

— Bună dimineaţa şi ţie. Cum te simţi? 

Leora se ridică încet, simțind nişte înţepături 
în corp, nu chiar dureri. 

— Ciudat, spuse ea încet, după un moment. 

— Te doare? 

Ea dădu din cap. 

El îi atinse buzele cu degetul arătător. 

— Ai chef de o baie? 

Se gândi puţin şi găsi că este exact ceea ce 
voia. 

— Da. 

El zâmbi şi strecurându-şi mâinile sub ea o 
luă în braţe şi cobori din pat cu ea. 

— Şi eu la fel. 

Leora îl privi puţin şocată de această idee 


care nu-i trecuse prin cap. 


— Împreună? reuşi ea să spună când el deja 
intrase în baie. Cada era pregătită, plină de spumă 
cu miros de lămâie. 

Încăperea era umedă de la aburul apei. 

— Vreau să încerc s-o fac şi pe asta. Ştii, n- 
am făcut-o niciodată până acum. El ridică un 
picior şi testă temperatura apei. Numai bună, 
evaluă el intrând în cadă. 

— Cum adică n-ai făcut-o niciodată? întrebă 
ea, atât de mirată de mărturisirea lui încât uitase 
că şi pentru ea este prima dată. 

Max se lăsă jos în cadă, bucuros că cel care o 
concepuse se gândise şi la fiinţe cu un fizic deloc 
de neglijat şi cu o imaginaţie bogată. 

— Exact cum am spus. O aşeză pe ea cu grijă 
între picioarele lui cu spatele sprijinit de pieptul 
lui. Ar fi preferat o oglindă sau două, astfel încât s- 
o poată privi dar, şi în lipsa acestora, era dornic 
oricum să se bucure de ceea ce avea. Luă buretele 
de spălat şi îl îmbibă cu nişte gel de duş, îl frecă 
până făcu clăbuci şi apoi îl trecu uşor peste umerii 


Leorei. 


La prima atingere ea trase aer în piept. O 
străbăteau fiori de plăcere pe şira spinării. Ea se 
adânci mai mult în deschizătura coapselor lui, 
simțindu-se răsfăţată şi iubită. 

— Te descurci bine pentru cineva care o face 
pentru prima dată, murmură sigură de ea. 

Max râse şi se aplecă s-o ciupească uşor de 
ceafă. O cuprinse cu ambele mâini prinzându-i 
sânii, mângâindu-i sfârcurile ude până când 
acestea se întăriră de plăcere şi dorinţă. O dorea 
chiar mai mult decât în noaptea trecută. 

Dar era hotărât să nu-i cauzeze vreun 
disconfort, dat fiind că ea era abia la început. 
Cada era o creaţie de maestru, decise el, 
alunecând cu mâna mai jos către desişul de păr 
mătăsos care-i proteja intimitatea feminină. 

— Eşti un stimulent extraordinar. El savură 
geamătul ei de plăcere care îi  răsplătea 
avansurile. 

— Şi tu eşti teribil, îi răspunse ea, 
frământându-i cu degetele coapsele întinse până 


când îi reînvie flacăra dorinţei. Când el o întoarse 


cu faţa luând-o în braţe, ridicând-o astfel încât să 
se afle deasupra lui, ea îl cuprinse cu braţele de 
după gât. Te vreau, şopti ea lângă buzele lui. 

— O să mă ai dar ia-o încet, spiriduşule. Nu 
vreau să te doară. 

— Dacă încerci poţi să faci să nu mă doară, 
răspunse ea, crezând în asta cu toate fibrele fiinţei 
ei. Fusese o nebună să se teamă vreodată de 
sentimentul ei pentru acest bărbat, decise ea, 
abandonându-se cadenţei pe care el o crease doar 


pentru ei doi. 


Capitolul 4 


Max îşi privi neliniştit ceasul, apoi se uită 
către poarta prin care trebuiau să iasă pasagerii 
zborului de Philadelphia. 

Leora îi atinse braţul. Apropierea de Max, 
faptul că devenise iubita lui, o înzestraseră cu o 
capacitate de a intui foarte mult din ceea ce 
simţea el. Fusese liniştit pe drumul către aeroport. 
O ţinuse de mână, fusese atent la trafic dar nu 
vorbise mult. Ea îi simţea frustrarea legată de 
problemele pe care le avea cu motorul, de 
sabotorul neidentificat şi de bănuielile lui asupra 
integrităţii lui Theo. Îi împărtăşea necazul şi era 
ciudat de bucuroasă să poată împărţi chiar şi asta 
cu el. Nu roia ca el să fie singur şi să sufere. Ea nu 
putea îndepărta problemele din viaţa lui dar putea 
să-l ajute să ducă mai uşor această povară. 

— O să ajungă. Killian nu întârzie niciodată, 
spuse ea calm. 

— Nu-mi place faptul că Theo a spus că e 


bolnav, mai ales astăzi. N-a mai făcut asta 


niciodată. El îi apăsă mâna pe braţul lui, având 
nevoie de atingerea ei pentru a-şi calma 
îngrijorarea care creştea cu fiecare secundă. 
Simţea că îi scapă de sub control conducerea 
companiei şi, pentru moment, nu putea decât să 
aştepte. Nu era un om răbdător din fire. 
Aşteptarea era pentru aceia care pot face 
abstracţie de realitate, iar el chiar nu era genul. 

— Poate că Theo chiar este bolnav. 

— Nu părea să fie aşa. În plus, nu s-a purtat 
ca şi când ar fi fost acasă, argumentă el neclintit. 

— Nu poţi fi sigur de asta. Poate copilul 
tocmai avea o dimineaţă liniştită. Poate de asta nu 
se auzea în telefon niciun zgomot. 

El privi fix către poarta de intrare încă goală. 

— Da, şi poate că porcii pot zbura, mormăi el. 
Am petrecut prea mulţi ani lăsându-mă condus de 
intuiţie, ascultându-mi instinctele şi descoperind 
că nu mă înşelam, astfel încât nu pot să gândesc 
în felul acesta. Privi către ea. 

— Cred că de fapt nici tu nu crezi că poate fi 


aşa. 


Leora îi cercetă expresia feţei, ştiind că Max 
încerca să-şi păstreze cumpătul. Fusese în această 
stare încă de dimineaţă, de când Theo îi anunţase 
că se îmbolnăvise de gripă. Nici gândul că urma să 
sosească Killian să-i ajute nu-i  diminuase 
tensiunea. lar ea nu-l putea învinovăţi de ceva. 

Theo nu-i păruse nici ei bolnav, chiar dacă 
vorbise cu el doar câteva secunde înainte de a-i 
face lui Max legătura cu mai tânărul lui 
colaborator. 

— Nu, nu cred asta, recunoscu ea cu un oftat. 
Mi-ar fi plăcut să cred. 

Deodată ajunse la ei rumovarea persoanelor 
intrând în tunel. Max întoarse capul în direcţia de 
unde se auzea zgomotul şi îl cuprinse un 
sentiment de uşurare care-i mai risipi din 
îngrijorarea ce i se citea pe chip. Leora îl strânse 
de braţ apoi îşi îndepărtă mâna dar nu destul de 
rapid. 

Killian era primul care ieşea pe poartă, 
zărindu-i chiar în secunda în care ea îşi lua mâna 


de pe Max. Îi veni să înjure când văzu sprâncenele 


lui Killian arcuindu-se de curiozitate. 

Acesta devenea ca un buldog când găsea 
ceva care să-l intereseze. În ciuda faptului că nu 
mai era aşa de timidă ca înainte faţă de relaţia ei 
cu Max, totuşi nu plănuise să se împăuneze cu 
noul ei statut de iubită în faţa lui Killian şi prin el 
în faţa familiei sale. În ciuda distanţei destul de 
mari care-i despărţea, îi întâlni privirea lui Killian 
şi se decise să se descurce indiferent de ce ar 
urma. Îşi înălţă bărbia, cu ochii strălucind de 
emoție, fără să realizeze că resimțea acest lucru 
ca pe o provocare. Killian îşi întoarse privirea spre 
ea preţ de o secundă iar apoi se îndreptă către 
Max. 

— Sunt Killian Carpenter, murmură el, 
întinzându-i mâna. Presupun că eşti Maximilian 
Silver. 

Max îi strânse mâna plăcându-i la el forţa din 
acest gest şi hotărârea din privire. Părea un om 
care nu e prea îngăduitor cu minciunile şi fraudele 
din jur. 


— Spune-mi Max. 


Killian zâmbi măsurându-l pe Max din cap 
până-n picioare. 

— Poţi să-mi spui Kill. Aşa îmi spun prietenii. 
Îi aruncă o privire Leorei. Pot să te salut, 
cumnăţică? 

Leora se strâmbă la felul lui de a o tachina 
puţin, oftând însă de uşurare în privinţa atitudinii 
lui. Din câte îl cunoştea pe Killian de când intrase 
în familia lor, devenind mai mult decât doar 
asociat şi prieten al părinţilor ei adoptivi, ştia că el 
e genul de om care spune lucrurilor pe nume. 
Poate că totuşi nu remarcase nimic deosebit în 
relaţia ei cu Max. 

— Aş vrea să nu-mi mai spui aşa. Cred că 
sunt destul de înaltă ca să nu mi te mai adresezi 
cu diminutive. 

Killian se aplecă să o sărute pe obraz. 

— Asta este din partea lui Silke. Repetă încă 
o dată gestul. 

Şi asta e din partea mea. Îşi înălţă capul 
zâmbind pe ascuns de reacţia lui Max la primul 


gest mai intim dintre ea şi Killian. De data asta îţi 


dau dreptate. Nu cred că te-am mai văzut 
vreodată atât de strălucitoare. 

Leora se înroşi toată, blestemând în gând 
această slăbiciune a ei. Acum era într-adevăr 
sclipitoare semăna cu un bec roşu aprins, de o 
sută de wati. 

Max îi privi pe amândoi şi simţi că lui Killian 
îi plăcea privirea perspicace a Leorei. Nimeni nu a 
flatat-o vreodată pe Leora a lui fără ca ea să fi dat 
ocazia de a fi complimentată. Îşi încordă mâinile în 
buzunare şi îşi reaminti că bărbatul era de curând 
căsătorit cu o femeie pe care Leora o descrisese 
ca fiind absolut încântătoare. 

— Îmi pare rău că întrerup această întâlnire 
dar avem o nouă problemă, murmură Max, 
încercând să nu i se facă simțită iritarea din voce. 

Killian îl privi observând că stătea încordat. 

— Ce fel de problemă? 

— Theo a sunat să spună că este bolnav. Eu 
nu-l cred, aşa cum nu cred nici că telefona de 
acasă. 


La auzul acestora Killian se încruntă. 


— Crezi că se întâmplă ceva astăzi? 

De când vorbise cu Theo, Max se gândise ore 
întregi exact la lucrul ăsta. Nu îşi dăduse încă un 
răspuns. 

— Nu ştiu ce să cred. Motorul se află încă pe 
platforma de încercare. Testele continuă fără nicio 
piedică. Suntem aproape de final şi deja am 
pregătit un traseu pe care să-l folosim la testarea 
maşinii. De fapt am făcut asta chiar acum înainte 
de a pleca spre aeroport. Max se întoarse şi se 
îndreptă către ieşire. 

— Ai şi altceva cu tine în afara bagajului de 
mână? 

Killian încuviinţă. 

— O geantă. Apoi porni şi el, încadrându-l pe 
Max, el pe partea stângă, Leora din dreapta. 
Şofer? 

— N-am luat încă unul. 

— De ce nu? 

Max dădu din umeri cu un gest mai mult de 
iritare şi nerăbdare decât de indiferenţă. Făcură 


un ocol pe la zona de sosire a bagajelor. 


— Ultimul care s-a urcat într-o maşină cu 
acest motor a murit. Nu vreau să se întâmple din 
nou. 

Killian îşi recuperă bagajul apoi îl privi pe 
Max. 

— Care sunt şansele să se întâmple asta? 

— Aceleaşi ca şi atunci, spuse Max categoric, 
întâlnindu-i privirea. 

Leora asculta dar nu-i întrerupse. În afară de 
a face prezentările nu vedea alt motiv pentru care 
Max insistase să vină şi ea la întâlnirea cu Killian. 
Această situaţie era cu mult în afara experienţei 
ei. Brusc fu lovită puternic din spate. 

Şovăi simțind că o să cadă. 

Max îi simţi ezitarea, privind către ea la timp 
pentru a-şi da seama ce se întâmplase chiar în 
momentul în care ea începu să se clatine pe 
tocurile ei absurde. Cuprinzând-o cu un braţ de 
după mijloc el o trase mai aproape. O luă la 
adăpostul corpului lui mare uitându-se după cel 
care era vinovat de asta, un om de afaceri într-atât 


de grăbit încât nu se uita pe unde merge. 


— Al naibii nebun, mormăi Max în barbă 
dându-i drumul Leorei şi vrând să vadă ce a păţit. 

— Eşti în regulă? Privi în jos la tocurile ei 
elegante dar şubrede. Ţi-am spus să nu porţi 
tocurile astea blestemate. 

Încălţările astea nu au nici atâta rezistenţă 
cât să merite numele de pantofi, spiriduş. Ai fi 
putut să-ţi rupi ceva. 

Văzând îngrijorarea sinceră din ochii lui Max, 
Leora uită pentru un moment de Killian. 

— Nu am nimic, murmură ea. Zâmbi, apoi 
adăugă: 

— Tot tu ai spus că sunt a naibii de sexy cu 
aceşti pantofi. 

El se uita fix la buzele ei. Nu trecuse nicio 
oră de când o sărutase ultima oară şi îi era dor de 
asta. 

— Ai promis că nu vorbeşti urât. Cum o să-mi 
câştig eu vacanţa de care am vorbit dacă tu mă 
abaţi mereu de la calea cea dreaptă? răspunse el 
reamintindu-şi încet că se aflau într-un loc public 


şi că Leora avea încă reţineri în a se afişa cu el. 


— Eu? îşi înălţă sprâncenele în glumă. 

Killian îşi drese vocea. 

Atunci Leora îşi reaminti şi se înroşi toată 
începând de la gât până pe obraji. Max abia îşi 
stăpâni un mormăit şi îşi înălţă ochii pentru a-l 
privi peste capul Leorei pe omul care-iprivea şi 
care ştia deja prea mult, dar care aflase asta chiar 
din atitudinea lor. Killian nu-şi îndreptase deloc 
privirea în altă parte, cum de fapt Max nici nu s-ar 
fi aşteptat de la el. Era o fire puternică, nu era 
genul de persoană care să se jeneze de astfel de 
situaţii. 

— Să ne întoarcem la tine la birou, Max. 
Vreau să văd motorul şi să discut cu angajaţii. 
Avem nevoie şi să inventăm ceva care să justifice 
de ce sunt eu atât de interesat de asta. 

Am câteva idei dar vreau să aflu şi părerea 
ta. 

Max îi cercetă expresia feţei şi într-o secundă 
realiză că dintr-un anumit motiv ştiut numai de el, 
Killian deja îi dăduse dreptate în privinţa lui Theo. 


Leora se învârtea în jurul lor privindu-l pe 


Killian şi neobservând nimic care să indice că 
acesta trăsese vreo concluzie în privinţa lor. Ea 
oftă, încet  relaxându-se, destul cât să se 
concentreze asupra problemei care-l adusese pe 
Killian la Glynnvale. 

— Ai putea fi un potenţial cumpărător al 
motorului. Sau un investitor, sugeră ea. 

— Nu e rău, Leora, spuse Killian după un 
moment de gândire. Nu-i rău deloc. 

Max îl privea pe Killian care citea rapoartele 
şi testele motorului. Petrecuse dimineaţa cu 
acesta şi îl descoperise ca fiind discret, ascuţit la 
minte şi foarte atent la orice. Max nu se aşteptase 
ca el să fie atât de abil încât să se integreze într- 
un mediu care nu-i aparţinea şi în care se găsea 
pentru prima dată. Killian nu rostise niciun cuvânt 
despre relaţia pe care o bănuia între Max şi Leora. 
Ea era convinsă că cumnatul ei nu suspecta nimic. 
Max o lăsase să creadă asta, dar el era mai mult 
ca sigur că Killian înţelesese. Nu putea să se fi 
înşelat; observase asta în acea privire pe care o 


schimbase cu el când Leora stătea între ei. 


Killian puse în dosar ultimul document pe 
care-l citise şi se aşeză din nou pe scaun. Fusese o 
zi lungă şi încă mai urmau destule. 

— Aşadar tu crezi că specificațiile 
componentelor au fost modificate atât de minuțios 
încât nimeni să nu-şi dea seama de schimbare 
până când testele de rezistenţă nu arată 
defectele? 

Max se întoarse şi se sprijini de perete, cu 
mâinile în buzunare. 

— Ştiu cum se face asta, îl corectă el oftând 
adânc. La început am vrut să cred că sau greşeau 
inginerii, sau computerele şi calculele nu erau 
bune. Apoi am vrut să cred că muncitorii pe care i- 
am angajat să realizeze componentele au 
modificat ceva din greşeală. Toate acestea erau 
logice dar rămâneau la stadiul de posibilităţi şi lua 
destul timp să le verifici. Le-am verificat. Niciuna 
dintre aceste variante nu este adevărată. Atunci 
rămâne doar sabotajul şi aceasta este calea pe 
care trebuie să facem cercetări. 


— Cum de nu şi-a dat seama până acum 


nimeni din secţia de proiectare? 

— Theo avea ultimul cuvânt asupra planurilor 
iar eu nu sunt inginer. Asta este cea mai simplă 
explicaţie. Dar mai mult decât atât, majoritatea 
acestor oameni lucrează cu părţi ale întregului 
motor. Şi când scoatem componentele avem de-a 
face numai cu planul pentru partea care urmează 
să fie lucrată. Există posibilitatea să se fi 
întâmplat orice în decursul tuturor etapelor 
pentru acest tip de operaţie. Îşi scoase mâinile din 
buzunare şi se reaşeză pe scaunul lui, studiindu-l 
pe Killian. Nu-mi place să mă gândesc că unul 
dintre oamenii mei mă trădează. Toţi am muncit 
din greu să reuşim această modificare până la 
stadiul în care ne aflăm acum, la fel şi Theo. Poate 
acum pare o naivitate dar am avut încredere în 
toţi, în special în Theo. Ştiam că este ambitios. 

N-a făcut niciun secret din faptul că vrea să 
cumpere o parte din acţiunile firmei, chiar şi cu 
drepturi limitate. 

Auzind asta, Killian se încruntă. 


— Mi s-a părut că mi-ai spus că are probleme 


cu banii din cauza situaţiei copilului său. 

— El are un plan întins pe următorii zece ani, 
prin care ar putea să cumpere acţiuni. Max ridică 
din umeri. Nu mi-ar fi păsat de asta. Când mi-am 
început cariera ca mecanic pentru un pilot de 
curse nu m-am gândit niciodată la altceva decât 
să-mi câştig o viaţă decentă făcând ceva la care 
sunt bun. Am sfârşit ca şef pentru unul dintre cei 
mai buni şoferi pe circuitul Marele-mi Premiu. Mi- 
a plăcut viaţa până la un punct. Câştigam bine. 
Aveam o mare oportunitate de a călători. Am făcut 
studii şi am câştigat o reputaţie care continuă să 
mă surprindă şi pe mine. Şi am câştigat bani. Mai 
mult decât mi-aş fi imaginat vreodată. Îşi umezi 
buzele cinic. 

De asemenea am ajuns să am mulţi prieteni 
care voiau prea mult de la mine şi să cunosc multe 
femei pe care nu le doream deloc. Ridică din 
umeri. Din acest punct de vedere eram un 
demodat. Nu-mi plăcea stresul. Nu-mi plăceau 
pseudovalorile. Nu-mi plăcea să nu am o casă a 


mea. Astfel încât când m-am gândit la o mică 


modificare la sistemul de evacuare a gazelor de 
eşapament, Streak mi-a spus să parcurg procesul 
prin care să obţin un brevet. De atunci am mai 
avut trei brevete de invenţie. Acest ultim efort pe 
care-l facem acum este primul insucces şi nu-mi 
place gustul lui. 

Vreau să ştiu cine mă vinde şi de ce. Îi 
datorez asta lui Streak, mie însumi şi oamenilor 
care m-au ajutat. Făcu o pauză, apoi adăugă 
aspru: 

— Când a murit Streak am pierdut nu numai 
un prieten dar şi un partener în afaceri. Theo ar fi 
putut foarte bine să-i urmeze. 

Killian tăcu un timp reflectând la ceea ce i se 
spusese că şi la ceea ce se afla în spatele 
cuvintelor. 

— Ştii că va trebui să-i întindem lui Theo o 
cursă? 

Max îşi strânse pumnii apoi se relaxă şi 
încuviinţă. 

— Ştiu. 


— O să depui acuzaţie când îl prindem? 


Max nu ezită. 

— Da. Credeai că n-aş face-o? 

— Mi-a trecut prin cap. 

Max zâmbi cu o privire ce semăna cu aceea a 
unui rechin la vederea unui peşte gustos. 

— Nu-mi place  necinstea. Nu-mi plac 
înşelăciunile şi urăsc trădarea. Dacă Theo mi-ar fi 
cerut să-l ajut i-aş fi dat orice ar fi vrut să ia de la 
mine. Să mă fure pe mine şi pe oamenii care au 
lucrat la această modificare este inacceptabil, 
indiferent de ce scuză invocă. Şi asta presupunând 
că nu este în niciun fel implicat în moartea lui 
Streak. Dacă este, atunci sper ca vinovaţii, 
inclusiv Theo, să-şi petreacă tot restul zilelor în 
temniţă. Îşi propti coatele pe birou şi continuă: 
Cum ai de gând să-i întinzi cursa? 

Privirea lui Killian era atât de aproape de 
aceea a lui Max încât pentru un moment ar fi 
putut fi amândoi luaţi ca unul singur, ca un 
vânător într-o junglă plină de pericole. 

— O să mă pun în postura unuia care ştie ce 


vrea el şi crede că va putea obţine asta prin 


metode deloc convenţionale. Pe scurt o să-i spun 
că pot plăti oricât, fără a pune întrebări, pentru 
planurile acestui motor. 

— Aş fi crezut că un lucru ca ăsta cere timp. 

— În mod normal, da. Dar am câteva 
persoane de contact care pot face orice pentru ca 
să mă vadă stăpân pe situaţie. 

De asemenea am câţiva care se vor ocupa de 
partea întunecată a afacerii tale, pentru a vedea 
cine se ascunde în spate. 

— Adică? 

— Vreau să ştiu cine încearcă să cumpere şi 
cât de mult oferă. Şi ce au de gând în continuare. 

— Eu ce trebuie să fac? 

— Mergi înainte ca şi când nu ai nicio 
suspiciune. Este important ca Theo să nu 
bănuiască absolut nimic. Dacă nu, toată drăcia 
asta se va termina şi eu nu voi fi în stare să ajut cu 
nimic. 

— Nu-mi place să stau în timp ce altcineva 
face toată munca. 


Killian râse scurt. 


— Cunosc acest sentiment. Dar în cazul 
acesta nu ai de ales. Numai dacă nu ai un motiv 
întemeiat să îţi lichidezi propria companie. 

Max luă un aer ameninţător. 

— Lua-te-ar naiba! Ştii că nu pot să fac asta. 

— Ştiam că nu ai voie să înjuri. 

— Care dintre oamenii mei a vorbit în plus? 
întrebă Max suspicios. 

— Observ că întrebând asta nu te-ai gândit 
deloc la Leora. 

Max îl privi fix pe Killian şi se bucură 
observând în ochii lui jovialitate şi, în mod ciudat, 
un sentiment de complicitate. 

— Asta are vreo legătură cu conversaţia 
noastră? întrebă el, refuzând să răspundă la 
provocarea lui Killian. 

— Nu ai o reputaţie de neserios. 

La această remarcă Max se încruntă. 

— Dar tu m-ai investigat? Pot să înţeleg din 
punct de vedere profesional, sau personal? 

— Nu fac nicio diferenţă când trebuie să mă 


implic în ceva de proporţiile situaţiei de faţă, 


sublinie Killian cu blândeţe. 

Max trecu peste asta. 

— Ce te interesează de fapt? Dacă am intenţii 
onorabile? 

Nu crezi că Leora este puţin prea matură 
pentru a avea grijă de ea ca un frate mai mare? 

Killian se încruntă, mirat de această remarcă. 
Ca şi tot restul familiei el se obişnuise să se 
îngrijească de ea. 

— Dacă o cunoşti cu adevărat, ştii că este 
sensibilă, uşor vulnerabilă; este timidă într-un fel 
care nu se potriveşte cu restul lumii. Nici familia 
ei şi nici eu nu am vrea să aflăm că cineva profită 
de ea. 

Max se încordă, îndreptându-se în scaunul 
lui. 

— Înainte de toate Leora nu merită acest gen 
de descriere. A devenit foarte puternică şi cu 
certitudine are destulă inteligenţă cât să nu se 
lase înşelată de oameni, bărbaţi sau femei. 
Timiditatea blestemată de care vorbeşti nu este 


timiditate. Este teama, inoculată de acel sadic, 


acel tâlhar aşa-zis bolnav care a fost tatăl ei. Dacă 
acea familie de care vorbeşti a făcut-o să trăiască 
cu acest stigmat al timidităţii, atunci toţi ar trebui 
împuşcaţi. 

Killian se încordă la rândul lui pentru a 
răspunde la atacul la care nu se aşteptase. Dar 
înainte să poată deschide gura să riposteze, Max 
se năpusti din nou. 

— Şi în al doilea rând, dacă tot ai făcut 
investigaţii despre mine, ştii al naibii de bine că eu 
nu profit de nimeni, bărbat sau femeie. Leora are 
încredere în mine. Eu n-o s-o înşel cu alte femei, 
nici n-o să discut despre ea cu nimeni, nici cu 
familia ei adoptivă, nici cu cea de sânge. Îşi puse 
mâinile ferm pe birou şi se ridică atât cât era de 
înalt, privindu-l pe Killian, şi continuă: 

— Dacă crezi că asta te împiedică să mă ajuţi 
în situaţia asta de aici, de la Silver's, atunci îţi 
sugerez să deschizi uşa şi să ieşi afară. 

— Max! exclamă Leora care intrase la 
sfârşitul conversaţiei. Era şocată de duritatea 


bărbatului care îi arătase atâta bunătate şi 


gingăşie. 

Max privi către uşă şi o zări pe Leora 
împietrită, arătând de parcă prinţul ei cel iubit s- 
ar fi prefăcut brusc într-un dragon. Oftând adânc, 
neavând nici cea mai mică idee cum să salveze 
situaţia fără s-o înrăutăţească, el ezită. 

Leora însă nu se afla în aceeaşi criză de 
cuvinte. Ea păşi în cameră atât cât să poată 
închide uşa după ea. 

— Ce se întâmplă aici? Ea le pusese 
întrebarea amândurora, dar fără să-şi ia ochii de 
la Max. 

— Ceea ce se întâmplă este din cauză că eu 
m-am băgat unde nu-mi fierbe oala, spuse Killian 
ridicându-se în picioare. Am făcut greşeala de a 
spune ceva despre pariul tău cu Max, cel cu 
înjurăturile. M-a dat gata cu asta dar era exact 
ceea ce meritam. Tu ai ajuns chiar la ultima parte 
a discuţiei noastre. El se îndreptă către ea 
zâmbind, încercând să-i împrăştie suspiciunea 
care i se citea în privire. Nu o văzuse niciodată 


luând poziţie în faţa cuiva sau a ceva în toţi aceşti 


ani de când o cunoştea. Înainte parcă era o floare 
pe cale de a se ofili; astăzi o vedea pe Leora cu 
totul altfel. Avea culoare în obraji iar ochii îi 
străluceau poate din cauza tulburării ei sau poate 
de furie împotriva bărbatului care încă nu spusese 
nimic pentru a se apăra în faţa ei. Chiar dacă Max 
o considera pe Leora puternică, el nu se apăra cu 
nimic. 

— Acum, dacă vrei să ştii şi cel mai mic 
detaliu din gafele pe care le-am făcut cu gura asta 
a mea spurcată îţi spun că n-o să afli. Privilegiu 
masculin şi gata. El se aplecă şi o sărută pe obraz. 

Leora privi peste el câtre Max. El avea să-i 
spună adevărul, indiferent care ar fi acesta. El nu 
o proteja aşa cum făcea familia ei şi acum o făcea 
şi Killian. 

— Max? 

Killian privi peste umăr. 

Max reuşise să se mai destindă. Putea să-şi 
dea seama că Killian nu spusese acele cuvinte 
numai pentru binele Leorei. El le lua ca pe o scuză 


şi o explicaţie. 


— Bărbaţii trebuie să aibă şi ei nişte secrete 
ale lor tocmai pentru a putea să se poarte bine cu 
voi femeile, murmură el, schimbând priviri cu 
cumnatul Leorei. 

Leora zâmbi înseninându-se la faţă. 

— O să-mi amintesc de asta cu prima ocazie 
când am ceva ce nu vreau ca tu să ştii, replică ea 
cu un surâs. Apoi redeveni sobră amintindu-şi de 
ce venise în primul rând la Max. 

Theo se afla în clădire. 

La auzul acestora Max se  încruntă, 
părăsindu-l orice gând de a o tachina. 

— Când a venit? 

— L-am auzit pe coridor cu câteva minute în 
urmă. Aveam nişte hârtii pe care voiam să le duc 
după-amiază la secţia de proiectare, dar am 
alergat cu ele mai devreme doar ca să verific dacă 
a venit Theo. El era acolo. Nu arată deloc bine, 
indiferent care e cauza. 

— El te-a văzut? întrebă Killian. 

Ea încuviinţă. 


— l-am dat hârtiile lui, din moment ce se 


găsea acolo. Nu era însă nimic despre modificare, 
adăugă ea. 

— El n-a spus nimic? 

— Doar că nu reuşea deloc să se odihnească 
acasă. 

Christy încă are probleme cu colicii. S-a 
gândit deci că putea mai bine să stea aici. 

Max îl privi pe Killian. 

— Ce vrei să facem? 

— Să mă prezinţi lui; asta dacă crezi că 
putem să facem astfel încât să pară firească 
întâlnirea. 

Max dădu din cap. 

— Nicio problemă. 

— Eu ce trebuie să fac? întrebă Leora. 

— Stai cuminte şi te porţi ca şi cum totul ar fi 
în regulă, răspunse Killian în locul lui Max în timp 
ce acesta din urmă ocolea biroul pentru a ajunge 
la ei. 

Leora făcu o grimasă. 

— Asta-i tot? Nu trebuie să ajut şi eu cu 


ceva? 


Max îşi muşcă buzele amuzându-se de reacţia 
ei care semăna atât de bine cu a lui. Îl privi pe 
Killian râzându-şi de ceea ce spusese acesta cum 
că Leora ar avea nevoie de protecţie în toate 
domeniile vieţii. 

— Pe răspunderea mea, eu cred că ăsta e cel 
mai bun lucru pe care îl putem face indiferent că 
ne-am dori altceva. 

Leora se strâmbă bosumflându-se. 

Max îi privi curbura rumenă a buzei 
răsfrânte, dorindu-şi să aibă timpul şi intimitatea 
să-şi explice de ce această expresie a feţei ei avea 
un efect foarte intens asupra libidoului său. 

Îşi îndepărtă atenţia de la ea, schimbând o 
privire cu Killian. 

Simpatia pe care o întâlni în ochii lui îl făcu 
să uite intimitatea şi dorinţele care îl asaltaseră 
pentru un moment. 

— Hai să mergem. La cât de norocos am fost 
astăzi se poate ca Theo să părăsească clădirea 
înainte de a putea face prezentările. Nu luă în 


seamă licărirea de râs din ochii lui Killian care îl 


urma către ieşirea din cameră. 

— Ştiu ce mi-ai spus să fac. Lucrez la asta. 
M-am folosit de cheia mea ca să intru în firmă 
noaptea trecută. Am continuat să verific 
rezultatele testului. Totul merge exact cum am 
crezut. Motorul va eşua pe pistă. 

Georgette îşi apăsă uşor urechea pe receptor 
cercetându-şi ciorapii cei noi pe care-i cumpărase 
dintr-un capriciu. 

— Cine va conduce maşina? 

— Nu ştiu. Max s-a ocupat singur de asta. 

— Află. 

— Cum dracu' să fac asta? Nu pot să intru în 
creierul omului. 

— Găseşte un mijloc. Ştii care este miza şi 
ştii şi cât de mult ai nevoie de bani. Nu vei mai 
primi niciun dolar în plus până când nu începi să 
dai şi nişte rezultate. Oamenii mei s-au cam 
plictisit de stagnările tale. Ei cred că pierzi 
situaţia din mână iar eu sunt de aceeaşi părere. 
Asta e ultima ta şansă să scapi de bucluc. Dă greş 


şi nu va exista vreun loc în lume unde să te poţi 


ascunde. Cu aceste cuvinte de final ea puse 
telefonul în furcă şi alunecă înapoi în scaun. 

Max intră fără nicio ezitare în direcţia de 
proiectare şi se îndreptă spre biroul mic al lui 
Theo, aflat undeva în spate. 

Când păşi înăuntru, Theo tocmai închidea 
telefonul. Max îşi dădu seama de tensiunea subită 
a bărbatului din faţa sa, de felul în care ochii îi 
alunecau spre Killian care stătea liniştit lângă el. 
Avea în faţă un bărbat care avea multe pe 
conştiinţă şi nu multe lucruri bune. 

— Mă bucur că eşti aici, Theo. Sunt cu cineva 


pe care aş vrea să-l cunoşti. 


Capitolul 5 


Leora aruncă o privire prin cămăruţa ei, 
simțindu-se ca şi cum ar fi avut ceva pe conştiinţă. 

— Este doar o masă în oraş cu Killian, 
murmură ea, dorindu-şi pentru a zecea oară ca 
Max să fie cu ea sau chiar să vină cu ea şi cu 
Killian la restaurant. Dar Max vrusese să stea 
acasă. El considerase că ei i-ar plăcea să aibă un 
timp pentru ca să discute între patru ochi cu 
Killian diferite noutăţi din familie. Ea puse mâna 
pe rochia de mătase de culoarea chihlimbarului pe 
care nu o purtase încă. Era o alegere bună dar 
foarte diferită de toate lucrurile cu care o văzuse 
Killian îmbrăcată vreodată. Oftă şi luă rochia 
neagră, simplă pe care o adusese cu ea de la 
Philly, hotărând că pentru o singură zi îl şocase 
deja destul pe cumnatul ei. 

Abia îşi trăsese rochia până peste şolduri şi 
îşi înghesuia un braţ pe mânecă, atunci când auzi 
telefonul sunând. 


Bolborosind o înjurătură de care se bucura 


că n-a auzit-o Max, îşi strânse restul rochiei şi 
răspunse. 

— Max, spuse ea, zâmbind când îşi dădu 
seama cine era. 

Numai auzul vocii lui îi dădea mai multă 
siguranţă că totul avea să fie bine. 

— Nu-mi place despărţirea asta, chiar dacă a 
fost sugestia mea, murmură el iritat. Aş putea să 
trec pe la tine după ce te întorci acasă. 

Leora uită de rochie şi se aşeză pe marginea 
patului în care dormiseră amândoi noaptea 
trecută. În seara asta patul i s-ar părea mare şi gol 
fără Max. 

— Şi eu vreau să te văd, recunoscu ea. 

Max oftă simțindu-se mai bine să ştie că şi ei 
îi era dor de el cum îi era şi lui. 

— Sau ai putea tu să treci pe la mine. Nu ți- 
am arătat casa mea încă şi ştii că vreau asta. 

Leora îşi muşcă buza, mai tentată de 
propunere decât ar fi crezut. 

— Vrei, nu-i aşa, spiriduş? murmură Max, 


simţind-o şi interpretând corect ezitarea ei. 


— Da, răspunse ea cu un oftat care i se 
transformă în zâmbet. Dar dacă sună Killian aici? 

— De ce ar suna? 

Ea râse încet. 

— Bun răspuns, Silver. 

El chicoti încântat de tachinarea ei. Ea se 
maturizase şi devenise mai relaxată cu el, ieşind 
din carapacea în care stătuse închisă atât de mult 
timp. Era încântător să priveşti deschiderea 
crisalidei. 

— Fă-ţi un bagaj şi lasă-l în dormitor. O să 
trec eu pe la tine în timp ce tu eşti în oraş cu 
Killian şi o să te aştept. 

— Aici? 

— Sigur. N-o să mai fie nevoie astfel să vii 
singură la acea oră. În afară de asta, o să avem 
mai mult timp să stăm împreună. 

— Dar ce facem cu maşina mea? 

— Vom pleca mâine dimineaţă destul de 
devreme cât să ne puem opri pe la tine să ţi-o iei. 

— Te-ai gândit la toate. 


— Trebuia să fac ceva în timp ce îmi luam 


gustarea cea rece de unul singur. 

Ea râse. 

— În regulă. M-ai convins. Doar să te asiguri 
că nu vei fi văzut. Iachinările acestea aveau 
pentru ea un farmec aparte. Când era mică nu 
avusese niciodată şansa să se bucure de jocuri 
fiind foarte rar neascultătoare, făcând doar două- 
trei pozne în toată copilăria ei. Nu putea să reziste 
tipului de glume inocente pe care i le oferea Max, 
chiar dacă putuse să reziste în faţa bărbatului din 
el. 

— O să mă ascund. Doar să te grăbeşti 
pentru că eu o să te aştept. El închise bucuros că 
îşi urmaşe imboldul de a-i telefona. Aranjamentul 
clandestin fusese o toană chiar deloc necesară dar 
realizând cât se bucurase ea de această idee nu-şi 
regreta deloc impulsul. Îi plăcea s-o audă pe Leora 
râzând, ştiind că ea s-ar bucura indiferent de ce ar 
face ei împreună. Voia să audă mai mult, să-i vadă 
zâmbetul, să se trezească dimineaţa cu ea alături. 
Nu se simţise bine singur şi o sunase aproape fără 


să se gândească la ce îi va răspunde ea la 


propunerea lui. Pentru Leora merita să-şi asume 
riscul, iar răsplata era pe măsură. 

— Îmi place rochia ta, murmură Killian. E 
nouă? 

Leora sorbi din vinul alb şi slab pe care îl 
comandase Killian şi încerca să pară ca şi când nu 
şi-ar fi dorit să treacă timpul mai repede. Era 
aproape sigură că ştia de ce o invitase să ia masa 
în oraş. 

— Nu, am purtat-o de câteva ori acasă. 

Killian se încruntă uitându-se mai atent la 
rochie. 

— Nu mi-o amintesc, sfârşi prin a spune el. 

Ea zâmbi. 

— Probabil că nu aveai ochi decât pentru 
Silke. Am cumpărat-o imediat după ce v-aţi 
căsătorit voi doi. Ea luă o altă înghiţitură de vin şi 
îşi făcu curaj. Apoi continuă: De ce nu mă întrebi 
de fapt ceea ce vrei să ştii, astfel încât să nu mai 
trebuiască să faci diferite supoziţii încercând să 
pari că nu eşti curios? sugeră ea, punându-şi 


paharul pe masă şi înălţându-şi ochii către el. 


Lui Killian îi îngheţă mâna pe cristalul 
paharului pe care tocmai şi-l ducea la buze. 
Schimbarea bruscă în conversaţie era neaşteptată. 

— Adică? răspunse el pentru a câştiga timp. 

Leora se lăsă pe spate, dându-şi seama că 
trecuse mult timp de când ea nu se mai răzvrătise 
împotriva faptului că familia ei era exagerat de 
protectoare. Killian ar putea s-o ajute să-şi 
obişnuiască familia mai repede cu noua ei situaţie; 
chiar dacă ea ţinea mult la el, totuşi ce simţea 
pentru el nu era atât de puternic ca dragostea pe 
care o avea pentru restul familiei sale adoptive. 

— Adică părinţii şi probabil şi surorile mele, 
poate cu excepţia lui Noelle, îşi fac griji din cauza 
mea. Au încercat să-mi telefoneze. Mama chiar a 
încercat să mă convingă să mă întorc acasă, 
zicându-mi că i se pare că a greşit cumva cu 
planul ei. Ea făcu o pauză, încruntându-se la acest 
gând. 

Încă nu pot să-mi imaginez cum de se poate 
gândi la asta. 


Killian ridică din umeri începând să-şi pună 


întrebări despre interdicţia pe care o impuseseră 
părinţii ca cele două surori mai mici să nu ştie 
prin ce au trecut Caprice şi Silke cât timp au fost 
singure. 

— Se pot întâmpla multe. 

— Poate. Leora îşi alungă acest gând care 
părea să nu aibă nicio rezolvare. Ideea este că pe 
mine nu mă paşte niciun pericol. Îţi garantez că, 
chiar dacă Max are acum o situaţie mai grea cu 
firma, eu nu sunt implicată în asta decât într-un 
mod foarte indirect. Dar încă am sentimentul că 
vrei să-mi şopteşti la ureche nişte sfaturi, să mă 
avertizezi. 

Killian zâmbi uşor la acest gând. Cu o zi în 
urmă ar fi fost de acord. Dar ea nu mai era aceeaşi 
femeie care părăsise Philly după nunta lui 
Caprice. Avea acum în faţa lui o persoană care îşi 
apăra poziţia, cerea răspunsuri şi punea întrebări. 
O schimbare destul de mare pentru micul şoricel 
al familiei St. James. 

— Recunosc că îmi propusesem să-ţi dau 


nişte sfaturi, mărturisi el. Dar m-am răzgândit. Tu 


nu mai ai nevoie să intervin eu cu sfaturi. Mi se 
pare că poţi să-ţi conduci propria ta viaţă şi fără 
ajutorul meu. Tu îl ai pe Max cu care sigur poţi 
comunica dacă e cazul. 

Leora clipi fără să se fi aşteptat la o 
asemenea capitulare generoasă. 

— Ce vrei să spui? 

El se încruntă. 

— Referitor la ce? 

— Chestia cu nevoia de comunicare. 

— Da... 

Ea trecu peste asta, uimită cât de mult îşi 
dorise ca cineva cunoscut ei să-i recunoască paşii 
mari pe care îi făcuse pe drumul acesta pe care 
pornise să-şi ia în mâini viaţa de una singură. 

— Nu mi-l iau pe Max ca protector, spuse ea 
absentă. 

Killian râse sincer amuzat, mai ales când îşi 
dădu seama că ea într-adevăr nu ştia ce schimbări 
se petrecuseră cu Max în momentul în care, după 
cearta lor, ea intrase în birou. 


Văzuse atunci un bărbat care se putea 


transforma dintr-un tigru înfuriat într-o pisică 
blândă cât ai bate din palme. 

— Dacă spui tu, murmură el, neavând de 
gând să-i povestească ceea ce se întâmplase 
atunci. 

Leora îl privi cu îndoială. 

— Nu-mi amintesc că tu să ai un simţ al 
umorului înnăscut. 

— Beacţi vinul, mică cumnată, apoi o să te 
duc acasă. 

Mâine este zi de lucru. El termină ce îi mai 
rămăsese din băutură, puse paharul deoparte şi 
ceru nota de plată. 

Înainte de a sosi ospătarul pagerul lui Killian 
sună. Killian se încruntă scoțând micul obiect din 
buzunarul interior al hainei şi văzu numărul de 
telefon al angajatului său care locuia într-un 
apartament închiriat peste drum de casa Leorei. 
Trebuie să dau un telefon, murmură el, ridicându- 
se în picioare şi oprindu-se doar cât să lase cartea 
de credit. 


— Mă întorc imediat. 


Leora îl cercetă, surprinsă de expresia 
ciudată a feţei lui. 

— Nu este Silke sau cei din familie, nu-i aşa? 
întrebă ea. 

El scutură din cap. 

— Afaceri. Nu-mi va lua decât un minut. Fără 
să aştepte să vadă dacă ea mai are şi alte 
întrebări, Killian îşi făcu loc printre mese către 
holul restaurantului şi telefonul public de acolo. Ar 
fi putut să folosească telefonul din maşină dar nu 
voia să-i trezească suspiciuni Leorei. 

— În regulă, Johnson, hai să vedem ce este, 
spuse Killian în momentul în care îl avu la telefon 
pe cel care era plătit s-o păzească pe Leora. 

— Îl ştii pe tipul ăla, Silver. Este în casa 
domnişoarei St. James acum. A venit aproape de o 
oră. Părea că se foloseşte de o cheie dar nu pot fi 
sigur. N-a ieşit de atunci şi nu şi-a lăsat maşina 
nicăieri pe stradă. Aş putea să verific dacă este 
prin apropiere dar nu voiam să risc să-l pierd dacă 
pleacă. De altfel, n-a aprins nicio lumină. Dacă nu 


l-aş fi văzut intrând n-aş fi ştiut că se află acolo. 


Killian nu răspunse imediat. Aici nu încăpea 
loc de prea multe explicaţii asupra motivului lui 
Max de a o aştepta pe Leora în întuneric. 

— Eşti sigur că era el? 

— Da. Tipul ăsta ar fi oricum greu de 
confundat chiar şi dacă n-ar avea părul grizonat. 
El este cu siguranţă. 

— Stai liniştit. Aprinde lumina de la balconul 
tău dacă pleacă. Dacă nu văd lumină, voi şti că el 
este încă acolo şi mă voi ocupa eu de situaţie. 
Pentru moment scoate-l şi din raport. 

— Să-l scot? întrebă Johnson încurcat. 

— Îţi este greu s-o faci? întrebă Killian în loc 
de răspuns, tonul său stabilind ferm că nu era loc 
pentru discuţii. 

— Nu, domnule. Aprind lumina dacă pleacă. 
O las stinsă dacă rămâne. S-a făcut. 

Killian închise receptorul făcându-şi rapid 
nişte planuri. 

Ştiind cât de mult îi apărase Max dreptul 
Leorei de a-şi alege singură viaţa şi amintindu-şi 


ce auzise din gura celuilalt bărbat despre 


amestecul familiei ei, Killian avea sentimentul că 
ştie de ce Max o aşteaptă în întuneric pe Leora. 
Dar slujba lui şi grija faţă de cea care era sora 
soţiei lui, nu-i permiteau să acţioneze doar sub 
imboldul unei bănuieli. Ar trebui poate să se 
confrunte direct cu Max. Dacă gândirea lui se va 
dovedi corectă, noaptea se va arăta chiar mult mai 
interesantă decât s-ar fi aşteptat. Ochii îi 
străluceau vioi la acest gând. Silke s-ar fi bucurat 
de asta; porni înapoi spre pe Leora. 

— Gata? 

În timp ce-şi termină vinul, Leora surprinse 
unda de voioşie ascunsă din ochii lui Killian. 

— Totul este în regulă? întrebă ea ridicându- 
se în picioare, în timp ce Killian îi trăgea scaunul. 

— Trebuie să verific ceva, dar nu mă aştept 
deloc să fie vreo problemă, murmură el, 
conducând-o către ieşirea din restaurant. 

— Pentru un moment, m-ai îngrijorat, 
mărturisi ea. 

— Este uşor să ne facem griji când e vorba de 


persoane care contează pentru noi, încuviinţă el în 


timp ce păşeau în noapte. 

— Chiar îmi doresc ca familia mea să 
înceteze a-şi mai face probleme în ceea ce mă 
priveşte. Îi iubesc dar uneori îmi doresc să-şi dea 
seama şi ei că pot să mă descurc şi eu în viaţă fără 
să fiu ghidată de cineva. Ea îl privi fix pe Killian. 

Vei spune tuturor că sunt bine, nu-i aşa? se 
interesă ea mergând lângă el către maşină. 

— Voi face mai mult decât atât. O să fac tot 
posibilul să-i determin pe toţi să te mai lase în 
pace. Poate fi ceva extrem de obositor să te simţi 
tot timpul înconjurat de grija altora pentru tine. 

Ajungând la maşina pe care Killian o 
închiriase, Leora se întoarse. Îi căută privirea în 
lumina slabă a parcării. 

— Nu vreau să-i fac să sufere. 

— Nici nu i-ai făcut vreodată. Nu este vina ta 
că tu ai crescut fără ca ei să vadă asta. În ceea ce 
mă priveşte, sunt destul de egoist ca să mă bucur 
că Silke are acum mai mult timp să se concentreze 
asupra mea. El  râse, expresia feței lui 


transmiţându-i parcă şi ei buna lui dispoziţie, 


făcând-o să ia mai uşor lucrurile. Dar asta nu 
înseamnă că o să renunţ la dreptul de a te numi 
mică cumnată. Eşti numai bună să încapi în 
buzunarul unui bărbat. El se strecură pe lângă ea 
să deschidă uşa maşinii. 

Leora alunecă înăuntru, conştientă că găsise 
un aliat acolo unde se aştepta cel mai puţin. Nu 
mai putea de nerăbdare să-i povestească lui Max. 

Max se plimba prin dormitor făcând pauze 
din când în când pentru a privi către ceasul de pe 
noptieră de lângă locul Leorei. Când îi trecuse 
prin cap ideea asta nebunească nu se gândise 
decât la nevoia lui de a fi aproape de Leora. 

Nu realizase cât de prost se va simţi 
aşteptând-o să se întoarcă. Un bărbat în toată 
firea nu se ascundea de rudele femeii cu care se 
culca şi, dacă era destul de prost încât să sufere 
din pricina a ceea ce chiar el concepuse, ar fi 
trebuit să aleagă un loc mai bun decât camera 
unde femeia lui îi dăruise inocenţa ei. De data asta 
privi către pat şi apoi se uită la ceas. Fusese 


frumoasă în acea noapte. Fără să-şi dea seama, 


când amintirile îl invadară făcându-l să uite 
necazul prezent, faţa i se înmuie şi trupul lui mare 
se relaxă puţin. 

Pasiunea ei îl uimise. Se gândise că o s-o 
înveţe arta de a face dragoste şi o învățase. Dar şi 
ea îl învățase ceva. Îi arătase că o femeie poate să 
se dea în dragoste fără trucuri şi tertipuri 
experimentate. Nu îşi imaginase cât de 
fermecătoare poate fi o astfel de dăruire pură în 
braţele unui bărbat. 

Deodată se încordă la auzul zgomotului făcut 
de o maşină care oprea. Se apropie de fereastră să 
privească afară. Lăsase casa în întuneric păstrând 
doar lumina pe care Leora o lăsa aprinsă în 
sufragerie. Aici unde se afla, totul era inundat în 
întuneric şi nu putea fi văzut de afară. Nici maşina 
lui nu era la vedere, era după colţ. În câteva 
minute Leora o să-şi ia rămas-bun de la Killian şi 
apoi noaptea va fi a lor. 

Privirile Leorei se îndreptau doar către 
apartamentul ei încă din momentul în care se 


apropiaseră. Noaptea parcă îi ciupea obrajii 


promițând o iarnă grea ce avea de gând să dureze. 
Era cea mai potrivită vreme pentru şoapte în 
întuneric şi un bărbat puternic în braţele ei să o 
ţină la căldură. Ea potrivi cheia în broască şi se 
întoarse aşteptând ca Killian să-i spună noapte 
bună din prag. 

— Nu pot să intru şi eu să beau o cafea? 

Leora ezită, înăbuşindu-şi dorinţa de a privi 
peste umăr să vadă dacă Max chiar o aştepta 
înăuntru aşa cum îi promisese. Ideea de a trebui 
să-i explice lui Killian prezenţa lui pe întuneric în 
casa ei i se părea ceva de domeniul coşmarului. 

— Este târziu. Mâine avem o zi de muncă, îţi 
aminteşti? îi reuşi un căscat destul de bine. 

— N-o să stau mult. Pe lângă asta, îmi va fi 
mult mai uşor să-i conving pe ai tăi să te lase în 
pace dacă aş putea să le povestesc ceva mai mult 
despre tine; în afară de munca ta plăcută şi faptul 
că ţi-ai schimbat modul de a te îmbrăca, să le pot 
spune şi despre o locuinţă cochetă cu o sufragerie 
frumoasă. 


Când auzi asta, Leora simţi că el chiar e 


decis să mai rămână. Oricare ar fi motivul pentru 
care Killian voia s-o însoţească, dacă ea ar 
continua să refuze, ar risca să-i trezească bănuieli. 
Deschise uşa mai larg şi se rugă aşa cum nu se 
rugase de mult. Îşi dădu jos haina şi o atârnă în 
cuier, apoi îşi scoase pălăria. 

— O să poţi să-mi vezi bucătăria cât timp voi 
face cafeaua. 

— Dă-mi voie să mă spăl pe mâini întâi, spuse 
el, ridicând o palmă pentru a-i arăta o dungă lată 
şi neagră de murdărie. 

În fundul holului, nu-i aşa? 

Leorei îi veni să-l înşface de braţ şi să-l ţină 
cu forţă în porţiunea aceasta a casei. În loc de 
asta ea nu putu însă decât să încuviinţeze 
prosteşte şi să se mai roage încă de două ori ca 
Max să stea acolo unde se afla. 

— Mă apuc de cafea! strigă ea după el. Când 
eşti gata vino în bucătărie. 

Max se depărtă de uşa dormitorului care era 
închisă, strecurându-se înapoi în umbrele cele mai 


adânci ale camerei. Înjură în gând privind prin 


întuneric. Nici el nici Leora nu luaseră în 
considerare posibilitatea ca Killian să intre să-i 
vadă casa la întoarcerea de la restaurant. Îşi ciuli 
urechile auzind cum Killian străbate culoarul către 
baie fără nicio ezitare. Auzi trăgându-se apa la 
toaletă şi apoi pe Killian din nou în hol. Nu după 
mult timp îl auzi deschizând uşa camerei de 
oaspeţi în loc să se întoarcă în bucătărie, aşa cum 
se aştepta. Se încruntă. Bărbatul cerceta casă, 
realiză el cu o furie crescândă. Leora era în 
bucătărie în timp ce noua sa rudă îi spiona 
intimitatea. Îşi încleştă mâinile. Simţea o mare 
dorinţă de a ieşi în hol şi de a-l înfrunta pe Killian. 

Doar respectul pentru Leora îl ţinu pe loc. 
Apoi auzi zgomotul unor paşi măsuraţi care se 
opresc la uşă. Nu-şi putu reţine o înjurătură 
colorată şi se clătină pe vârful picioarelor. Uşa se 
deschise lăsând să intre lumina care nu- 
ldescoperea încă, aşa cum stătea în întunericul 
unui colţ. Apoi lumina dispăru când Killian trase 
uşa în spatele lui, fără să intre mai către interiorul 


camerei. 


— Max, ştiu că eşti aici. Ceea ce vreau să ştiu 
este de ce. 

Killian stătea în picioare, cu mâinile relaxate 
pe lângă corp dar pregătit pentru orice. 

Max se gândi la ce posibilităţi ar avea. Nu 
erau prea multe. 

— Am o întrebare mai bună, Carpenter. Ce 
faci tu mergând prin casa Leorei fără ca ea să 
ştie? Asta ţine tot de ideea familiei ei de ao 
proteja, sau e un mic artificiu care îţi aparţine? În 
ciuda eforturilor mari pe care le făcea, cuvintele 
lui trădau o furie abia stăpânită. 

Killian se încordă furios. 

— Nu eu sunt acela care mă ascund în 
întuneric, ripostă el. 

Chiar dacă Max se simţise prost, înainte 
acum se bucură că fusese aici să vadă ce i se 
cocea pe la spate Leorei de către familia ei. 

— Sunt aici pentru că am fost invitat. Care 
este scuza ta? 

— Leora ştia că tu ai să fii aici? 


— Nu face pe prostul, Carpenter. Ştii al naibii 


de bine că relaţia dintre mine şi ea nu este doar 
aceea dintre şef şi secretară. Chiar dacă Leora 
crede că poate ţine în secret relaţia noastră, eu nu 
fac asta, declară Max categoric. 

— Familia ei, nu-i aşa? 

— Protectorii ei, vrei să zici, îl corectă Max. 
Aţi convins-o că nu va întâmpina decât obstacole 
dacă face alegeri de una singură. Ea nu vrea să vă 
facă să suferiţi pe niciunul dintre voi, dar vrea să- 
şi deschidă aripile şi dacă greşeşte să se lovească 
singură cu capul de prag. 

— Consideri că eu tine face o greşeală? 

— Nu, la dracu’! Dacă aş fi crezut asta m-aş fi 
depărtat de ea înainte măcar s-o ating. Făcu o 
mişcare largă şi iritată cu mâna înconjurând 
camera. Doar după ce făcu acest gest îşi aminti că 
Killian nu putea să-l vadă. Nu aş fi stat ascuns pe 
aici arătând ca un adolescent al naibii de penibil 
dacă n-aş fi încercat să o mulţumesc pe ea. 

Killian chicoti. 

— Continuă tu să râzi şi vei avea nevoie de 


un dentist mâine dimineaţă. 


— Dacă îmi spargi dinţii, Leora o să ştie că 
te-am găsit, îi aminti Killian. Mi-ar plăcea să mă 
măsor cu tine. Nu m-am mai bătut cu un adversar 
pe măsură de ani de zile, dar nu cred că iubita ta 
sau soţia mea ar înţelege asta. Şi îţi garantez că 
nevasta mea îmi va reaminti de asta tot restul 
vieţii. 

Leora ta pare să fi moştenit şi ea ceva din 
ardoarea familiei St. James. Trebuie să fii destul 
de curajos să domoleşti acest foc dar... 

Max îşi ţuguie buzele într-un  rânjet 
respingător. 

— Ea crede că are virtuţi de îmblânzitor de 
lei, recunoscu el, relaxându-se puţin. 

Killian chicoti din toată inima, fiind atent să 
nu se audă. 

— Crede-mă, am observat asta. Căută clanţa 
uşii. N-o să stau. Doar voiam să mă asigur că 
Leora este bine. 

Max se încruntă, foarte conştient că nu 
obținuse răspunsul la întrebarea: cum de ştia 


Killian că el era acolo? repetă întrebarea. 


Killian ridică din umeri. 

— Familia ei nu le-a trimis pe ea şi pe 
surorile ei de capul lor fără ca cineva să se 
îngrijească de ele. Tatăl ei a angajat compania 
mea să le asigure fiecăreia un fel de gardă de corp 
care să le urmărească fără a fi observat. Leora nu 
ştie asta, dar tipul care se ocupă de ea locuieşte 
peste drum. El e acolo ca să se asigure că ea este 
în siguranţă şi că nu are nevoie de nimic până 
când se termină anul. Killian îşi roti capul către 
uşa închisă. Ea mă strigă. Trebuie să merg. 

Înainte ca Max să poată cere o explicaţie, 
Killian se strecură afară din cameră. 

— Despre ce an e vorba? mormăi el, sărind în 
pat. Gărzi personale? Privi către uşa care-l 
despărţea de Leora. Ce familie şi-ar putea permite 
să angajeze patru bodyguarzi pentru patru fiice, 
timp de un an întreg? Sumele antrenate de o astfel 
de protecţie trebuiau să fie astronomice. Cu cât 
analiza mai mult, cu atât întrebările se înmulţeau. 
Max abia aştepta momentul când Leora avea să 


intre în cameră căci era mai mult decât 


nerăbdător s-o întrebe toate aceste lucruri. 


Capitolul 6 


Leora îl privi pe Killian intrând în maşina lui 
închiriată, ţinându-şi răsuflarea ca nu cumva în 
ultimul moment să se răzgândească şi să rămână. 
Crezuse că nu mai pleacă. Nu fusese niciodată 
până acum atât de nervoasă şi nici măcar nu era 
sigură că Max era în casă. Închise uşa şi o încuie, 
cu faţa încruntată. Niciunul dintre ei nu bănuise 
că Killian ar putea să vină la ea. Ar fi fost altceva 
dacă şi-ar fi găsit iubitul bine dispus, nerăbdător 
să o vadă; dar Max, dacă era acolo, cu siguranţă 
că nu fusese foarte bucuros să-şi petreacă aproape 
o oră trebuind să stea ascuns pe undeva prin casă. 

Gândindu-se la toate astea ea traversă rapid 
holul către dormitorul ei stingând luminile după 
ea. Era singurul loc unde putea fi el. Camera era 
în întuneric când intră. Apăsând pe întrerupător 
cercetă automat interiorul. 

— Max? spuse ea încercând terenul, sperând 
ca el să nu fie foarte supărat. 


Max îi cercetă chipul descoperind în privirea 


ei doar bucurie că el se afla acolo. Nu putea să se 
înşele. Ea se apropiase sincer de el. Nu l-ar minţi. 

— Sunt aici, spiriduş, murmură el, ridicându- 
se în picioare. 

Leora zâmbi cu uşurare. El nu părea furios şi 
nici măcar puţin plictisit. 

— Nu am văzut maşina ta când ne-am oprit 
aici şi n-am auzit nimic nici chiar când Killian s-a 
dus la baie. Ea se îndreptă către el simțind nevoia 
să-l atingă. Mi-a fost atât de teamă că ar putea să 
te găsească şi nu am găsit niciun mijloc de a-l 
împiedica să se plimbe pe aici. 

Ea îi zâmbi; prea bucuroasă de noaptea pe 
care o avea înainte pentru a observa privirea lui 
cercetătoare. 

— Dar am reuşit. Nu te-a găsit şi nici n-a 
rămas aici. Ea îi prinse braţul cu mâna într-o 
îmbrăţişare tandră. Mai mult, el crede că nu am 
nevoie să fiu tratată de familia mea ca şi când aş 
avea nevoie tot timpul de cineva să-mi spună ce să 
fac şi ce nu. A spus că o să discute cu ei despre 


asta. A fost ideea lui, nu a mea. 


Max o prinse de umeri mângâind-o pe gât. 
Era atât de plăpândă încât el putea simţi fiecare 
fior de emoție care o străbătea. I se părea 
imposibil să-i alunge încântarea care i se putea 
citi în privire. Chiar nu putea să-i spună că familia 
ei o spionase, indiferent de motive, tot acest timp 
în care ea crezuse că şi-a luat zborul din cuibul 
părintesc descurcându-se de una singură. Ar face- 
o să sufere şi el chiar nu putea s-o rănească în 
vreun fel. 

Leora îi cercetă ochii, dându-şi seama că 
ceva foarte rău s-a întâmplat. 

— Ce este? îl prinse de încheietura mâinii 
strângându-l cu mai multă putere decât s-ar fi 
crezut în stare. Am scăpat de el cât de repede am 
putut. 

— Ştiu, spiriduş, murmură el, trăgând-o mai 
aproape astfel încât să nu mai vadă nedumerirea 
din ochii ei. În acest moment abia reuşea să se 
descurce cu confuzia din el. [i-ai făcut deja 
bagajul? Nu l-am văzut aici înăuntru şi nu am vrut 


să cotrobăi printre lucrurile tale. El o sărută pe 


buze fără s-o privească. 

— Este în cămară. N-am vrut să risc nimic. 
Când el schiţă o mişcare, Leora îl prinse cu 
braţele de mijloc. Lăsându-şi capul pe spate ea îi 
prinse privirea. 

— Nu mă îndepărta, Max. Furia ta nu mă mai 
sperie. 

Dacă eşti supărat pentru că am stat atât de 
mult, spune-mi. 

La ezitarea ei, ea se încruntă, nemaifiind atât 
de sigură că ştia motivul rezistenţei lui, devenită 
acum parcă mai vizibilă. Vrei să-mi spui că te-ai 
răzgândit? Rănită de acest gând ea îl eliberă din 
strânsoarea braţelor ei şi vru să se retragă. 

Max o opri înainte ca trupul ei cald să se 
depărteze de el. 

Culoarea îi dispăruse de pe faţă iar sclipirea 
din ochi îi dispăruse. El nu vrusese să facă asta. 

— Nu, nu sunt supărat din cauza lui Killian. 
El este din familie şi mă bucur că e de partea ta în 
faţa celorlalţi. Şi cu certitudine te doresc în 


continuare. El o trase înapoi. Reuşi să-i 


zâmbească. La naiba cu întrebările lui. Trebuia să 
fie o explicaţie. Leora nu i-ar fi ascuns ceva cu 
intenţia de a-l înşela. Dacă ţinea la ea, trebuia să 
aibă încredere în ea. 

— Cred că mă simt prost din cauza acestor 
acrobaţii. 

Puteam foarte bine ca tu să mă fi sunat când 
ai ajuns acasă şi eu să fi venit să te iau. 

Leora se uită la el cercetătoare, văzând 
strălucirea dorinţei în privirea lui. Căldura pe care 
o emana el o convinse în egală măsură cu 
explicaţia pe care i-o dăduse. 

Îndoielile o părăsiră la fel de repede cum îşi 
făcuseră apariţia. Ea zâmbi ştrengăreşte. 

— Totuşi îmi place joaca de felul ăsta. N-am 
fost niciodată atât de tensionată dar mi-a folosit; 
m-am simţit ca atunci când faci o năzbâtie şi te 
distrezi pe seama ei. Îşi lăsă capul pe pieptul lui 
unde inima îi bătea pentru ea. 

— Credeam că numai copiilor le plac astfel 
de jocuri şi se amuză în felul acesta. 


Max îi privi capul mătăsos lipit de trupul lui 


şi renunţă. Oricare ar fi răspunsurile Leorei, n-o 
să le obţină de la ea. O să le aibă de la Killian. În 
acel moment putea să înţeleagă dorinţa familiei ei 
de a o proteja de orice ar putea-o răni. Ea 
cunoscuse prea mult din partea întunecată a vieţii 
şi puţine din lucrurile care fac în mod obişnuit 
viaţa dulce. El nu se înşelase. Era puternică dar 
nu era insensibilă la durere sau suferinţă. Era 
tipul de om care supravieţuia răului dar cu un preţ 
mare. El nu ar risca să-şi câştige liniştea 
sufletească punându-i întrebările care îl măcinau, 
şi asta cu preţul de a o face pe ea să sufere. 

— Atunci o să fim mai neastâmpăraţi, 
spiriduş. la-ţi bagajul, o să ne ascundem pe 
străzile întunecate până la maşina mea şi o să ne 
facem pierduţi. 

Ea râse încet. 

— Chiar nu avem de ce să facem asta. Ai 
îndurat destul pentru o noapte. Hai să stăm aici. 

El îi înălţă faţa, ţinând-o cu o mână de bărbie. 

— Nu e nimic de făcut. Am pus şampanie la 


gheaţă, focul pâlpâie în şemineu şi o grămadă de 


perne întinse pe duşumea doar pe noi ne aşteaptă. 

— Scenă de seducţie? Ochii ei jucau cu un 
interes mai viu decât îşi dădea ea seama. 

— Nu. O noapte întreagă de dragoste, 
spiriduş drăguţ. 

Din aceea de care o să ne amintim amândoi. 
El o ridică în braţe sărutând-o adânc, dându-şi 
frâu liber dorinţei pe care o simţea pentru această 
femeie minionă; astfel, i se risipiră şi ultimele 
îndoieli. 

— Max a stabilit care va fi pista. 

Georgette se încruntă puţin. 

— O cunoşti? 

El încuviinţă dând un ocol haotic prin 
cameră. Pielea îi era transpirată, arătând 
bolnăvicios din cauza umbrelor de încordare şi 
nervi. Ochii îi săgetau în jur ca şi când ar fi căutat 
un loc unde să se ascundă dar ştiind că n-o să 
găsească aşa ceva. 

— Pot să mă strecor. 

Georgette se încruntă. 


— De ce ai nevoie să te strecori? întrebă ea 


ascuţit. M-ai asigurat că maşina se va accidenta 
pe pistă. Eu asta i-am spus cumpărătorului. 

Părăsindu-l de mult controlul, el se plimba 
agitat dintr-o parte în alta. 

— La naiba, ţi-am spus că cred că va face 
accident. Acest set de componente este aproape 
identic cu ideea originală. 

Ar putea chiar să funcţioneze. 

Georgette se ridică în picioare cu mişcări 
scurte şi precise. 

— Ar fi mai bine să nu. 

— De asta merg eu. El încercă să-i înfrunte 
privirea. 

Deţinea o informaţie pe care ea nu o avea. 
Este şi un altul în joc. 

— Cine? se interesă ea cu o moliciune 
amenințătoare. 

— Un bărbat pe nume Killian Carpenter. Pare 
să ştie ce vrea şi are bani pe care se sprijină. Şi nu 
are aversiune pentru afaceri mai la negru. 

— De ce nu mi-ai spus nimic de asta până 


acum? 


— Pentru că n-am ştiut. A venit abia astăzi în 
oraş. Susține că a încercat să cumpere 
modificarea de la Max. Acesta l-a lăsat cu buza 
umflată. A dublat preţul dar Max a continuat să se 
ţină tare. Era o umbră de respect şi admiraţie în 
vocea lui. Timp de mai multe ore n-a făcut decât 
să repete că vrea această modificare şi că ar plăti 
foarte mult omului care i-ar obţine asta. 

— Nimeni nu lucrează atât de rapid. 

— Ei o pot face, mai ales că sunt în legătură 
cu banda lui Philly St. James. 

— Aceşti crini albi şi puri nu s-ar băga în 
chestii de genul ăsta. 

— Tipul este căsătorit cu tipa aceea care 
seamănă cu o plantă luxuriantă, Silke St. James. El 
are un fel de firmă de servicii de securitate. 

— Firmă de securitate? Faţa i se ascuţi de 
furie şi de o urmă de nelinişte. Tâmpitule! Este o 
cursă. 

El îi zâmbi şi arboră o expresie care pentru 
un moment o aminti pe aceea care făcea femeile 


să viseze mătăsuri şi nopţi fierbinţi. 


— Un bărbat care întinde o cursă şi-ar fi 
ascuns identitatea. Ar fi putut veni aici ca un om 
oarecare şi niciunul dintre noi nu ne-am fi dat 
seama, cel puţin pentru un timp. Carpenter nu a 
procedat aşa. El a intrat valsând, a încercat să 
lucreze legitim şi apoi s-a folosit de contactele pe 
care le avea pentru a obţine ceea ce doreşte. Mă 
întreb dacă mica Leora ştie ce urmăreşte dragul ei 
cumnat cu această vizită. 

— Nici măcar nu te gândi să închei vreo altă 
înţelegere. Ai intrat în afacerea asta de bunăvoie, 
ştiind despre ce e vorba, şi vei rămâne în ea sau 
dacă nu, vei ieşi făcut pachet. 

O privire cruntă luă locul brusc zâmbetului 
lui de mai înainte. 

— Ştiu asta. Îmi ţin promisiunea. Este una 
dintre ultimele mele două calităţi. Dar dacă există 
vreo dreptate, acest Carpenter te va găsi pe tine şi 
pe şeful tău şi vă elimină pe amândoi. 

— El se ocupă cu acelaşi gen de afaceri ca şi 
noi. De ce l-ar interesa? Ea îşi luă o ţigară şi şi-o 


aprinse fără să-l slăbească din ochi. Oricum n-o să 


conteze asta. Tu o să termini cu acea maşină cu 
preţul unei alte vieţi. Între asta şi presiunea pe 
care o exercită banca asupra lui, prietenul tău n-o 
să pregete să lase baltă proiectul. Cumpărătorul 
meu va executa modificarea în câteva luni, o s-o 
facă cu specificaţii originale, şi astfel vom avea de 
câştigat o mulţime de bani. 

El ieşi cu un rânjet de dispreţ. 

Făcuse asta pentru că lupta pe care trebuia 
s-o poarte îi cerea o energie de care nu mai 
dispunea. Avea el un plan. Georgette credea că el 
nu mai avea deloc curaj. Şi poate chiar avea 


dreptate. 


Max o privea pe Leora aşa cum stătea 
ghemuită lângă el. 

Genele îi erau ca nişte aripi golaşe pe obraji 
umbrind cea mai slabă urmă de pistrui pe care el 
o văzuse vreodată. 

Fusese atât de curajoasă noaptea trecută, 
deloc inhibată aşa cum de fapt era ea în realitate, 


iar el de acum trebuia să ştie asta. Ea îl provocase 


cu ochii arzând de promisiuni pe care şi le ţinuse 
cu prisosinţă. Îi oferise pasiunea ei aproape până 
dimineaţa şi, când o luase în braţe să o ducă în 
pat, ea se adâncise în braţele lui ca şi când ar fi 
fost singurul loc în care şi-ar fi dorit vreodată să 
se afle. El se apropie drăgăstos de ea. Ea zâmbi în 
somn, strângându-l în braţe. 

El oftă adânc, întrebările care îl măcinaseră 
cu o seară înainte încă stăruindu-i în minte. Cine 
era ea cu adevărat? Despre ce an vorbea Killian? 
Exact în acel moment sună ceasul, distrăgându-i 
atenţia. Se întoarse atât cât să poată ajunge la 
ceas să oprească alarma. 

Leora clipi somnoroasă, îndepărtând în joacă 
părul aspru care îi gâdila nasul. 

— Cu tine mi-e mai cald decât cu orice 
plapumă. Am una de mătase acasă, care însă e 
prea subţire şi moale ca s-o simt aproape de 
mine... 

Max se încruntă puţin. Patul Leorei de acasă 
de la ea avea numai mătăsuri, nu lenjerie 


obişnuită. 


— Te referi la casa părinţilor tăi? întrebă el 
încet, strecurându-şi mâna spre spatele ei gol ca s- 
o tragă mai aproape. 

— Mmm da. Am trăit acolo până să vin aici. 
Mama mea este implicată în atât de multe 
organizaţii încât are nevoie de o secretară care să 
lucreze toată ziua, astfel că o perioadă am umplut 
eu acest gol. De aceea n-am avut nicio 
recomandare când am venit la Glynnvale. 

— Ea nu ti-ar fi dat o recomandare? Asta nu 
părea să se potrivească cu familia pe care atât 
Leora cât şi Killian o descriseseră. 

— Nu de asta e vorba. Ea se încruntă. 
Credeam că ţi-am spus. Îşi înălţă capul încercând 
să-şi amintească şi negăsind decât un mare spaţiu 
gol acolo unde era vorba de trecutul ei. Îi spusese 
lui Max despre părinţii ei buni şi despre adopţia 
ei, dar nu-i mărturisise niciodată cum ajunsese ea 
la Glynnvale. 

— Mi-ai spus că ai fost adoptată şi mi-ai 
povestit despre ce a fost când erai mică. Nimic din 


perioada care s-a scurs între atunci şi acum. 


— Chiar am crezut că ţi-am spus. Ea îi zâmbi 
vrând să-l asigure încă o dată că nu-i ascunsese în 
mod deliberat o parte a vieţii ei. El împărţise cu ea 
atât de multe încât nu putea suporta ca el să 
creadă că ea nu era în stare să facă acelaşi lucru. 
Oricum nu are nicio influiență asupra relaţiei 
noastre. 

— Pentru mine contează tot ceea ce te 
priveşte pe tine, murmură el, dându-i o şuviţă de 
păr după ureche. Încă nu te-ai gândit la asta? Te 
iubesc. 

Leora clipi uitându-se fix la el ca şi când n-ar 
fi auzit bine. 

— Tu mă iubeşti? repetă ea încet, distinct, 
simțindu-se ca şi cum cineva ar fi aruncat-o brusc 
în realitate. Nu se gândise deloc mai departe de 
clipele de pasiune şi dorinţă. 

Nu se gândise la viitor pentru că era prea 
preocupată să savureze prezentul. Nu-şi cercetase 
propriile ei sentimente. 

El îi prinse capul în mâini, rănit de confuzia 


din privirea ei dar hotărât să nu-i arate asta. 


— Cum ai fi putut să nu ştii? Dacă n-aş fi 
urmărit decât sexul, relaţia noastră n-ar fi avansat 
atât de încet. Dacă tot ce voiam ar fi fost un trup, 
aş fi fost insensibil la strigătul tău, nu ţi-aş fi simţit 
suferinţa. 

— Tu nu ai spus niciodată nimic, şopti ea, 
dintr-odată deschizându-i-se ochii asupra a tot 
ceea ce ar fi trebuit să ştie de la început şi 
blestemând în gând faptul că fusese oarbă. 

— Ce trebuia să spun? Că m-am îndrăgostit 
de o fetiţă care bătea timid la poarta mea? Care 
mă ştia că pe un căpcăun care se înfurie mai ceva 
ca un taur şi care sperie lumea, astfel încât 
tremura de parcă toţi demonii iadului s-ar fi 
coborât în trupul ei fragil? Ar fi trebuit să-mi 
declar mie asta atunci când ţi-am luat inocenţa? 
Asta te-ar fi făcut să mă crezi? La urma urmelor 
aproape toate femeile învaţă încă din leagăn că un 
bărbat poate spune efectiv orice ca să târască în 
pat o femeie care nu reprezintă pentru el decât 
cea mai proaspătă fantezie în materie de femei. 


Emoţia îi creştea pe măsură ce punea aceste 


întrebări tot atât de uşor cum îi veneau pe buze 
cuvintele pe care le spunea. El nu se aşteptase la 
ceea ce va însemna Leora pentru el. Micuţă, slabă, 
fragilă, ea se strecurase în viaţa lui şi îi schimbase 
pentru totdeauna felul de a gândi. Dacă ar fi avut 
timp poate ar fi fost în stare să reflecteze la ceea 
ce s-a întâmplat între ei. Dar dorinţa nu ţinea cont 
de ceas sau de calendar. Conştientizase doar 
pasiunea lui trupească absolută pentru Leora. El 
primise şi oferise hrânind această plăcere fără să 
realizeze că creierul lui ţinea o evidenţă a ceea ce 
se spusese şi ceea ce nu se spusese, fără să 
realizeze că venise această zi a recunoaşterii unui 
adevăr. 

— Niciodată nu m-ai tratat astfel, protestă ea 
prompt, cu o voce în care furia lua locul calmului. 

— Cum de ştii tu cum m-am purtat cu tine 
faţă de cum m-ampurtat cu alte femei? Tu n-ai 
avut un alt iubit. 

— Nici nu vreau alt iubit. Ea se îndepărtă de 
pieptul lui, simțindu-se trădată de întrebările care 


interveniseră între ei. 


— Acum. Poate pentru un timp. 

— Crezi că aş trece de la tine la altcineva? 
Observând în expresia lui Max gândurile şi 
îndoielile care i se năşteau, ochii ei împietriră. Tu 
poţi să crezi asta despre mine? 

— Nu cred nimic despre tine în afară de ceea 
ce îmi spui tu, şi asta ştiind clar că mă faci să 
sufăr. Max simţi că stăpânirea sa de sine începe să 
se clatine. N-ar fi trebuit să înceapă niciodată 
această conversaţie, dar acum nu mai putea da 
înapoi. Intrase deja prea adânc în problemă. 

— Când am făcut eu vreodată ceva ca să te 
rănesc? întrebă ea dezorientată, trăgând cearşaful 
peste ea ca să-şi ascundă goliciunea. 

Max era departe de a reflecta la consecinţele 
a ceea ce făcuse. El reacţionă la durerea pe care o 
vedea în ochii ei şi la propria lui nevoie de a auzi 
cuvintele pe care ea nu le spusese. 

— De exemplu noaptea trecută, când Killian a 
venit să mă caute şi m-a găsit în dormitorul tău. 
Numai noi doi ştiam că eu eram acolo. 


Leora îşi strângea cearşaful la piept. 


— Te-a găsit? 

— Voia să ştie exact ce făceam acolo. l-am 
spus, continuă el, urmărind doar s-o convingă de 
faptul că are încredere în ea. 

Leora pāli simțindu-se trădată de ambii 
bărbaţi. 

— Nu avea deloc de ce să-l intereseze. Nu i- 
am spus eu să te caute. N-am ştiut că a făcut. 

— Ştiu asta. 

Siguranţa categorică din vocea lui o opri, 
uscându-i lacrimile care erau gata să-i 
izbucnească. 

În acea secundă Max se opri rapid, îngrozit 
de ceea ce trădase datorită furiei lui. Se apropie 
de ea vrând doar ca ea să nu se mai gândească la 
asta, s-o protejeze de a afla ceea ce-i făcuse 
familia ei. S-ar blestema pe sine mai târziu. 

— Uită, spiriduş. Uită toată această 
nenorocită de conversaţie. El o prinse de umeri 
trăgând-o pe ea şi cearşaful la pieptul lui. 

De data asta Leora nu-i mai simţi căldura 


trupului. Nimic nu era în favoarea ei. 


— Cum a ştiut Killian că tu erai acolo? 
întrebă ea precaută, rostind fiecare cuvânt mult 
mai distinct decât reuşise vreodată într-o 
asemenea stare de tulburare. 

— Nu contează. 

— Contează pentru mine. Uitând de cearşaf, 
ea îl prinse cu mâinile de după gât, se împinse în 
sus şi se arcui îndărăt într-atât încât să-l poată 
privi drept în ochi. El nu o minţise niciodată. Ea 
voia să creadă că n-o va face nici acum. 

Max nu obişnuia să se roage dar pentru 
moment ar fi dorit să poată face asta 
confruntându-se cu acea întrebare al cărei 
răspuns ştia că are s-o rănească, că are să sfâşie 
încrederea în ea pe care tocmai începuse să şi-o 
făurească. 

— A ştiut pentru că el are un angajat care 
locuieşte peste drum de tine şi a cărui slujbă este 
să urmărească dacă tu eşti în siguranţă şi nu ai 
nevoie de nimic. Este cazul pentru toate surorile 
tale, adăugă el repede. 


— Ele ştiu că au sau au avut pe cineva care 


să le urmărească? Nu cred. De celelalte nu pot să 
afirm nimic, dar Noelle cu siguranţă mi-ar fi spus, 
negă ea categoric. 

— Nu cunosc toate detaliile. Killian nu mi-a 
spus iar eu n-am avut timp să întreb. 

— L-ai fi întrebat pe el mai degrabă decât pe 
mine? Ea se smuci cu totul de lângă el, lăsând în 
urmă cearşaful. 

Complet inconştientă de goliciunea ei, se 
ridică în picioare, holbându-se la el cu mâinile în 
şolduri. 

— Cum îndrăzneşti? Ţi-aş fi spus orice m-ai fi 
întrebat dar tu n-ai întrebat. Rănită, furioasă, 
confuză ea nu ştia sigur ce simte. Tot ce ştia era 
că toţi oamenii păreau să fie altceva decât i se 
arătaseră ei a fi. Trădată. Acest singur cuvânt le 
însuma acum pe toate celelalte. 

Max îşi trecu degetele prin păr. Nimic nu se 
întâmplase aşa cum se aşteptase. 

— N-am ştiut că este ceva ce trebuia să aflu. 
Am crezut că tot ce trebuia să ştiu este că ai fost 


adoptată. Se ridică, cearşaful alunecând de pe pat 


fără ca el să observe. Cu privirea furioasă asupra 
ei, cu faţa plină de amărăciune, el ignoră trupul 
micuţ care îi oferise atâta plăcere în timpul nopţii 
şi continuă: Nu mi-ai spus că familia ta este atât 
de bogată încât să-şi permită să angajeze gărzi de 
corp timp de un an pentru patru fete. 

— Şi ce schimbă asta? 

El deschise gura să-i explice în cuvinte 
sincere. Ea îl lovea într-atât încât el nu-îşi mai 
găsea cuvintele. 

— În afară de asta eu ţi-am spus că am bani. 
Îmi amintesc că m-am oferit să te ajut cu 
împrumutul. 

El se posomori. 

— Ştii al naibii de bine că eu credeam că eşti 
o femeie angajată care trăieşte din salariu. 

— Nu mai înjura, ripostă ea, furia atingându-i 
culmile. 

— O să înjur de câte ori vreau, replică el, 
sărind în picioare să o poată privi de sus. 

Ea îşi lăsă capul pe spate, degetele ei de la 


picioare aproape atingându-le pe ale lui. 


— Nu ştiu de ce am crezut întotdeauna că 
trebuie să mă tem de furia ta. Eşti rău de gură. 

Ochii lui Max se subţiară în scântei de furie 
asemănătoare cu cele atât de cunoscute colegilor 
lui de serviciu. 

Leora îşi apăra poziţia. 

— M-am săturat să te văd purtându-te de 
parcă cu aş fi deficientă mental sau fizic. Gata 
acum. Sunt bogată. Cred că averea mea acum este 
de două sau trei milioane. Caprice are fler la 
investiţii şi şi-a triplat moştenirea iniţială pe care 
am primit-o toate când am împlinit douăzeci şi unu 
de ani. 

Dar faptul că am bani nu înseamnă că eu n-o 
să fac nimic cu mine. Mi-am purtat această povară 
destul ca secretară a mamei mele şi cu siguranţă 
nu am fost o incapabilă la May sau la tine, şi tu ştii 
asta. Aşa că banii mei nu au nimic de-a face cu 
noi. Numai dacă tu nu eşti un căâutător de aur sau 
alt echivalent masculin al aceleiaşi idei? Ea 
transformă ultima propoziţie în întrebare, ştiind 


foarte bine că el n-o să rămână insensibil la insulta 


evidentă. Îşi înălţă sprâncenele, îşi  înfipse 
degetele de la picioare în covor şi aşteptă reacţia 
lui. 

Lui Max îi venea să lovească ceva. Nimeni, 
chiar nimeni, nu-i spusese vreodată nici jumătate 
din lucrurile pe care Leora tocmai i le aruncase în 
faţă. Furia îi atingea apogeul. 

Îşi încleştă pumnii. 

Leora zări respectiva mişcare şi pentru un 
moment se uită fix la mâinile lui. Cel mai groaznic 
coşmar al vieţii ei devenise deodată nimic mai 
mult decât o urmă a unui trecut care nu mai avea 
puterea s-o îngenuncheze ca pe un animal bătut. 
În afară de asta era vorba, de Max. El n-ar putea 
niciodată să-i facă vreun rău. El nu s-ar folosi 
niciodată de forţă împotriva vreunei femei. Nu era 
în firea lui să facă asta. 

Max îi urmări privirea mirat, până când 
realiză ceea ce vedea ea. Ca şi când cineva l-ar fi 
eliberat brusc parcă scoţându-i un dop, şi ultimul 
strop de enervare se scurse în afara lui. El îşi 


desfăcu pumnii relaxându-se, cu sufletul rănit. N-o 


să uite niciodată acest moment. De acum o să aibă 
şi el coşmarul lui aşa cum ea îl avea pe al ei. 
Dându-se cu un pas înapoi, îşi ridică încet mâinile 
cu palmele în sus. 

— N-o să te ating, spiriduş. N-o să-ţi ating 
niciodată trupul, oricât aş fi de furios. Vocea lui 
era răguşită, aspră, îşi dădea chiar el seama de 
asta. 

Leora îşi înălţă capul şi făcu ochii mari 
simțind durerea care îl răvăşea. Oricât de ar fi fost 
mânia ei, nu rezistă la vederea rezultatelor 
acesteia. Max arăta ca un om în ghearele cele mai 
aspre ale torturii. Ochii i se umplură de lacrimi. 
Ea îl rănise. 

— De data asta nu e acelaşi lucru, protestă 
ea, îndreptându-se către el. 

Max se dădu un pas înapoi, temându-se parcă 
să creadă că poate fi adevărat ce spune ea. 
Niciodată nu simţise mai puternic răzbunarea 
furiei lui. 

— Nu mă mai proteja, Max, îl imploră ea, 


înțelegând distanţa pe care el voia s-o păstreze 


între ei. Nu-mi mai este frică de tine. 

— De aceea arătai ca o fantomă când mi-ai 
văzut pumnii încleştaţi? 

— Arătam ca o fantomă pentru că în 
momentul acela vedeam fantome pe mine. 

El închise ochii neputând să creadă în 
adevărul spuselor ei. Dacă ar fi luat un cuţit bont 
să-i străpungă inima, ea nu l-ar fi putut răni mai 
tare. 

Leora se folosi de faptul că el nu vedea nimic 
în jur şi îl prinse între corpul ei şi pat. Se împinse 
în corpul lui puternic, lăsându-se în voia lui într-un 
fel în care n-ar fi avut curajul s-o facă cu un alt 
bărbat. 

El o prinse cu mâinile de mijloc, deschizând 
ochii s-o privească. 

— Nu îmi face asta. 

— O fac pentru noi. Ea îşi strecură braţele şi 
îl prinse de după gât, strângându-l aproape, 
întrebându-se dacă el o să accepte ceea ce avea 
să-i spună. 


— M-am uitat la mâinile tale şi am ştiut că 


oricât de supărat ai fi, tu nu m-ai lovi. Ai să ţipi şi 
ai să înjuri mereu, dar n-o să-ţi foloseşti pumnii la 
altceva decât poate să îi arăţi. Şi mai mult decât 
atât, am aflat că graţie ţie nu voi mai îngenunchea 
niciodată în faţa furiei vreunui bărbat. Nu-mi mai 
este frică. Cunosc bine sentimentul acela, acel fel 
de teamă care naşte supunere faţă de cineva care 
este mai puternic decât mine, dar de acum nu mai 
sunt un copil speriat. Ea îi căută privirea vrând ca 
el să înţeleagă ceea ce nu era sigură dacă a putut 
exprima prin cuvinte. Tu ai făcut pentru mine ceea 
ce nimeni altcineva nu a fost în stare să facă. M-ai 
vindecat şi m-ai readus la normalitate. Tu ai 
aruncat lumină peste coşmarurile mele şi le-ai 
demascat ca fiind simple iluzii, ceea ce sunt de 
fapt. 

Ea îşi trecu degetele prin părul lui. Căldura 
lui o împresură ca într-un foc viu. Îşi aminti clipele 
în care era în braţele lui iar el o atingea drăgăstos, 
cu plăcerea şi bucuria pură că ea fusese un dar 
pentru el. Ea ştia că lui i-ar fi fost foarte uşor să-şi 


folosească forţa fizică şi că ar fi putut să-i 


provoace durerea. Îşi dădu seama atunci de ceea 
ce ar fi trebuit să ştie din primul moment în care 
el o atinsese, atunci când frica îi întunecase 
soarele pe cerul minţii ei şi pământul tremura 
odată cu ea. Max o susţinuse în acele momente 
luând în piept, asupra lui, norii de teroare, 
transferând asupra lui suferinţa fără să i-o mai 
redea vreodată. O adăpostise în braţele lui 
şoptindu-i cuvinte liniştitoare unei străine care îi 
oferise o imagine şocantă şi îi refuzase explicaţia 
pe care oricine altcineva ar fi cerut-o şi ar fi 
meritat-o. 

— Te iubesc, şopti ea cu aceeaşi siguranţă pe 
care o avusese el când îi spusese aceleaşi cuvinte. 
Nu pentru că m-ai învăţat ce înseamnă dragostea 
trupească. Nu pentru că m-ai făcut să scap de 
frică. Te iubesc pentru ceea ce eşti tu. Furios sau 
nu. Ea zâmbi când văzu uimirea întipărită pe faţa 
lui şi îndoiala din privirea lui. 

Max înghiţi în sec, strângând-o puternic de 
mijloc. 


— Ai vreo propunere? Noi? 


Ea continua să zâmbească. Îl cunoştea pe 
Max al ei. El nu s-ar fi culcat cu o femeie virgină 
dacă nu s-ar fi gândit la mai mult. 

— Da, noi. Tu şi cu mine. Nopți şi zile lungi 
pline de lucru şi de glume şi de pariuri nebuneşti 
pe care nu o să le câştigi niciodată. Ea se înveseli 
mai tare observând că îndoielile lui se risipesc. 

— Cine spune că n-o să le câştig niciodată? 
întrebă el cu seriozitate ţinând-o în braţe 
drăgăstos. Pentru un moment crezuse că după 
acea izbucnire a furiei lui o pierduse pentru că îi 
arătase o faţă a lui pe care ea nu va putea 
niciodată s-o uite. În schimb descoperi că pentru 
ea nu conta deloc. 

Lunile de miere sunt şi ele vacanțe, continuă 
el. Şi vom fi împreună. 

Ea râse încet. 

— Asta este, încuviinţă ea înainte de a-şi 
înălța buzele spre el pentru a culege un sărut. 

Max o sărută şi simţind-o pe ea în braţele lui, 
uită de toate întrebările. Câştigase când credea că 


pierduse. Leora era a lui, reuşise să se elibereze 


de trecutul ei teribil şi era dornică să-i poarte 
numele şi să-şi împartă viaţa cu el. Înălţă capul şi 
observă strălucirea din ochii ei, scânteia de 
dorinţă care emana din ea. El găsise dragoste 
acolo unde s-ar fi aşteptat mai puţin. Un cadou rar 
şi unul care avea să reprezinte întotdeauna o 
comoară prin valoarea sa nepreţuită. 

— Hai să cumpărăm un inel în pauza de 
prânz. 

Leorei nu-i păsa deloc dacă avea să 
primească un inel sau nu. Dar dacă el voia ca ea 
să poarte unul, o să-l poarte. 

— Credeam că ai o întâlnire strategică cu 
Killian în timpul prânzului. 

El zâmbi, realizând brusc ce mare plăcere o 
să aibă să-i spună lui Killian că el şi Leora se vor 
căsători. 

— Da, am, dar o să-o grăbesc. Pe lângă asta... 
El o îmbrăţişă apoi o luă cu sine către baie să facă 
un duş. Eu conduc firma. Pot să-mi iau atâta timp 
cât vreau pentru pauza de prânz. Nu am folosit 


niciodată acest privilegiu până acum, dar asta nu 


înseamnă că nu o s-o fac. Dădu drumul la apă, 
apoi se întoarse s-o ajute pe Leora să-şi ascundă 
părul sub casca de plastic pe care o găsise el în 
camera de oaspeţi. Ţinând-o de mână, el păşi sub 
jetul de apă fierbinte. 

— Vreo obiecţie, doamnă St. James? 

Ea chicoti ghemuindu-se lângă el. 

— Niciuna, domnule Silver, replică ea, 
hotărând că nu există vreo modalitate mai fericită 


de a începe o viaţă pentru totdeauna împreună. 


Capitolul 7 


— Întoarce-te. O să fac eu asta în locul tău, 
murmură Max, venind în spatele Leorei care se 
chinuia să-şi încheie nasturii de la spate ai bluzei. 

Leora privi în sus zâmbind. 

— Doar dacă promiţi că nu faci asta mereu, îl 
tachină ea, reamintindu-i că din cauza lui amândoi 
plecau la lucru fără să-şi fi luat micul dejun. 

El zâmbi şi o trase spre sine. 

— Recunoşti că ţi-a plăcut duşul nostru. Se 
aplecă, o sărută pe gât şi apoi îi închise primul 
nasture. 

Leora tremură, amintitele senzaţii de plăcere 
invadând-o brusc. 

— Aş putea să fac pe muta, spuse ea, simțind 
degetele lui mişcându-se cu dexteritate de-a 
lungul coloanei ei vertebrale. 

— Ai putea, dar tu... 

Sună telefonul întrerupându-l înainte de a-şi 
termina propoziţia. O sărută din nou pe gât şi apoi 


se duse să răspundă. 


— Da, Theo. Ce este? întrebă el, încruntându- 
se. 

Leora se învârtea în jurul lui nedezlipindu-şi 
privirea de pe chipul lui. Ea putea să-şi dea seama 
de nuanţa de răceală din tonul lui Max, dar se 
îndoia că Theo ar fi putut să sesizeze asta. Numai 
cineva care ar fi văzut reacţiile lui Max sau care i- 
ar fi fost intim, ar fi observat schimbarea. 

— Am o întâlnire chiar înainte de masa de 
prânz. Va trebui să fie după aceea. Ascultând, se 
încruntă şi mai tare. În regulă. Dacă este atât de 
important, în douăzeci de minute o să fiu la birou. 

Era rândul Leorei să se încrunte. În douăzeci 
de minute n-ar avea timp să se întoarcă să ia 
maşina ei. Nu că asta chiar conta, hotări ea după 
un minut, înseninându-se la faţă. 

Oricum în această dimineaţă o să-i spună lui 
Killian despre ea şi Max. În plus, mai erau şi alte 
mici motive, se gândi ea în tăcere, amintindu-şi de 
persoana nedorită care îi urmărea paşii. Era ceva 
la care familia ei va trebui să renunţe până la 


sfârşitul zilei. Îi aruncă o privire lui Max care 


tocmai închidea telefonul. 

— Îţi aminteşti numărul de la hotel al lui 
Killian? 

Leora se apropie de el, ceva din privirea lui 
avertizând-o că se va întâmpla ceva mai mult 
decât neobişnuit la întâlnirea dintre Theo şi Max. 

— Da. Ea luă telefonul de la el. Lasă-mă să 
sun eu, ca tu să ai timp să te îmbraci. 

Max îi atinse obrazul întinzându-i aparatul. 

— Nu mă întrebi nimic, spiriduş? 

— Am întrebări dar o să-mi spui tu fără să te 
întreb. Ea formă numărul aşteptând să sune. 

Max dădu din cap, ducându-se să-şi ia 
cravata şi jacheta. 

— Chiar trebuie să trăiesc normal, murmură 
el, pe jumătate pentru sine. 

Ea se încruntă privind către el. 

— Sper să îţi aminteşti de asta data viitoare 
când voi face ceva ce ţie nu-ți place. Înainte ca 
Max să poată răspunde, se auzi în receptor vocea 
de la hotel. Ea ceru camera lui Killian, apoi îi dădu 


receptorul lui Max. 


— Ce s-a întâmplat? întrebă Killian de îndată 
ce auzi vocea lui Max. 

— Nu ştiu. Tocmai am primit cel mai ciudat 
telefon pe care l-am primit vreodată de la Theo. 
Cred că se auzea Jill plângând. El vrea să-mi 
vorbească. Am o dimineaţă aglo merată şi i-am 
spus asta dar el nu vrea să aştepte. Am sfârşit prin 
a-i spune că o să fim acolo în douăzeci de minute. 

— Se pare că va începe spectacolul. 

— Poate. 

— E ceva ce nu mi-ai spus? 

— Nu. Am doar un vag presentiment că totul 
se va sfârşi aici. 

— Poate vei afla mai multe până când te văd. 

— Sper. Max puse receptorul în furcă şi se 
întoarse găsind-o pe Leora gata de plecare. 

Ea îl sărută scurt. 

— Orice s-ar întâmpla, te iubesc. Indiferent 
de ceea ce a făcut Theo, o să te porţi cu el cum 
trebuie. Ştiu asta. 

Max îi prinse degetele sărutându-le vârfurile 


moi şi privind-o în ochi. 


— Sunt fericit că eşti aici cu mine, Leora. 
Foarte fericit. 

Ea îi zâmbi, realizând cât îl iubeşte pe acest 
bărbat care avea forţă cât zece şi în plus un suflet 
mare. 

— Haide. Cu puţin noroc putem încă să ne 
luăm masa de prânz. Şi dacă nu, există 
întotdeauna un mâine. 

În tot timpul în care Max conducea maşina 
care-i ducea către biroul ei, nu schimbară prea 
multe cuvinte; nici nu era nevoie. Leora ştia că el 
este tulburat de telefonul pe care-l primise de la 
Theo. Era şi ea îngrijorată. Avea sentimentul că tot 
ce se întâmplase atinsese punctul culminant. 
Intrară împreună traversând alături coridorul. Era 
conştientă de privirile aprobatoare din jur, dar 
nimeni nu făcu niciun comentariu despre ciudata 
lor sosire împreună. Când intrară în birou, Killian 
se ridică de pe unul dintre scaunele pentru 
invitaţi. Leora îi întâlni privirea şi-l înfruntă foarte 
sigură de ea. Alesese singură şi nu-i era ruşine să-l 


considere pe Max al ei. Zâmbetul slab al lui Killian 


recunoscu provocarea dar acesta se întoarse 
repede către Max. 

— Ai mai avut şi alte convorbiri telefonice 
interesante de care ar trebui să ştiu? întrebă el 
nelăsând să se vadă vreo urmă de neseriozitate în 
tonul vocii sau pe expresia feţei. 

Max deschise uşa biroul său şi cu un gest îl 
invită pe Killian s-o ia înainte. 

— Nu. Se uită la Leora. Te deranjează dacă 
faci o cafea? 

Am sentimentul că tuturor ne trebuie. 

Ea încuviinţă atingându-i uşor braţul. Nu-i 
păsa dacă o să vadă Killian. Nu putea suporta să-l 
vadă pe Max atât de îngrijorat fără să încerce să-l 
liniştească cumva. 

— O să vin cu cafeaua de îndată ce este gata. 

El îi ridică mâna până la buzele lui, sărutând- 
o în mijlocul palmei. 

— Ia-ţi şi mapa. Vreau să notezi indiferent ce 
are de spus Theo. 

Leora îşi trase uşor mâna şi se îndreptă spre 


filtrul de cafea. Auzi uşa închizându-se după ea 


dar nu se întoarse. 

Când totul fu gata, Leora deschise uşa 
holului care o despărţea de biroul lui Max, cu cele 
trei căni aşezate pe o tavă. Îşi înălţă privirea, 
surprinsă să vadă o femeie plânsă lângă Theo. 

— Am o întâlnire cu Max, spuse Theo fără a 
face uz de manierele lui de obicei politicoase. 

— Ştiu. Tocmai v-am adus nişte cafea. Vreţi? 

Theo dădu din cap şi apoi se uită către 
femeia pe care o ţinea strâns de braţ. 

— Vrei nişte cafea, Jill? 

— Te rog, şopti ea, ocolind privirea Leorei. 

Leora se încruntă uşor, neplăcându-i deloc 
tonul lui Theo şi faptul că venise cu cineva, lucru 
la care Max nu se aştepta. 

— O să-i anunţ că eşti aici, murmură ea, 
lăsându-i şi îndreptându-se spre biroul lui Max. El 
şi Killian se uitau la ultimele rezultate ale testelor 
când ea îi întrerupse pentru a-i spune lui Max 
ultimele noutăţi. 

— Jill este aici? mormăi Max cu sprâncenele 


arcuite de surprindere şi curiozitate. Toată 


situaţia asta devine tot mai încurcată cu fiecare 
minut. El se uită la Killian care părea şi el luat 
prin surprindere. Apoi îşi întoarse din nou privirea 
spre Leora. Spune-le să intre. Se pare că aş putea 
să am nevoie de tine mai mult decât aş fi crezut. 
Jill nu este chiar cea mai calmă femeie pe care ai 
fi putut-o întâlni. 

Leora putea să-l creadă. Se reîntoarse acolo 
unde pregătise cafeaua, luă o cană mare pentru 
Jill şi tava, după care intră în biroul lui Max. Aici 
era tăcere totală iar ea, după ce servi cafeaua, se 
aşeză puţin mai departe de ceilalţi. 

— Nu m-am aşteptat la o audienţă, murmură 
Theo, privind întâi către Leora apoi la Killian. Cine 
este el? Max se aplecă înapoi în scaun, 
cercetându-l pe omul în care crezuse că se poate 
încrede. Ceva nu era în regulă. El intenţionase să 
se confrunte între patru ochi cu Theo. 

Killian considerase că astfel Theo ar putea 
să-l impresioneze şi Max fusese într-o dispoziţie în 
care acceptase punctul lui de vedere. Dar acum, 


privindu-l pe Theo, se întrebă dacă nu cumva şi-ar 


fi servit mai bine cauza aşteptând şi permiţând 
lucrurilor să curgă conform proiectului lui Theo, 
cel puţin pentru scurt timp. 

— El este cumnatul Leorei, exact cum ţi-am 
spus. L-am chemat aici ca să mă ajute să-l găsesc 
sau să-i găsesc pe cei care îmi sabotează 
modificarea de proiect. 

Theo se albi, încleştându-şi mâna pe braţul 
lui Jill. 

Ea gemu şi încercă să-i îndepărteze degetele. 

— Mă doare. 

Theo îi dădu drumul şi sări brusc din scaun. 

— Ce încurcătură! Se uita fix la soţia lui. Stai 
jos. Nu pleci nicăieri până când nu le spui şi lor 
ceea ce mi-ai spus mie. 

Cu o figură aproape la fel de palidă ca a 
soţului ei, Jill încercă să-l sfideze dar în câteva 
secunde renunţă, căzând într-un scaun. 

— Ai spus că o să fie doar Max. Nimeni 
altcineva. 

— Trebuia să fie şi altcineva, replică Max 


sever. Această tentativă deliberată de a-mi torpila 


proiectul şi foarte posibil şi compania, nu este un 
lucru atât de neimportant. 

Jill scoase un suspin, nesimţind nicio 
simpatie pentru ea la vreuna dintre persoanele din 
faţa ei. 

— N-am vrut să fac nimic rău. Trebuie să mă 
credeţi. 

— Poate te voi crede după ce îmi vei spune 
ceea ce zice Theo că trebuie să spui, zise Max 
după un moment de ezitare intenţionată. 

Jill se uită la Theo dar nu găsi aici nicio 
încurajare. 

— Este vorba de Streak, şopti ea, simțind 
deodată nevoia să dezvăluie secretul care-i 
măcinase viaţa şi supsese de la ea mai mult decât 
putuse ea să ofere. Este în viaţă. N-a murit în acel 
accident. 

Înlemnind la auzul acestora, Max nu scoase 
niciun cuvânt, încercând să perceapă imposibilul. 
Flăcările care  izbucniseră făcuseră dificilă 
identificarea trupului în momentul accidentului. 


Dar pentru că toţi îl văzuseră pe Streak intrând în 


zona unde se pregăteşte şoferul şi pentru că nu 
erau motive să se gândească cineva la o 
substituire, investigaţiile asupra identităţii lui 
după accident nu fuseseră atât de minuţioase cum 
s-ar fi impus. Prins cu totul de această nouă 
uneltire în care tocmai aflase că fusese aruncat, 
Max se uită la Killian. 

Asta nu intrase în niciunul dintre calculele 
lor. Încuviinţarea abia perceptibilă a lui Killian îl 
îndemnă să continue cu întrebările. 

— Tu l-ai văzut? 

Ea dădu din cap afirmativ. 

— Când? 

— Acum câteva luni. Nu-mi amintesc ziua. Nu 
vreau să-mi amintesc acea zi. El s-a schimbat aşa 
de mult încât la început nu l-am recunoscut. Apoi 
mi-am dat seama. 

Credeam că s-a întors pentru mine. Am luat 
prânzul de două ori împreună în timp ce Christy 
era la spital ca să i se facă toate testele acelea. Tu 
m-ai tratat mereu din scurt fără să-ţi pese 


vreodată că eu eram tot timpul singură, te gândeai 


doar la copil. Tu nu m-ai mai ţinut în braţe şi nu 
mi-ai mai zâmbit. Erai doar neliniştit pentru ce se 
întâmplă aici, şi asta în fiecare minut din cele 
câteva ore cât stăteai acasă în fiecare zi. Am 
înnebunit. Tu nu ai observat asta şi dacă ai fi 
făcut-o tot nu ti-ar fi păsat. Am urât locul ăsta, 
acest proiect. 

Ea trase adânc aer în piept ca să se mai 
calmeze. Toate emoţiile pe care le ţinuse în ea luni 
de zile îi luau aerul, o sufoca. Îl privea pe Max mai 
mult decât pe soţul ei, care acum părea să urască 
adevărul spuselor ei. 

— N-ai să mă crezi dar nu m-am culcat cu 
Streak. Voiam s-o fac şi el îmi dădea impresia că 
mă dorea, dar nu am făcut-o. 

Max o privea atent, observând sinceritatea 
din privirea ei. Pe lângă furie îşi făcea loc un 
sentiment de milă. 

Niciodată nu o plăcuse cu adevărat pe Jill, 
dar nu putea uita greutăţile cu care se 
confruntase în viaţa ei personală. 


— Te cred, spuse el liniştit. Ce s-a întâmplat? 


— Într-o zi, după ce plânsesem pe umărul lui 
Streak spunându-i cât sunt de nefericită, el s-a 
oferit să mă ajute. A spus că dacă aş putea să-i 
dau cheia de la biroul lui Theo o să arunce o 
privire asupra desenelor şi o să vadă dacă va 
putea să vină cu o soluţie la această problemă. Ea 
îşi reţinu un suspin. I-am dat cheia să o multiplice, 
mărturisi ea în grabă, încurajată într-atât de felul 
în care Max acceptase până acum spusele ei încât 
putu să continue. Am crezut că dacă îl ajutam pe 
Streak el o să-l ajute pe Theo şi apoi o să avem din 
nou timp pentru noi. Dar nu a mers aşa. Streak a 
spus că a încercat să ajute, dar că planul nu 
mergea pe drumul pe care crezuse el. Era 
îngrijorat. M-a întrebat ce spune Theo despre 
teste şi materiale. Dar Theo nu vorbeşte despre 
aşa ceva acasă, aşa că nu l-am putut ajuta. Într-o 
zi Streak trebuia să se întâlnească cu mine la 
restaurant şi l-am văzut cu această femeie. Ei 
discutau. Am fost curioasă, poate puţin geloasă 
pentru că el nu mai voia să se întoarcă la mine. M- 


am apropiat destul cât să aud puţin din ceea ce 


spunea el, dar a fost de ajuns. El nu încerca deloc 
să ajute. 

Îşi făcuse nişte planuri de cum ar putea să 
facă să nu funcţioneze motorul, iar eu îl ajutasem. 
Cu degetele înfipte în braţul scaunului ea se 
întoarse către Theo. Spune că o să mă ierţi, Theo. 
N-am vrut să-ţi fac niciun rău. le-am vrut doar mai 
aproape de mine. Am vrut doar să fiu mai mult 
decât soţia ta. Am vrut să fiu din nou iubita ta, 
cum eram înainte. 

Theo se uită la soţia lui pentru un moment, 
apoi se întoarse către Max. 

— Am început să-mi pun tot felul de întrebări 
în ultimele câteva luni. Indiferent de cum mi-am 
imaginat, nimeni din echipa mea n-ar fi putut să 
încurce atât de rău planurile aşa cum părea să se 
întâmple. Ştiam că nu era din vina mea. Aşa că am 
început prin a elimina posibilităţi până când am 
început să realizez că singura explicaţie logică era 
că Streak este încă în viaţă. Ştiam că nimeni nu a 
determinat cu precizie că el era şoferul. Noi toţi 


am presupus că era Streak, dar nu putea nimeni 


să stabilească precis asta pentru că trupul lui era 
acoperit de toate acele haine de protecţie. În plus, 
focul fusese prea puternic şi corpul prea distrus 
pentru ca identificarea să fie concludentă. Aşa că 
am acceptat ideea că el se învârtea încă în jurul 
nostru şi am pornit de aici. Am găsit schimbări 
bruşte acolo unde n-ar fi trebuit să fie. Acel tip de 
lucrare pe care numai un inginer foarte priceput 
ar şti cum să o facă. Ceea ce nu puteam să aflu era 
cum putea el ajunge la planuri şi ce intenţionează 
să facă cu asta. Era clar că voia ca modificarea să 
eşueze. Dar ce avea să urmeze? Astfel, când am 
fost la Detroit, am vorbit cu acel bărbat să facă 
nişte investigaţii pentru mine. l-am spus ce 
bănuieli aveam şi i-am vorbit, atât de puţin cât 
ştiam, despre obiceiurile personale ale lui Streak. 
El nu a stat mult la discuţii, dar mi-a spus că 
Streak, înaintea morţii lui datora o grămadă de 
bani unor persoane foarte dubioase şi că circula 
un zvon care părea destul de fondat cum că Streak 
obişnuia să se drogheze în doze mari. Theo ridică 


din umeri stângaci. Nu ştiu nimic altceva. Aş vrea 


să ştiu. Nu-mi place ca numele meu să fie asociat 
cu problemele pe care ni le-a adus această 
modificare. Şi cu siguranţă nu-mi place să ştiu că 
soţia mea complotează în spatele meu, indiferent 
de motivațiile ei. 

Max se aplecă în scaun privindu-l fix pe mai 
tânărul bărbat. 

— De ce n-ai venit să-mi mărturiseşti şi mie 
suspiciunile tale? 

Theo nu ezită, cu privirea fixată asupra 
chipului lui Max. 

— Pentru că puteau să ţi se pară doar nişte 
tertipuri. 

Pentru că ştiai că voiam să intru şi eu ca 
asociat la firmă şi asta ar fi arătat probabil ca şi 
cum aş fi încercat să-mi salvez propria piele cu o 
poveste absurdă pe care oricum nimeni n-ar fi fost 
în stare s-o demonstreze sau s-o infirme. El făcu 
un gest larg cu mâinile. Dintr-o grămadă de 
motive. Poate niciunul important. Poate doar am 
vrut să demonstrez că eram destul de puternic să 


duc singur povara dacă tu m-ai fi luat cu tine. Nu 


ştiu mai mult. 

Max oftă adânc, simțind deodată anii care 
trecuseră peste el. 

— Ce are să se întâmple cu mine? întrebă Jill 
şovăitor. 

Max o privi, simțind din nou un fel de milă 
pentru ea, sentiment la care nu se aşteptase. 

— Nimic. Asta e problema lui Theo. 

Jill se holbă la el cu o figură vizibil şocată. 

— Chiar aşa? spuse ea pe nerăsuflate, 
speranţa începând să-i înflorească în privire. Nu 
trebuie să merg la închisoare? 

— Eu nu iau mamele de lângă copiii lor. 
Acum, Christy are mai multă nevoie ca oricând de 
protecţie, afirmă el sincer. 

Jill se mai linişti puţin dacă se putea spune 
aşa şi se întoarse spre soţul ei. 

— Te rog, şopti ea. Am făcut-o pentru noi. 

Theo se ridică în picioare, neluându-i în 
seamă rugămintea. 

— Vrei să mai rămân? 


Max se uită la Killian care dădu din cap. 


— Nu. Puteţi pleca amândoi. 

Toţi tăcură privindu-l pe Theo plecând, cu Jill 
urmându-l de aproape. 

— Ce ai de gând să faci cu el? întrebă Killian 
liniştit când uşa se închise în spatele celor doi. 

Max oftă adânc, îngrijorat. Uneori ura 
alegerile pe care trebuia să le facă. 

— Să-i dau o recomandare bună şi să încep 
să caut pe cineva pe jumătate atât de bun. Cred că 
va rămâne cu Jill. O iubeşte, aşa că nu cred că are 
s-o trimită la închisoare şi nu pot nici să mă încred 
că ea nu va face din nou vreo prostie. 

Aşa că el va pleca. I-aş fi dat posibilitatea să 
intre ca asociatul meu la firmă dacă aş fi ştiut 
sigur ce era cu modificarea şi dacă compania s-ar 
fi aflat într-o poziţie mai bună. Se lăsă pe spate în 
scaun. Chipul îi trăda o multitudine de emoţii şi 
gânduri contradictorii. 

Leora suferea pentru el. Faptul că prietenul 
lui, Streak, trăia şi se folosea de presupusa lui 
moarte pentru a pune la cale prăbuşirea lui Max 


ar fi fost oricum greu de suportat, fără să se mai 


adauge sentimentul de vinovăţie pe care-l avusese 
Max în toată această perioadă faţă de moartea lui 
Streak într-o maşină cu un motor experimental 
care fusese invenţia lui. El nu renunţase niciodată 
la încercarea de a afla adevărul despre moartea 
lui Streak, iar acum descoperea că tot ceea ce 
crezuse ca adevărat, nu era decât o tolbă de 
minciuni. 

— Mă întreb dacă el este bărbatul care mi-a 
telefonat noaptea trecută cerându-mi o întâlnire, 
murmură Killian meditativ. 

Max se întoarse către Killian. 

— N-am ştiut că ai fost contactat de cineva. 
De ce nu mi-ai spus? 

— Am vrut întâi să verific nişte surse. Nu am 
obţinut informaţiile de care aveam nevoie decât în 
dimineaţa asta. 

— Şi? 

— Nu prea mult. Aparent jumătate din 
planurile voastre au căzut în mâinile unuia dintre 
fabricanţii străini. În curând urmează să-mi 


parvină numele cumpărătorului actual. Cât despre 


ce face cu ele sau cine a fost angajat - dacă a fost 
cineva - să realizeze expediţia, despre toate 
acestea nu am informaţii. 

— Oricum este mai mult decât ştiam ieri. Ce 
e cu aranjarea întâlnirii? 

— Cel puţin am ales locul. Nu va fi foarte 
greu să întind o cursă. Killian se ridică în picioare. 
Trebuie să dau nişte telefoane. Cred că o să dau 
de la biroul Leorei, dacă se poate. Îi făcu cu ochiul 
lui Max. 

— Oricum mai avem nişte lucruri de elucidat. 
Stai cât vrei. 

Killian încuviinţă, apoi plecă închizâd uşa 
după el. 

— Te simţi bine? întrebă Leora cu blândeţe 
de îndată ce rămaseră singuri. 

— Doar dacă mă laşi să te ţin în braţe, 
murmură el fără să se mişte. 

Leora se ridică fără să se gândească deloc că 
ar putea cineva să-i vadă şi să-şi dea seama de 
relaţia lor. Max avea nevoie de ea. Se apropie de 


el, îl prinse de după umeri şi-i trase capul pe 


pieptul ei. El oftă adânc, trăgând-o mai aproape. 

— Cel puţin ştii că Streak nu a murit în acea 
maşină. 

Putea simţi prin țesătura subţire ca o dantelă 
respiraţia lui fierbinte. Pasiunea se creştea 
singură, lin, din mângâierea pe care ea voia să i-o 
ofere. 

— Nu, dar cineva a murit. Era un trup acolo. 

Ea îi mângâie părul aspru, conştientă de 
tensiunea care-l cuprindea cu fiecare atingere a 
mâinii ei. Simţea şi el oare ceea ce simţise ea în 
acele dăţi când el reuşise să-i insufle putere 
scoţând-o din adâncurile fricii ei? Spera asta. 
Senzaţia era unică, o legătură fragilă care nu 
părea fragilă deloc. 

— Când tu şi Killian îl veţi prinde, veţi afla 
toate răspunsurile. 

— Dacă îl prindem. A petrecut doi ani trăind 
în această lume şi a reuşit să nu fie detectat. Ar 
putea să ne înşele pe toţi. 

Ea îi zâmbi. 


— Nu se poate. Tu vei câştiga pentru că nu ai 


linişte până când nu reuşeşti. Şi ai să faci astfel 
încât această modificare să funcţioneze, în ciuda a 
tot ce a făcut el sau altcineva. 

El îi atinse faţa, inundat de sentimentul de 
încredere pe care-l vedea strălucind în ochii ei. Ea 
dăduse greutate fiecărui cuvânt pe care-l rostise. 

— Ştii ce însemni tu pentru mine? 

— Da. Dar nu mi-ar displăcea dacă mi-ai 
spune-o iar şi iar, poate în fiecare zi până la 
sfârşitul vieţii. Ea se aplecă spre el întinzându-i 
buzele. 

Telefonul îi întrerupse brutal. Leora se dădu 
câţiva paşi înapoi îndreptându-şi în mod automat 
privirea într-acolo. 

— Este pe linia ta privată. 

Max ridică receptorul privind ameninţător. 
Leora vru să se ridice dar el o ţinu pe loc. Atât de 
aproape cum se afla, nu putea să intervină dar 
auzea vocea bărbatului de la celălalt capăt al 
firului. 

— O să intru direct în subiect. Sun ca să te 


informez că s-a întrunit consiliul director şi a 


discutat problema pe care o ai cu această 
modificare de proiect; realizând că împrumutul pe 
care l-ai primit s-a bazat în parte pe speranţele 
tale în legătură cu acest proiect, noi considerăm 
că este în interesul băncii să cerem rambursarea 
creditului în avans, înainte de termen. 

Max îşi încordă braţul cu care o ţinea pe 
Leora. 

— Cred că o să ai ceva dificultăţi să primeşti 
toţi banii. Am mai trecut prin asta. Nu s-a 
întâmplat niciodată să nu-mi achit vreo datorie. 

— Fă cum poţi; faptul este că noi te-am 
creditat prea mult şi ţi s-a spus asta la momentul 
respectiv. Nu este nimic personal în decizia 
noastră şi cu siguranţă nu-ţi va fi afectată 
solvabilitatea, dar noi nu ne putem asuma un risc 
atât de mare de neplată în aceste condiţii 
economice grele. Sunt sigur că dacă vei avea timp 
să te gândeşti la asta, vei fi de acord că este cea 
mai bună soluţie pentru noi toţi. 

Max simţi că se apropie de sfârşit. Îi veni să 


înjure dar se abţinu. 


— În cât timp trebuie să rambursez banii? 

— Pentru coeficientul tău de solvabilitate şi 
pentru felul în care ai ţinut contabilitatea la zi, 
suntem gata să-ţi lăsăm ca termen primul sfert al 
acestui an. Dar nu mai târziu. 

— Asta înseamnă ceva, cred, murmură el. 

— A fost cu adevărat decizia care trebuia 
luată în aceste condiţii, spuse angajatul băncii 
liniştit înainte de a pune capăt conversaţiei 
telefonice. 

Max puse receptorul în furcă privind peste 
Leora. 

— Nu sper prea mult să fac rost de banii 
ăştia atât de curând. Mă îndoiesc că acest prototip 
prezintă mai multă garanţie decât multe altele, 
astfel că am şanse mici să pot arăta băncii un 
motor care să funcţioneze în timpul de care 
dispun, şi chiar mai puţine şanse ca un investitor 
ager la minte să-mi împrumute banii de care am 
nevoie într-o astfel de situaţie care prezintă totuşi 
un risc. El o privi în ochi mângâindu-i cutele de 


îngrijorare de pe frunte. Apoi se forţă să 


zâmbească. Poate este mai bine aşa, oricum. Acest 
bleste mat de motor m-a costat o grămadă şi nu 
numai dintr-un singur punct de vedere. Dacă îl las 
să moară, cel puţin ştiu că nimeni altcineva nu e în 
primejdia de a se accidenta cu el. 

— Lasă-mă pe mine să-l finanţez, spuse Leora 
fără să stea pe gânduri, acoperindu-i buzele cu 
degetul când văzu că el vrea să obiecteze. Îţi spun 
că vreau eu asta. Eu cred în proiectul ăsta al 
vostru. Lasă-mă să cumpăr timpul de care mai 
aveţi nevoie pentru a demonstra că este o idee 
care poate funcţiona. Nu îi poţi lăsa să învingă pe 
Streak şi pe toţi cei care îşi doresc să te doboare. 
Tu n-o să poţi trăi cu asta şi atunci nici eu. 

Max îi studie expresia feţei, realizând cât de 
mult o afectează acest lucru. Cu mai puţin de o 
săptămână în urmă nici măcar nu s-ar fi gândit la 
asta. Dar privind în ochii ei văzu cât de mult îşi 
dorea să facă parte din viaţa lui, pe orice cale care 
i-ar fi lui utilă. Cu câteva momente înainte el 
acceptase ca ea să-i aline suferinţa fără să-i pese 


că ea făcea acest lucru. Nu se simţise inferior 


pentru că avusese nevoie de ea. Care ar fi atunci 
diferenţa? 

— Nu mi te opune, Max. Te rog. Ai fi putut 
foarte bine să fii tu cel care oferă dacă ar fi fost o 
altă conjunctură. De fapt, nu pot să te văd 
spunând nu, adăugă ea, încercând să înveselească 
puţin atmosfera. Se simţea ca şi cum Max ar fi 
încercat să sondeze în adâncul sufletului ei. Nu se 
gândea la nevoia lui de a-şi căuta propriile 
răspunsuri. Nu putea suporta ideea ca el să 
permită ca ceva atât de puţin important ca banii 
să stea între ei. 

— Dacă cu pot să te accept pe tine şi ceea ce 
eşti tu, tu nu poţi să accepţi cine şi ce sunt eu? 

Max îi prinse bărbia în mâini şi îi trase capul 
către el să o sărute. Ea îşi mişcă degetele exact la 
timp. Buzele lui alunecară peste ale ei cu acea 
siguranţă a posesiei. În acelaşi moment ea 
răspunse la provocarea lui. Acesta nu era un 
bărbat care să se ascundă de ea. El ştia să dea, să- 
i accepte calităţile, slăbiciunile şi umbrele 


trecutului ei. 


— Mă vei împrumuta cu aceeaşi dobândă ca 
aceea practicată de bancă, spuse el, retrăgându- 
se. Îi atinse conturul buzelor roşii şi atrăgătoare 
zâmbind. Şi vreau să încheiem acest acord în 
scris. 

Ea îşi dădu capul pe spate râzând. 

— Aşa vreau şi eu, replică ea, conştientizând 
senzaţia de fericire pe care nimic, nici problemele, 
nici părerile celorlalţi nu ar putea-o altera. Ea 
împreună cu Max ar putea să facă faţă oricărui 
neprevăzut. Întoarse capul către el cu o privire 
ştrengărească în ochi, aceea pentru care el îi zicea 
spiriduş. 

Nu pot aştepta ca treaba asta s-o facă 
avocatul meu. 

El o trase mai aproape. 

— Cred că din lumea ta nebănuită am făcut 
să se dezlănţuie un mic drăcuşor. 


— Pentru tine îl las să se desfăşoare. 


Capitolul 8 


Leora stătea liniştită în timp ce Killian şi Max 
se uitau pe planurile pe care le făcuseră ca să-l 
prindă în cursă pe Streak. Ei îi era foame. Toţi 
săriseră peste masa de prânz. 

Leora se consuma mult şi era îngrijorată. 
Singurele lucruri bune care li se întâmplaseră în 
acea zi până atunci erau informaţiile pe care le 
aflaseră de la Theo şi şocul pe care-l provocase 
avocatului ei când sunase să îl anunţe de planurile 
ei de a finanța proiectul lui Max. Ea zâmbi 
întrebându-se dacă el deja îi anunţase familia. N- 
ar fi normal ca avocatul să dezvăluie altora 
secretele clientului său, dar în acest caz cu 
siguranţă el va găsi o cale de mijloc pentru a o 
face; avea fineţea unui câine de vânătoare. 

— Eşti obosită, spiriduş? murmură Max, 
trăgând-o aproape de el fără să-şi ia ochii de la 
planurile pe care Killian le concepuse pentru locul 
de întâlnire. 


— Puțin, recunoscu ea, sprijinindu-şi capul pe 


umărul lui. 

El se întoarse către ea, o sărută pe buze şi 
apoi îşi îndreptă din nou atenţia spre planuri. 

— Încă nu-mi place, mormăi el către Killian. 
Tu intri în mijlocul arenei fără să ştii sigur cu cine 
te vei confrunta. 

Câte un om care să păzească fiecare dintre 
cele patru căi de ieşire n-o să te ajute prea mult 
dacă se întâmplă ceva rău, punctă Max categoric. 
Nu o să mai stau pe gânduri. 

Vreau să fiu în scenă. 

— Mi-ai mai dat acest argument. Nu poţi să 
mergi. O privire către tine şi vei zădărnici totul, 
ştii asta. 

— Nu-mi place ca alţii să lupte în locul meu. 

— Dar nu eu o să fiu în locul tău. Oricum nu 
avem altă cale de a acţiona, chiar dacă am mai 
avea timp. Killian îşi dădu la o parte manşeta 
cămăşii pentru a vedea cât e ceasul. Ne-au mai 
rămas mai puţin de două ore. Se uită la Max. Nu 
ai nicio altă variantă. 


Max se posomori ştiind că el avea dreptate, 


dar fiindu-i greu să suporte această evidenţă. 

— În regulă. Doar asigură-te al naibii de bine 
că nu vei sări în aer. Nu vreau să trebuiască să 
explic familiei Leorei sau surorii ei cum te-am 
lăsat doar pe tine să înfrunţi primejdia. 

Killian râse scurt, sincer amuzat. 

— O să te integrezi perfect în familie. N-am 
văzut niciodată un astfel de grup în care fiecăruia 
îi pasă de cel de lângă el. 

Leora ştia că situaţia era a naibii de serioasă 
dar faptul că cei doi divagau de la subiectul care îi 
preocupa de fapt pe toţi, o amuza. Max se uită la 
ea posomorându-se la vederea veseliei din ochii ei. 

— Să nu îndrăzneşti, o preveni el. 

Ea chicoti punându-şi mâna la gură. 

Killian îl bătu pe umăr pe Max. 

— Calmează-te, Max. Asta este o crimă de 
„gulere albe”. Îţi garantez că sunt riscuri, dar nu 
sunt atât de mari pe cât crezi. El se ridică şi apoi 
continuă obosit: 

Singura mea grijă adevărată, este ca 


prietenul tău, dacă el va fi acolo, să nu scape din 


cursă. De când ai amânat testele de pe pistă 
aveam poate posibilitatea să-l prind cu ceva, dar 
mi-ar plăcea mult mai mult să-l dobor acum. 

Max se ridică în picioare şi o trase şi pe 
Leora cu el. 

— Asta înseamnă că ne-am ridicat doi. 

— Mergi şi ia-i ceva de mâncare Leorei. 
Moare de foame. Până când vă întoarceţi voi o să 
ştim dacă adoptăm o cale sau alta. 

— Mulţumesc, Kill. Aminteşte-mi să-ţi fac şi 
eu acelaşi serviciu cândva, murmură Max în timp 
ce Killian părăsea biroul. 

Leora îşi încolăci degetele într-ale lui Max, 
strângându-l uşor. 

— Cu adevărat n-o să aibă probleme. Tatăl 
meu spune că în trecut el a lucrat ceva care îl 
expunea la riscuri. 

Niciodată nu a zis ce, dar eu am sentimentul 
că era vorba de ceva secret pentru guvern. 

— Deja a murit un om din cauza acestui 
proiect. Dacă ar fi doar el, şi tot este prea mult. 


Max privi un timp către uşa prin care ieşise Killian 


apoi se mai relaxă. Făcuse tot ceea ce putuse. 
Dacă ceva va merge rău, el va trebui să trăiască 
cu consecinţele. Hai să mergem să mâncăm. Cel 
puţin pe partea asta Killian a avut dreptate. 

Leora ştia că Max nu va înceta să-şi facă griji 
până când se va întoarce Killian. Era exact tipul 
omului căruia i-ar păsa mai mult de riscul a ceva 
neaşteptat ce ţine de hazard decât de ceea ce 
risca el personal în cazul în care nu vor putea să-l 
oprească pe Streak. Cu gândul acesta ea întreţinu 
o conversaţie amuzantă care nu cerea decât 
puţină sau deloc concentra. Masa fu excelentă, 
însă Leora nu prea avea poftă de mâncare. În 
ciuda acestui fapt, reuşi să mănânce. Şi ea ca şi 
Max simțeau trecerea timpului. Când tocmai îşi 
terminaseră cafeaua şi aşteptau să li se facă nota, 
lui Max îi sună pagerul. 

— Telefonează-i, îl îndemnă ea. O să rezolv 
eu cu nota. 

— Cinci minute nu mai contează. 

Ea îi zâmbi. 


— Mincinosule! Contează pentru amândoi. 


Du-te, o să vin şi eu afară. 

El se ridică, zăbovind câteva secunde ca s-o 
sărute, fără să-l intereseze cine îi privea. 

— O să dau telefon din maşină, spuse el 
înainte de a se îndepărta în grabă. 

Leora plăti nota şi îl urmă cât de repede 
putu. 

Parcaseră aproape de uşă, astfel că nu trebui 
decât să facă câţiva paşi ca să zărească clar faţa 
lui Max prin geamul maşinii. Nu putea să citească 
prea mult pe chipul lui dar nu arăta ca şi cum s-ar 
fi întâmplat ceva cu adevărat teribil. Ea oftă adânc 
începând să se relaxeze pentru prima dată de 
când intraseră Theo şi Jill în birou, cu atâtea ore 
în urmă. Se strecură în maşină la timp ca să audă 
sfârşitul conversaţiei. 

— Aşa că încercăm pe pistă, concluzionă Max 
aspru trecându-şi degtele prin păr. Va fi cu câteva 
zile înainte să fie gata maşina. El ascultă un 
moment apoi aprobă. 

— Încă mai am unul din celelalte prototipuri. 


Aş putea să realizez o a doua maşină. El ascultă 


din nou. De ce nu vii să ne întâlnim aici unde 
suntem noi? O să stabilim atunci. Leora şi cu mine 
o să-ţi comandăm ceva de mâncare. El râse. În 
regulă. O pizza cu tot ce trebuie. 

Gândeşte-te la asta, sună bine. Închise 
telefonul şi se întoarse spre Leora. Streak a 
scăpat. 

— Killian l-a văzut? 

— Crede că da. Bărbatul pe care l-a întâlnit 
Kill semăna puţin cu Streak dar era mult mai slab 
şi arăta mai bătrân decât ar trebui să fie. 

Leora îşi strecură mâna în cea a lui Max, 
strângându-l. 

Putea simţi durerea, frustrarea şi furia 
reţinută din vocea lui, chiar dacă nimic din 
expresia feţei lui nu trăda aceste emoţii. 

— O să-l prindem, murmură ea, rugându-se 
să nu fi spus nişte cuvinte care să nu se 
adeverească niciodată. 

Max o strânse de mână şi apoi îi dădu drumul 
ca să pornească maşina. 


— Sper să ai dreptate, spuse el aspru. Sper 


să fie aşa. 

Vântul era tăios ca nişte degete îngheţate 
care biciuiau orice porţiune de piele neacoperită 
de haine. 

În ciuda tuturor acestora Max nu simţea 
decât căldură. Toată aşteptarea antrenată de 
amânarea testării pe pistă a motorului nu-i crease 
deloc o dispoziţie mai bună. Vremea fusese 
imposibilă şi ei o amânaseră patru zile. Streak - 
dacă fusese Streak - parcă intrase în pământ. 

Nici persoanele lui de contact nici Killian nu 
reuşiseră să avanseze cu căutările. În sfârşit apele 
se  liniştiseră într-atât încât să le permită 
realizarea primului test de teren. 

— Aş vrea să încetezi a te mai holba la 
maşina aia, mormăi Killian când i se alătură lui 
Max fără măcar să-şi dea seama că acelaşi lucru îl 
făcea şi el. 

Max nu se uită la bărbatul pe care ajunsese 
să-l respecte şi să-l placă tot mai mult cu fiecare 
Zi. 


— Totul e aranjat? 


— De data asta prietenul tău nu va scăpa. 

Atunci Max îl privi. 

— Nu este prietenul meu. 

Killian făcu o grimasă. 

— Alegere proastă a cuvintelor. Eşti sigur că 
şoferul ştie ce face? 

— Ştie. Chiar dacă este la pensie, nu şi-a 
pierdut îndemânarea. A mai cedat poate doar o 
idee la capitolul viteză. Max ridică din umeri 
privind către clădirea unde se afla micul birou 
pentru testarea pe pistă. El este cel care se 
îndreaptă spre noi. 

Arătă spre trupul protejat până în dinţi de 
material de protecţie împotriva focului şi purtând 
o cască ce-i ascundea faţa. Venind dintr-o direcţie 
diferită, Leora, care ducea o cutie mică închisă 
conţinând hârtiile pe care Max le lăsase din 
greşeală în maşină, intră în raza vizuală a 
acestuia. Îl văzu pe şofer întâlnindu-se cu Leora, 
întinzându-se's - o ajute şi apoi continuându-și 
drumul către maşină. Înainte ca Leora să ajungă 


la el maşina şi şoferul porniră pe pistă cu motorul 


urlând ca un ogar înfuriat gata de cursă. În acel 
moment fu o ezitare. Toţi ochii erau îndreptaţi 
către pistă când maşina făcu un salt înainte într- 
un vuiet mut. Zgomotul acoperi strigătul Leorei. 

Leora privi cu atenţie hârtiile pe care le avea 
în mână, scrisul rotund cu cuvintele pe care 
niciunul dintre ei nu le-ar fi anticipat. Apoi 
deodată porni alergând către Max, neţinând cont 
de faptul că îşi înnoroia fusta şi îşi strica pantofii. 
La jumătatea drumului îl strigă pe Max. Acesta se 
întoarse cu ochii măriţi de uimire când o văzu 
alergând către el. Cu Killian lângă el, se apropiară 
scurtând distanţa dintre ei şi Leora. 

— Citeşte asta, gâfâi ea, aruncându-i 
scrisoarea sub ochi. În maşină nu este şoferul pe 
care l-ai plătit. Este Streak. 

Max se uita în jos la mesajul mâzgălit, abia 
reuşind să descifreze fiecare cuvânt. În sfârşit 
totul începea să aibă o logică. Scrisoarea suna 


astfel: 


„O să distrug această blestemată de maşină. 


Știu că ai folosit unul dintre prototipurile mai 
vechi. Nu contează. 

În afară de primul, nici ultimul nu este mai 
bun decât toate celelalte. Atunci, la accident, a 
fost motorul cel bun. Maşina a făcut accident din 
cauză că în acea zi a condus în locul meu un puşti 
nebun care dădea târcoale pistei. Eram prea 
strâns cu uşa de creditorii mei ca să pot conduce. 
N-am putut să te las baltă şi am crezut că va fi în 
stare să aibă grijă de el şi de maşină. N-a fost şi a 
murit. Și am şi acum coşmaruri legate de moartea 
lui. Nu vreau să te distrug pe tine. Tu ai fost 
singurul prieten adevărat pe care lam avut 
vreodată. Dar povara de pe umerii mei mă roade 
ca o fiară. Am vândut jumătate din modificare 
unui fabricant de automobile străin. El voia şi 
restul. Am fost tot timpul dependent de droguri. 
Chiar am crezut că pot să înving această fiară. 
Nicio şansă. A învins ea. Dar acum n-o să mai aibă 
cu cine se lupta. 

Dacă distrug prototipul şi pe mine odată cu 


el, cumpărătorul se va dezumfla pentru că lui i-am 


dat cealaltă jumătate a planurilor în dimineaţa 
asta. Planurile pentru cel despre care noi ştim că 
n-o să funcţioneze. Tu vei fi stăpân pe situaţie aşa 
cum ar fi trebuit să fi în tot acest timp. lar eu voi 
putea în sfârşit să dorm din nou. 

Afacere cinstită, nu crezi, prietene? 

Streak”. 


Max îşi mută privirea de la scrisoare către 
pistă şi către maşina care lua cu zgomot curbele. 

— O să-l opresc, murmură Killian, înhățând 
aparatul de transmisi pe care îl purta legat de 
mână ca să-şi cheme echipa. Vom umple pista de 
maşini. El n-o să-şi continue cursa dacă asta 
implică din nou ceva rău. Max le întoarse spatele 
alergând de-a lungul pistei către oamenii lui la 
care se afla radioul de comunicare între maşină şi 
echipaj. Înşfăcă o cască. 

— Renunţă la asta, Streak, ordonă el aspru. 
Killian îl prinse din urmă, cu Leora urmându-l la 
câţiva paşi. 


— N-are rost, Max. În această situaţie, nu 


mai sunt alte soluţii. El tuşi răguşit apoi înjură. 

— Oricum asta nu e o soluţie. 

— Aici greşeşti, prietene. Eu n-aş supravieţui 
închisorii şi asta m-ar aştepta, dacă nu aranjează 
mai întâi cumpărătorul un accident. El tuşi din 
nou şi maşina se smuci brusc atingând peretele. 

— La naiba, fii atent! 

— Tot timpul mi-ai spus asta. 

Max putea intui autoironia din vocea lui 
Streak, tonul care îi amintea atât de mult de 
prietenul lui din primele zile, din anii când 
călătoriseră împreună în Europa bătând recorduri 
atât pe pistă cât şi în inimile femeilor. 

— La naiba, Streak! O să te ajut. Nu face 
asta. Niciun motor nu are valoarea unei vieţi de 
om. 

— Sunt ocupat acum, Max. Trebuie să plec. 
Vom vorbi când o să scap din această curbă. 
Brusc, un acces de tuse puse capăt conversaţiei. 

Maşina, cu anvelopele scârţâind, făcea parcă 
corp comun cu pista. Cei trei puteau să-l vadă pe 


bărbatul dinăuntru acţionând roţile pentru a 


menţine vehiculul sub control. O clipă mai târziu 
metalul explodă şi începând de la capotă fumul se 
năpusti afară iar flăcările cuprinseră partea din 
faţă a maşinii.  [ipetele  agoniei mecanice 
acopereau strigătele de groază ale oamenilor şi 
ordinele disperate de a sări în ajutor. Oamenii se 
îngrămădeau pe pista unde maşina se afla lângă 
zidul unde-şi găsise moartea dorită. Leora nici nu- 
şi dădu seama că alerga când maşina ricoşă în zid 
şi se împrăştie de-a lungul pistei, ajungând în cele 
din urmă pe iarbă. Ea ştia doar că vrea să se 
apropie de Max şi el ajunsese deja aproape primul 
la maşina în flăcari, cu Killian puţin în spatele lui. 
Ea oftă când Max se apropie de uşa sfărâmată 
care-l închidea pe Streak în închisoarea de flăcări. 

— Nu, Max, oftă ea chiar când cineva o trase 
brusc la o parte, îndepărtând-o de suprafaţa 
periculoasă. Dă-mi drumul! 

— Stai deoparte, domnişoară. S-ar putea să 
explodeze. 

Leora îngheţă de groază când Max cu 


ajutorul lui Killian reuşiră să deschidă uşa şi îl 


traseră pe Streak afară. 

Costumul îi fumega în timp ce cei doi îl 
îndepărtau de resturile maşinii iar echipajul de 
intervenţie continua să arunce apă pe maşină. 
Bărbatul care o ţinea pe Leora îi dădu drumul să 
meargă să-i ajute, chiar când ei îl puseră jos pe 
Streak. Pe drum ea auzi maşina salvării 
apropiindu-se. 

— Să te ia naiba, Streak, murmură Max, 
scoţându-i casca de pe cap. 

Leora se apropie dar nu îndrăzni să intervină. 

Streak îl privi fix în faţă pe Max. 

— Mi-ai lipsit. Am vrut să te sun de foarte 
multe ori. 

Ştiam că o să te simţi al naibii de vinovat. 
Tuşi slab, cu sângele prelingându-i-se la colţul 
gurii. Trase aer în piept oftând slab. Când termină 
schiţă un zâmbet palid care reamintea pentru un 
moment de bărbatul care fusese. 

Nu mai ai de ce să te simţi vinovat. Nu ai fi 
putut să mă ajuţi nici dacă te-aş fi lăsat eu s-o faci. 


Este destul pentru mine că n-ai putut să mă urâăşti. 


Închise ochii pentru o secundă, părând să se 
reculeagă. Aminteşte-ţi. Primul motor este cel 
bun. Fă-l să funcţioneze, pentru noi amândoi. 

Leora îi văzu pleoapele fremătând un 
moment, iar apoi linişte. Max înjură lung şi 
puternic. Killian se uită sever la echipa de medici 
care se grăbea către ei. Leora observă doar foarte 
puţin mişcările celorlalți. Atenţia ei era 
concentrată asupra lui Max, a cărui figură aspru 
brăzdată era imaginea unei suferinţe intense. Ea 
îşi strecură mâna într-a lui dorindu-şi să fi putut 
să-l strângă în braţe, să împartă cu el durerea de 
a-şi fi pierdut prietenul într-un mod atât de brutal. 

La început Max nu răspunse; apoi oftă 
întorcând spatele morţii şi îndreptându-se către 
viaţa pe care i-o oferea Leora. O privi în ochi şi 
văzu compasiunea şi dragostea strălucind acolo 
pentru el. Îi atinse obrazul fără să-i pese de cei 
care i-ar putea vedea. 

— Ai auzit? 

Ea aprobă îndemnându-l blând să se 


îndepărteze puţin cu ea în timp ce ceilalţi făceau 


ceea ce trebuia făcut. 

— Lui i-a păsat de tine în final. 

— Mai degrabă s-a distrus pe el şi nu pe 
mine. 

Ea dădu din cap dezaprobator. 

— Nu. El a găsit iertare pentru păcatele pe 
care consideră că le-a comis. Şi-a răscumpărat 
păcatele. Îi atinse obrazul privindu-l în ochi. Şi ţi-a 
cerut să fie părtaş la visul pe care vi l-aţi făurit 
odată împreună. Când sfârşi ce avea de spus avea 
lacrimi în ochi. Vreau şi eu să fiu părtaşă la visul 
vostru. Împreună cu voi doi. 

— Ştii că eşti. El se aplecă să o sărute, 
simțind nevoia fierbinte de a o avea alături ca să-i 
alunge vidul rece al trădării şi al mâhnirii. Te 
iubesc. 

Ea zâmbi printre lacrimi. 

— Întotdeauna am ştiut asta. Se ridică pe 
vârfuri şi îi trase capul către ea pentru a-l săruta. 

— Şi eu te iubesc. Ne vom făuri împreună 


toate visurile. 


Epilog 


Dormitorul era plin de lume, în ciuda 
dimensiunilor lui impresionante. Se auzea râsul 
plăcut şi plin de bucurie al celor cinci femei 
prezente. Soarele  pătrundea prin ferestre 
împrăştiind o lumină aurie peste scena din 
interiorul camerei şi afară peste zāpadă care 
venise să sărute pământul cu prima inocenţă a 
iernii. Sub fereastra închisă lumea se agita să 
intre sau să iasă din salonul casei unde fuseseră 
invitaţi să serbase căsătoria celei de-a treia fiice a 
familiei St. James. Venise o mare parte din elita 
Philadelphiei, care se amesteca cu o grămadă de 
şoferi de curse, de oameni din echipaje de 
intervenţie şi familiile lor, o adunătură ciudată dar 
care avea să apară în ziarele de dimineaţă, spre 
ciuda celor care nu fuseseră destul de norocoşi să 
se afle pe lista de invitaţi. 

Leora stătea în faţa oglinzii unde surorile ei o 
ajutau să îmbrace rochia de un alb pur de care ea, 


mama şi surorile ei se îndrăgostiseră. Nu avea să 


poarte niciun văl ci o să se înfăşoare în catifea 
albă din cap până-n picioare. Era o mireasă a 
iernii după felul cum arăta, nu şi după inima ei. 
Dragostea ei pentru Max era o vară de căldură şi 
foc. La acest gând zâmbi. Voia să fie mai mult 
decât frumoasă pentru această unică zi. Voia ca 
atunci când se va apleca în biserică să fie pentru 
Max ca o întruchipare a tot ce el şi-ar fi dorit 
vreodată de la o femeie. 

— Ai emoţii? întrebă Silke, dându-se câţiva 
paşi înapoi ca să vadă mai bine şirul de diamante 
cu o perlă în mijloc, contribuţia ei la toaletă 
miresei. 

— Puțin, recunoscu Leora. 

Silke îi zâmbi în oglindă. 

— Nu trebuie să ai. Bărbatul ăsta este atât de 
îndrăgostit de tine încât oricum nu vede pe nimeni 
altcineva în lume decât pe tine. 

Caprice îşi înghionti sora să se dea la o parte 
ca să-i aranjeze Leorei cascada de flori cu nuanţe 
de culoarea zambilei şi panglicile. Cadoul ei era 


ceva cu albastru. 


— Ai ales bine, Leora. Toți suntem de părerea 
asta. În ciuda stadiului în care se afla cu sarcina, 
ea reuşi să-şi îmbrăţişeze călduros sora. Bărbaţii îl 
plac mult. Şi se pare că şi lui îi place familia 
noastră. 

Leora atinse obrazul palid al lui Caprice. 
Niciodată nu-şi văzuse sora arătând atât de 
relaxată, atât de iubită. Ca şi Silke, Caprice îşi 
găsise jumătatea, bărbatul care s-ar putea lupta 
cu demonii ei din trecut şi cu siguranţă i-ar 
învinge. 

— Vă mulţumesc pentru tot ajutorul vostru. O 
privi pe Silke gândindu-se şi la ea. N-aş fi putut 
niciodată să organizez totul fără voi. 

Caprice râse. 

— Cred că ne pricepem foarte bine să 
rezolvăm tot felul de afaceri încurcate. 

Silke chicoti şi îşi cuprinse cu braţele burta 
deja foarte vizibilă. 

— Am face mai bine să mergem jos înainte ca 
Dare să vină să te caute. Ştii că eu cât ţi se 


apropie mai mult sorocul, cu atât mai multe griji 


îşi face. 

Caprice se strâmbă. Ochii îi străluceau 
drăgăstos chiar dacă avea chipul îndurerat. Se 
îndreptă cu Silke către uşă. 

— Nu-mi mai tot aminti. Era cât pe ce să nu 
venim pentru că el susţinea că nu aş rezista 
călătoriei. 

Leora le urmări plecând, gândindu-se la 
schimbările pe care le pot aduce în viaţa unui om 
doar câteva luni. 

— Draga mea, sunt foarte fericită pentru 
tine, spuse Lorraine încet, strângându-şi în braţe 
copila preferată. Te-ai schimbat mult. Acum eşti 
tot ceea ce am sperat că o să fi şi încă mai mult. 
Sunt binecuvântată să te am ca fiică. Se aplecă s-o 
studieze pe Leora. Îţi mulţumesc pentru că ai 
făcut ca eu şi tatăl tău să împărţim această zi cu 
tine. 

Leora atinse capa de catifea albă care fusese 
cadoul mamei sale. Ceva nou. Veşmântul luxos se 
potrivea perfect cu peisajul de iarnă de afară. 


— Te iubesc, mamă, murmură Leora, 


îmbrăţişând-o duios; lacrimile îi creau o strălucire 
în ochi care rivaliza cu diamantele de la gâtul ei. 

Lorraine se rupse din îmbrăţişarea ei, zâmbi 
şi apoi se îndreptă către uşă, făcându-i loc să intre 
lui Noelle care aştepta să rămână singură cu 
Leora. 

Cu foşnet de mătase şi catifea, Leora se 
îndreptă către fereastra unde Noelle privea peste 
lacul care se întindea ca o bijuterie albastră pe o 
mare de catifea albă. 

— Eşti gata? întrebă ea cald. 

— Acum numai visa. Noelle se întoarse de la 
fereastră şi o privi pe Leora în ochi. 

Leora se uită la sora ei, mirată de 
intensitatea neaşteptată pe care nu o văzuse 
niciodată în ochii ei. Femeia din faţa ei nu mai era 
sora slabă, nehotărâtă pe care o cunoscuse 
dintotdeauna. 

— Visele mele, Noelle? 

Noelle zâmbi şi scoase o cărticică din 
faldurile fustei, pe care i-o dădu Leorei. 


— Era o dată un dragon care trăia singuratic 


într-o peşteră întunecată în munţi... 

Leora se uită la cartea cu urme fine de aur şi 
argint. 

Cadoul lui Noelle era ceva vechi. Fiara 
mistică, darul Noellei pentru ea în toţi acei ani 
trecuţi o privea acum de pe copertă. Cartea era 
nouă. O deschise şi descoperi că Noelle reuşise 
cumva să adune în acest mic volum poveştile pe 
care i le spunea ei în întunericul coşmarurilor 
copilăriei sale. 

Ochii i se umplură de lacrimi descoperind că 
acum trecutul i se golise de durere. Noelle 
începuse acest proces şi Max ajunsese să încheie 
această călătorie cu ea în lumina propriului ei 
viitor. Leora îşi ridică privirea invadată de 
recunoştinţă şi iubire. Dar Noelle nu era acolo. 
Ochii care  emanaseră atâta inteligenţă şi 
cunoaştere erau din nou goi. 

Zâmbetul îi era blând dar venea parcă dintr-o 
altă lume. 

Leora îi atinse mâna, prinzând-o de degete. 


— Nu pleca, Noelle. Întoarce-te la noi. Dacă 


eu am putut găsi o cale de a accepta şi a trăi cu 
trecutul şi tu poţi. Lasă-mă să te ajut aşa cum m-ai 
ajutat şi tu, o imploră ea. Apoi aşteptă cu ochii 
aţintiţi asupra expresiei chipului lui Noelle. 

În acea secundă ea avea privirea cu care Max 
îi arătase ei de ce este în stare. Rănile surorii sale 
erau însă mai adânci decât bănuise vreunul dintre 
ei. Ea îşi crease o lume fantastică pentru că lumea 
reală era imposibil de trăit pentru ea. 

Noelle nu avea un Killian sau un Dare în 
viaţa ei. Nu avea un Max care s-o ia în braţe când 
trecutul de iad o invadează. 

Leora se aplecă spre ea trăgând-o mai 
aproape de inima ei. Max îi arătase că iubind pe 
cineva înseamnă să iei asupra ta suferinţa, dacă 
asta e tot ce poate să-ţi ofere. Astfel că Leora o 
tinu în braţe pe sora ei cu ochi goliţi de orice 
expresie până când ea putu din nou să zâmbească. 
Apoi se îndepărtă puţin şi o prinse de mână. 

Noelle o urmă până la uşă; în capul scărilor 
unde tatăl lor aştepta, Leora îi dădu drumul la 


mână pentru a se sprijini de braţul lui Geoffrey. O 


privi pe Noelle puţin înainte ca sora ei să înceapă 
să coboare scările în faţa ei. Pentru o secundă ea 
prinse o străfulgerare de înţelegere şi scuză în 
ochii ei violeţi, după care zâmbetul palid îi apăru 
din nou, înseninându-i figura. 

Leora se gândi la Max şi la minunăţia iubirii 
lui. Îşi dorea din tot sufletul ca ceea ce i se arătase 
ei s-o binecuvânteze şi pe sora sa mai mică. Dacă 
există undeva un bărbat pentru Noelle, atunci fie 


ca destinul să i-l hărăzească. 


Sfârşit 


